Oorehge kurehunthah agubodukoh vihkanee\nކުރަހާ އޫރެއްގެ ކުރެހުންތައް އަގުބޮޑުކޮށް ވިއްކަނީ\nއެކި ކަހަލަ ޖަނަވާރުތައް މޮޅަށް ކުރަހާފައި ހުންނަ ކުރެހުންތަކުގެ ވާހަކަތައް ސޯޝަލް މީޑިއާ އިން މިހާރު ވަރަށް ގިނައިން ފެނެ އެވެ. އެގޮތުން އެތާއި އެނޫން ވެސް ބައެއް ޖަނަވާރުތައް ކުރަހާ މަންޒަރު ބައެއް މީހުން ވީޑީއޯކޮށް ހިއްސާ ކޮށްފައި ހުންނާތީ ފެނެ އެވެ.\nނަމަވެސް ވަރަށް މޮޅަށް ކުރަހާ އާޓިސްޓިކް އޫރެއް ކުރަހަނިކޮށް ދުށީން ހެއްޔެވެ؟ މި އޫރު ކުރެހުމަށް މޮޅުކަމުން މިހާރު މިސޮރަށް ކިޔައި އުޅެނީ ޕިގްކާސޯ އެވެ.\nޕިގްކާސޯއަކީ 2016 ގައި ޖަނަވާރު ކަތިލާތަނަކަށް ކަތިލާލަން ގެންގޮސްފައި އޮތް އޫރެކެވެ. އޭރު މިސޮރަކީ ޕިގްލެޓެކެވެ. ނުވަތަ އުމުރުން ވަރަށް ހަގު އޫރެކެވެ. މިސޮރު ސަލާމަތްކޮށްގެން ގެންގޮސްފައިވަނީ ސައުތު އެފްރިކާގެ އެސްޓާން ކޭޕް ރީޖަންގެ ފްރެންޝޮއެކްގެ އެނިމަލް ސެންކްޗުއަރީ އަކަށެވެ.\nއެތަނުގައި އެސޮރު އޮތްއިރު އެސޮރު ކުރެހުމަށް ވަރަށް ޝައުގުވެރިވާކަން އެ ސޮރު ގެންގުޅުނު މީހުންނަށް ފާހަގަ ކުރެވުނެވެ. އަދި އެ ސޮރަށް ކުރެހޭނެ މަގު ފަހިކޮށްދިނެވެ. އެސޮރުގެ ވެރިމީހާ އަށް މިހާރު އެ ސޮރުގެ ކުރެހުންތައް ވިއްކައިގެން އެތައް ހާސް ޑޮލަރެއް ލިބެ އެވެ.\nމި އޫރުގެ ޚާއްސަ ވެބްސައިޓެއް ވެސް ވެއެވެ. އެ ވެބްސައިޓްގައި އެ ސޮރު ކުރަހާފައިވާ ކުރެހުންތައް ވިއްކަން ހުރެ އެވެ.\nމި ސެންކްޗުއަރީ ހިންގާ ޖޯނޭ ލެފްސޮން ސައުތު އެފްރިކާގެ މީޑިއާ އަށް ދިން އިންޓަވިއު އެއްގައި ބުނެފައިވަނީ ޕިގްކާސޯ ލައްވާ ކުރަހަން ފެށީ އެސޮރު މުނިފޫހިފިލުވައިދިނުމުގެ ގޮތުން ކަމަށެވެ. އެތަނުގައި އެސޮރު ގެންގުޅުނުއިރު ކުލައާއި ޕެއިންޓް ބްރަޝް ފަދަ އެއްޗެތި ދެކެ އެ ސޮރު ވަރަށް ލޯބިވާކަން އެނގުނެވެ. މި އާދަޔާޚިލާފު އާޓިސްޓް އުފަންވީ މިގޮތަށެވެ.\nލެފްސޮން ބުނި ގޮތުގައި އޫރަކީ ވަރަށް ސްމާޓް ޖަނަވާރެކެވެ. އެހެންވެ އެސޮރު އޭނާގެ ސެންކްޗުއަރީއަށް ގެނައުމަށްފަހު އޭގެ މުނިފޫހިފިލުވާދޭނެ ގޮތަކާ މެދު އޭނާ ވިސްނި އެވެ.\n"އަހަރެމެން ފުޓުބޯޅަ އާއި ރަގްބީ ބޯޅަ ފަދަ އެއްޗެތި ވެސް އުކާ ހެދިން. އެތަނަކީ ވަރަށް އަލަށް އަހަރެމެން ބިނާކުރި ތަނަކަށް ވާތީ އެތާ ބިންމަތީގައި އަހަރެމެން ބޭނުންކުރި ޕެއިންޓް ބްރަޝް ފަދަ ތަކެތި ވެސް ހުރި. އެތާ ހުރި ހުރިހާ އެއްޗެއް އެސޮރު ދަތްއަޅާ ހަލާކުކޮށްލިއިރު ބުރުސްތަކަކަށް ގެއްލުމެއް ނުދޭ. އެ އެއްޗެތި ދެކެ އެ ސޮރު ވަރަށް ލޯބިން އުޅެނީ. ދެން އަމިއްލައަށް ކުލަ ޕޮޓްތަކަށް ފިހިކޮއްޕާފައި ނަތާ ތަންތާނގައި ހާކަން ފެށީ ވެސް،" ލެޕްސޮން ބުންޏެވެ.\nމިހާރު ޕިގްކާސޯ ކުރަހަނީ އެ ސޮރަށް ޚާއްސަކޮށް ތައްޔާރުކޮށްފައިވާ ބުރުހެކެވެ. އެސޮރުގެ މާސްޓަޕީސްތައް ތައްޔާރުކުރަނީ ނޮން-ޓޮކްސިކް ކުލައިންނެވެ. އަދި ކޮންމެ ކުރެހުމެއްގެ ކަނުގައި އެސޮރު ޚާއްސަ ނިޝާނެއް އޭގެ ނޭފަތުން ޖައްސަ އެވެ.\nއިނގިރޭސި ވިލާތުގެ "ދި އިންޑިޕެންޑެންޓް" ނޫހުގައިވާ ރިޕޯޓެއް ބުނާ ގޮތުގައި ޕިގްކާސޯގެ ކޮންމެ ކުރެހުމެއް ގާތްގަނޑަކަށް 4000 ޑޮލަރަށް ވިކެ އެވެ. އަދި އެ ފައިސާ ދަނީ އެނިމަލް ވެލްފެއާ ފަންޑަށެވެ. ޕިގްކާސޯގެ އެއް ކުރެހުމެއް ސްވިސް ގަޑިހަދާ މަޝްހޫރު ބްރޭންޑް ސްވޮޗްގެ ގަޑިއެއްގެ މޫނުމަތީގައި ވެސް ބޭނުންކޮށްފައި ވެއެވެ.


New Zealand ge Councilor akah Dhivessaku Inthihaabu vejje! | ThePress\nނިއުޒީލެންޑްގެ ކައުންސިލަރަކަށް ޝާޒުލީ އިންތިހާބުވެއްޖެ!\n12 October 2019, 15:07\nޝާޒުލީ ބައެއް ރައްޓެހިންނާ އެކު / ފޮޓޯ: ޝާޒްލީ ޕޭޖް\nނިއުޒީލެންޑްގެ ލޯކަލް އިންތިހާބުގައި ދިވެއްސަކު ވާދަކޮށް އެ އިންތިހާބު ކާމިޔާބުކޮށްފި އެވެ.\nއެ އިންތިހާބު ކާމިޔާބު ކޮށްފައި ވަނީ ޝާޒްލީ ރަޝީދެވެ. އެ އިންތިހާބު ކާމިޔާބު ކުރުމާއެކު ޝާޒްލީ ވަނީ އޭނާ ވާދަކޮށްފައިވާ ނިއުޒީލެންޑުގެ ސިޓީއެއް ކަމަށްވާ ހަޓް ސިޓީގެ ކައުންސިލަރެއްގެ މަގާމަށް އިންތިހާބުވެފަ އެވެ. ޝާޒްލީ ވާދަކުރި ހަޓް ސިޓީގެ ޖުމްލަ އާބާދީއަކީ 105,000 އެވެ. މި އިންތިހާބު ޝާޒްލީ ކާމިޔާބު ކޮށްފައި ވަނީ ޖުމްލަ 8،922 ވޯޓާ އެކުއެވެ. ހަޓް ސިޓީއަށް ވާދަކުރި ކެންޑިޑޭޓުންގެ ތެރެއިން ހަތަރުވަނައަށް އެންމެ ގިނަ ވޯޓު ލިބުނީ ޝާޒްލީ އަށެވެ.\nނިއުޒީލަންޑުގައި ދިރިއުޅޭ ޝާޒްލީ ބުނެފައިވަނީ އާއިލާއާއިއެކު ދިރިއުޅެ އާއިލާއެއް ބިނާކުރުމަށް އެސިޓީއަކީ އެންމެ ރަނގަޅު ސިޓީ ކަމުގައެވެ. އަދި ވިޔަފާރިއާއި އެހެނިހެން ފުރުސަތުތަކަށްވެސް ހަޓްސިޓީއަކީ ރަނގަޅު ސިޓީއެއްކަމަށް ޝާޒްލީ ބުނެފައި ވެއެވެ. މިނިވަން މެންބަރެއްގެ ގޮތުގައި އެ އިންތިހާބުގައި ވާދަކޮށްފައިވާ ޝާޒްލީ ބުނީ ހަޓް ސިޓީއަކީ އިތުރު ވިޔަފާރިތަކަށް ހުޅުވާލެވިފައިވާ އިތުރު އިންވެސްޓްމަންޓްތަށް ކުރެވޭ ސިޓީއަކަށް ހަދަން އޭނާ ބޭނުންވާ ކަމަށެވެ. އަދި ހަޓް ސިޓީއަކީ ރައްކާތެރި ތަނަކަށް ހެދުމާއި އިތުރު ވަޒީފާތައް އެސިޓީގައި އުފެއްދުމަކީވެސް އޭނާ އެ ސިޓީއަށް ކުރަމުން އަންނަ ތަސައްވަރެއްގެ ގޮތުގައި ޝާޒްލީ ވަނީ ސިފަކޮށްފައެވެ.\nނިއުޒީލަންޑްގައި ޝާޒްލީ ދިރިއުޅެމުން އަންނައިރު އޭނާ އަންނަނީ ހަޓްސިޓީގައި އަމިއްލަ ވިޔަފާރި އެއް ވެސް ހިންގަމުންނެވެ. އެގޮތުން އޭނާގެ އަމިއްލަ ސެލޫން އެއްވެސް އެ ސިޓީގައި ހިންގަވަ އެވެ. ނިއުޒީލަންޑްގެ ލޯކަލް އިންތިހާބު އޮންނަނީ ކޮންމެ ތިން އަހަރަކު އެއް އަހަރުއެވެ.\nއަޅުގަނޑު ބުނެލަން އޮތީ ދިވެހިރާއްޖެއައް ނުކޮއްދިން ހިދުއްމަތެ ބޭރައް ކޮއްދެވޭނެހޭ


Covid-19 Aa Dhekolhah India Kuraa Massakathah WHO Ge Shukuru - Vaguthu\nސިއްހަތު ޖަމްއިއްޔާގެ ޑިރެކްޓަރ ޖެނެރަލް ޓެޑްރޮސް\nދުނިޔޭގެ އެކިކަންކޮޅުތަކުގައި ކޮވިޑް-19 ގެ ބަލިމަޑުކަމުން އަރައިގަތުމަށް އިންޑިއާ އިން ކުރަމުން އަންނަ މަސައްކަތަށް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) ގެ ޑިރެކްޓަރު ޖެނެރަލް ޓެޑްރޯސް އަދަނޮމް ގެބްރެޔެސުސް ތައުރީފް ކުރައްވައިފިއެވެ.\nކޮވިޑް-19 އާ ދެކޮޅަށް އިންޑިއާ އިން ކުރި މުހިންމު އެއް މަސައްކަތަކީ ވެކްސިން އުފައްދައި އެކި ގައުމުތަކަށް ފޯރުކޮށްދޭން ފެށުމެވެ. އިންޑިއާ އިން ވަނީ ދެކުނު އޭޝިއާގެ ގިނަ ގައުމުތަކަށާއި އަވަށްޓެރި ގައުމުތަކަށް "ކޮވިޝީލްޑް" ވެކްސިން ފޮނުވައިފައެވެ. އަދި ބްރެޒިލް، މޮރޯކޯ ފަދަ ގައުމުތަކަށް ވެކްސިން ފޮނުވި އިރު، ދެކުނު އެފްރިކާ އަށް ދާދި އަވަހަށް ވެކްސިން ފޮނުވުމަށް ހަމަޖެހިފައިވާ ކަމަށްވެއެވެ.\nމި މަސައްކަތާ ގުޅިގެން ޑަބްލިއުއެޗްއޯގެ ޑިރެކްޓަރު ޖެނެރަލް ޓެޑްރޯސް ކުރެއްވި ޓުވީޓެއްގައި ވިދާޅުވީ ކޮވިޑް-19 އާ ދެކޮޅަށް އިންޑިއާ އާއި އެ ގައުމުގެ ބޮޑުވަޒީރު ނަރެންދުރަ މޯދީ ކުރައްވަމުން ގެންދަވާ މަސައްކަތަށް ޝުކުރު ދަންނަވާ ކަމަށެވެ. ޓެޑްރޯސް ވިދާޅުވީ އެކިއެކި ފަރާތްތަކުން ގުޅިގެން މަސައްކަތް ކުރާ ނަމަ، ކޮވިޑް-19 ފެތުރުން ހުއްޓުވި އެތައް ބައެއްގެ ފުރާނަ ސަލާމަތް ކުރެވިދާނެ ކަމަށެވެ.\nޓެޑްރޯސް އިންޑިއާ އަށް ޝުކުރު އަދާ ކުރެއްވި އިރު، ބްރެޒިލްގެ ރައީސް ޖައިރް ބޮލްސޮނަރޯ ވަނީ އިންޑިއާ އިން ވެކްސިން ފޯރުކޮށްދިނުމާ ގުޅިގެން އެ ގައުމަށް ޝުކުރު ދަންނަވައިފައެވެ.\nއިންޑިއާ އިން މިދިޔަ ހުކުރު ދުވަހު ވަނީ ކޮވިޝީލްޑްގެ ދެ މިލިއަން ޑޯޒް ބްރެޒިލް އަށް ފޮނުވައިފައެވެ. ކޮވިޝީލްޑަކީ އަސްޓްރަޒެނެކާ އާއި އޮކްސްފޯޑް ޔުނިވަސިޓީގެ އެހީތެރިކަމާ އެކު އިންޑިއާގެ ސެރަމް އިންސްޓިޓިއުޓް އިން އުފެއްދި ވެކްސިނެކެވެ.\nމި ވެކްސިން ރާއްޖެއަށާއި ބަންގްލަދޭޝް އާއި ނޭޕާލް އާއި ބޫޓާން، މަރިޝަސް، މިޔަންމާ، ސީޝެލްސް އަށް ވަނީ ފޮނުވައިފައެވެ. އަދި ދާދި އަވަހަށް ސްރީ ލަންކާ އާއި އަފްޣާނިސްތާނަށް ވެކްސިން ފޮނުވުމަށް ވަނީ ހަމަޖެހިފައެވެ.\nޖެނުއަރީ 24, 2021 12:32\nޝުކުރުއަދާކުރައްވާއިރު ، ހުއްދަވީ ކޮންތާކުތޯ، ހުއްދައަވަސްކުރައްވާ #\nޖެނުއަރީ 24, 2021 13:04\nއަލްޙަމްދުލިﷲ! އެކަމަކުވެސް މިތާ ބަޔަކު މީހުން ތެޅިފޮޅެނީ އެވެ. އިންޑިއާގެ ކޮވިޝީލްޑް ވެކްސިނާއި މެދު ރައްޔިތުންގެ ހިތުގައި ޝައްކު އުފައްދައި ފިތުނަ ފަސާދަ އުފެއްދޭތޯ ރެޔާއި ދުވާލު ރޯމަހެއް ތެޅޭހެން ތެޅި ބާލަނީއެވެ. އެއީ ނިޢުމަތްތަކަށް ޝުކުރުވެރިވާން ނުދަންނަ ފިތުނަވެރި ބައެކެވެ.\nޖެނުއަރީ 25, 2021 23:22\nދެން ކަލޯޔާ ކަލޯމެން ޕާޓީ މީހުން ތިޔަ ވެކްސިން ޖަހައިގެން ވަޖިދުވެބަލަ.\nޖެނުއަރީ 24, 2021 14:18\nދެން ބުނާނީ އިންޑިޔާގެ ވެކްސިންވެސް އެއީ ދުނިޔޭގަ ނެއްވަރުގެ އެއްޗެކޭ ސާބަސް ހަމަ ތިކުރާ ހިއްވަރަކަށް\nޖެނުއަރީ 25, 2021 23:21\nޑަބްލިއު އެޗް އޯ ގަނެލައިފި. ޢިންޑިޔައިން ކޮންކަމެއް ކުރަނީ. މުސްލިމުން ކަތިލުމާ ސަރަހައްދީ ގައުމުތަކަށް ބަލަ ބޯޑުކުރުން ނޫންކަމެއް ކުރެބާ.2ވަނަ އިޒުރާއީލް.


Shauguverivefai tibbaa Avas hukuru season break ah\nއަވަސް ހުކުރު ޕްރޮގްރާމެއްގެ ތެރެއިން --\nއަވަސް އޮންލައިން އިން ކޮންމެ ހުކުރު ދުވަހަކު ގެނެސްދޭ ހާއްސަ ޓޯކް ޝޯ، "އަވަސް ހުކުރު" ސީޒަން ބްރޭކަށް ހިނގައްޖެ އެވެ.\nކިޔުންތެރިންގެ ބޮޑު މަގުބޫލު ކަމެއް ހޯދާފައިވާ އަދި ކޮންމެ ހުކުރު ދުވަހެއްގެ މެންދުރު ފަހު ގިނަ އަދަދެއްގެ ބަޔަކު އިންތިޒާރު ކުރަމުން އައި އަވަސް ހުކުރު ސީޒަން ބްރޭކަށް ދިޔައީ 17 އެޕިސޯޑެއް ގެނެސްދުމަށް ފަހު އެވެ.\nމި 17 ޝޯގައި ރާއްޖޭގެ ސިޔާސީ މައިދާނުގައި ފާހަގަ ކޮށްލެވޭ އެކި ފިކުރުގެ ތަފާތު ބޭފުޅުންގެ ހާއްސަ އިންޓަވިއުތައް ގެނެސްދީފައި ވެއެވެ.\nއަވަސް ހުކުރު ޝޯ، ބްރޭކަށް ދާން ކުރިން ނިންމަފައި އޮތީ 25 އެޕިސޯޑު ނިންމުމަށްފަހު އެވެ. ނަމަވެސް އޭގެ ކުރިން މާދަމާއިން ފެށިން ބްރޭކަށް ދިޔައީ ރައްޔިތުންގެ މަޖިލީހުގެ އިންތިހާބުގެ ކެންޕޭނުގެ ދުވަސްވަރާ ދިމާވެފައިވާތީ އިންތިހާބަށް ފަހުގައި ފެށުމަށެވެ.\nއަވަސްގެ ޗީފް އެޑިޓަރު މުންޑޫ އާދަމް ހަލީމް ވިދާޅުވީ އޭޕްރީލް މަހުގައި އޮންނަ ރައްޔިތުންގެ މަޖިލީހުގެ އިންތިހާބު ބޯމަތިވެފައި ވާއިރު އަވަސް ހުކުރު ޝޯގައި ބައިވެރިވެ ވަޑައިގަތުމަށް ދައުވަތު އެރުވޭ ހުރިހާ ބޭފުޅުންނަކީ ވެސް މަޖިލީހުގައި ވާދަ ކުރައްވާ ކޮންމެވެސް ކެންޑިޑޭޓަކަށް ތާއީދު ދެއްވައިގެން ހުންނަވާ ބޭފުޅުން ކަމަށެވެ.\nއަދި ތެރެއިން އޭގެ ބައެއް ބޭފުޅުންނަކީ ސީދާ އިންތިހާބުގައި ވާދަ ކުރައްވާ ބޭފުޅުންނަށްވާތީ މިފަދަ ދުވަސްވަރެއްގައި ޝޯ ކުރިޔަށް ދިއުމަކީ ވަކި ބޭފުޅަކު ޕްރޮމޯޓްކޮށް އަދި ވަކި ބޭފުޅަކަށް އެންޓި ކެމްޕެއިނަށްވާ ފަދަ ވާހަކަތައް ޝޯ މެދުވެރިކޮށް އާންމުވެދާނެ ކަމަކަށް ވެސް ވާތީ ކަމަށެވެ.\nއޭނާ އަދި ވިދާޅުވީ އަވަސް ހުކުރަކީ އެ ބޭފުޅެއްގެ ސިޔާސަތުތަކާއި ސިޔާސީ ވާހަކަތަކާއި ޕާޓީގެ ވާހަކަތައް ވެސް ވިދާޅުވެ ދެއްވާ ޕްރޮގްރާމަކަށް ވާތީ މި ދުވަސްވަރު އެ ޕްރޮގްރާމްގައި ދައްކަވާ ވާހަކަތަކުގެ ސަބަބުން އެހެން ބައެއް ބޭފުޅުންނަށް އެންޓި ކެމްޕެއިނަކަށްވާ ކަމުގެ ޝަކުވާތައް ވެސް މިދިއަ ދެ ހަފުތާގެ ތެރޭގައި ލިބިފައިވާ ކަމަށެވެ.\nރައްޔިތުންގެ މަޖިލީހުގެ އިންތިހާބުގެ ނިޔަލަށް އަވަސް ހުކުރު ބްރޭކަށް ދިއުމަށް ފަހު އަލުން ޝޯ ފަށާނީ ބައެއް ބަދަލުތަކާއެކު އެވެ. އަވަސްއިން އަބަދުވެސް މަސައްކަތް ކުރަނީ ތަފާތު ހުށަހެޅުމެއް ކިޔުންތެރިން ޝައުގުވެރިވާ ފަދަ އާ ކަންކަން ހިމަނައިގެން ގެނެސްދޭށެވެ.\nއަވަސް ހުކުރުގެ ގޮނޑި ވަރަށް ހޫނު!\nއަވަސް ހުކުރުގެ އެންމެ ފުރަތަމަ ޕްރޮގްރާމްގެ ކުރީގެ ފޮރިން މިނިސްޓަރު ދުންޔާ މައުމޫން އެހެން އެއްވެސް އިންޓަވިއެއްގައި ނުދައްކަވާ ގިނަ ވާހަކަތަކެއް ހިއްސާ ކުރެއްވި އެވެ. އެއަށްފަހު ވިލިމާލެ ދާއިރާ މެންބަރު އަހުމަދު ނިހާން، އެ ދާއިރާއަށް ދެން ކުރިމަތި ނުލައްވާނެކަން ވެސް އިއުލާން ކުރެއްވީ އަވަސް ހުކުރުގަ އެވެ.\nމަޖިލީހުގެ ނައިބު ރައީސް މޫސާ މަނިކު، ސިޔާސީ ގޮތުން ދުވަސްވީ ދުޝްމަނު، ކުރީގެ ރައީސް މައުމޫން އަބްދުލްގައްޔޫމަށް ހިތް ސާފުކަން ހާމަ ކުރެއްވީ ވެސް ހަމަ މި ޝޯގަ އެވެ. ކުރީގެ ޑިފެންސް މިނިސްޓަރު އާދަމް ޝަރީފްގެ މިނިސްޓަރު ކަމުގެ ފަހު ދުވަހުގެ އިންޓަވިއެއް ދެއްވީ ވެސް އަވަސް ހުކުރަށެވެ.\nޑރ. އަފްރާޝީމް އަލީގެ މަރުގަ މައްސަލަ އާއި ނޫސްވެރިޔާ އަހުމަދު ރިލްވާންގެ މައްސަލާގައި މީގެ ކުރިން ނުދައްކާ އެތައް ވާހަކަތަކާއެކު ކުރީގެ ހޯމް މިނިސްޓަރު އުމަރު ނަސީރު ވެސް އަވަސް ހުކުރަށް ވިދާޅުވެ ދެއްވި އެވެ. އެއީ އެންމެ ގިނަ ބައެއްގެ ތަރުހީބު ވެސް ލިބުނު އިންޓަވިއު އެވެ.\nކޯލިޝަން ތެރޭގައި އުފެދުނު ދެބަސްވުންތަކުގައި ޖުމްހޫރީ ޕާޓީގެ ޕީޖީ ލީޑަރު އަބްދުﷲ ރިޔާޒާއި އެމްޑީޕީގެ ޗެއާ ޕާސަން ހަސަން ލަތީފް ވެސް އަވަސް ހުކުރަށް ވަޑައިގެންނެވި އެވެ. ކުރީގެ ފިޝަރީޒް މިނިސްޓަރު މުހައްމަދު ޝައިނީގެ ފަރާތުން ވެސް މީގެ ކުރިން އަޑު ނީވޭ ވާހަކަތަކެއް އިވިގެން ދިޔައީ އަވަސް ހުކުރުގަ އެވެ. ކުރީގެ ނައިބު ރައީސް އަހުމަދު އަދީބު ދެއްވި ޑޮލަރުތަކެއް ބޭނުން ކުރެއްވި ކަމަށް ޝައިނީ ވިދާޅުވީ އަވަސް ހުކުރުގެ ގޮނޑީގައި އިންނަވައިގެނެވެ.\nކިޔުންތެރިންގެ ބޮޑު ސަމާލު ކަމެއް ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ އަވަސް ހުކުރުގައި ނަންގަވައި ދެއްވި ހިސާބު ފިލާވަޅަށް ތަރުހީބެއް ލިބުނުއިރު، މިހާރުގެ ތިން މިނިސްޓަރުން ކަމަށްވާ އަލީ ވަހީދާއި މަލީހު ޖަމާލު އަދި އިމްރާން އަބްދުﷲ ވެސް ވަނީ އެ ބޭފުޅުންގެ ތަސައްވަރުތައް އަވަސް ހުކުރަށް ވިދާޅުވެ ދެއްވާފަ އެވެ.\nއަވަސް ހުކުރުގައި ރައްޔިތުން ބޭނުންވާނަމަ ރައީސް ކަމަށް ކުރިމަތިލައްވާނެ ކަމަށް ކުރީގެ ޑިފެންސް މިނިސްޓަރު މުހައްމަދު ނާޒިމް ވިދާޅުވި އެވެ. ހަތެއް ފެބުރުއަރީގެ ވާހަކަ ދެއްކެވުމަށް ކުރީގެ ރައީސް މުހައްމަދު ނަޝީދަށް ނާޒިމް ޗެލެންޖް ކުރެއްވީ ވެސް އަވަސް ހުކުރުގަ އެވެ.\nކުރީގެ އެކްޓިން ކޮމިޝަނާ އޮފް ޕޮލިސް އަބްދުﷲ ނަވާޒު، ސިޔާސީ މައިދާނަށް ނުކުންނަވާ ފުރަތަމަ އިންޓަވިއު ދެއްވީ އަވަސް ހުކުރަށެވެ. އެޖެންޑާ19 އަކީ ގޯހެއް ކަމަށް ކުރީގެ ނައިބު ރައީސް ޑރ. މުހައްމަދު ޖަމީލު އަވަސް ހުކުރުގައި ވިދާޅުވުމާއެކު، މައްސަލަ ހޫނުވެގެން ދިޔަ އެވެ.\nއާންމުކޮށް މީޑިއާއަށް އިންޓަވިއު ނުދެއްވާ، ޣައްސާން މައުމޫން ވެސް އޭނާގެ ސިޔާސީ ސިޔާސަތުތަކާއި އަމާޒުވަމުން ދިޔަ ފާޑުކިޔުންތަކަށް ރައްދު ދެއްވުމަށް އިހްތިޔާރު ކުރެއްވީ އަވަސް ހުކުރެވެ. ޔޫތް މިނިސްޓަރު އަހުމަދު މަހުލޫފްގެ ސަސްޕެންޝަނަށްފަހު ދައްކަން ބޭނުންފުޅުވި ވާހަކަތައް ދެއްކެވީ ވެސް އަވަސް ހުކުރުގަ އެވެ. އެއީ ސީޒަން ބްރޭކަށް ދާއިރު ގެނެސް ދެވުނު އަވަސް ހުކުރުގެ އެންމެ ފަހު ޝޯ އެވެ.


Yameen ah insaafu hoadhaidheyn idhikolhun muassasaathakah | Mihaaru\nކުރީގެ ރައީސް އަބްދުﷲ ޔާމީން: އެމަނިކުފާނު މިނިވަންކުރަން އިދިކޮޅުން އަންނަނީ މަސައްކަތް ކުރަމުން. --ފޮޓޯ:ނިޝާން އަލީ/މިހާރު\nޔާމީނަށް އިންސާފު ހޯދައިދޭން އިދިކޮޅުން މުއައްސަސާތަކަށް\n12 އޯގަސްޓް 2020 - 15:357comments\nމަނީ ލޯންޑްރިންގެ ކުށުގައި ޖަލު ހުކުމެއް ތަންފީޒުކުރައްވާ ކުރީގެ ރައީސް އަބްދުﷲ ޔާމީނަށް އިންސާފު ހޯދައިދޭން އެދި އިދިކޮޅު ޕީޕީއެމާއި ޕީއެންސީން މުއައްސަސާތަކާ ބައްދަލުކުރުމުގެ މަސައްކަތް ފަށައިފި އެވެ.\nއެ ކޯލިޝަންގެ އިސް ބޭފުޅުން މިއަދު ވަނީ، ޕޮލިސް ކޮމިޝަނަރު މުހައްމަދު ހަމީދާއި ޕްރިޒަންސް ކޮމިޝަނަރު އަހްމަދު މުހައްމަދާ ބައްދަލުކުރައްވަން އެ ދެ އޮފީހަށް ވަޑައިގެންފަ އެވެ. އެކަމަކު ދެ ބޭފުޅުންނާ ވެސް ބައްދަލުވުމުގެ ފުރުސަތެއް ނުލިބުނު ކަމަށް އިދިކޮޅުން ބުންޏެވެ.\nއެ ކޯލިޝަނުން ވަނީ މާދަމާ ހޯމް މިނިސްޓަރު އިމްރާން އަބްދުﷲއާ ބައްދަލުކުރަން ނިންމައިފަ އެވެ.\nވެލާނާގޭ ކުރިމަތީގައި އިދިކޮޅުން ބޭއްވި ނޫސްވެރިންގެ ބައްދަލުވުމުގައި ޕީއެންސީގެ ރައީސް އަބްދުއްރަހީމް އަބްދުﷲ ވިދާޅުވީ މުއައްސަސާތަކުން ބައްދަލުކުރަން ދެކޮޅު ހެދިޔަސް ޔާމީންގެ ހައްގުތައް ކަށަވަރުކުރަން ކުރާ މަސައްކަތް ހުއްޓާ ނުލާނެ ކަމަށެވެ. އެމަނިކުފާނަށް ވަކީލުންނާ ބައްދަލުނުވެވުމުގެ ކަންބޮޑުވުން ވެސް އިދިކޮޅުން ދަނީ ފާޅުކުރަމުންނެވެ.\nއަބްދުއްރަހީމް ފާހަގަކުރެއްވި ގޮތުގައި އީދު ދުވަހު ރައީސް އިބްރާހިމް މުހައްމަދު ސޯލިހް ދެއްވި ޚިތޯބުގައި އެކަކު އަނެކަކަށް މާފްކޮށް ދީލަތިކަމާ އެކު އުޅެންޖެހޭ ކަމަށް ނަސޭހަތްދެއްވި އެވެ. އެއާއެކު މިނިވަން ދުވަހުގެ ރައްޔިތުންނާ މުޚާތަބު ކުރައްވަމުން އިދިކޮޅު ސިޔާސީ ފަރާތްތަކާ ވާހަކަ ދައްކަވަން ހުޅުވާލާފައިވާ ކަމަށް ވިދާޅުވި ނަމަވެސް އެއީ ކޮންތަނެއްގައި ތިބި ސިޔާސީ ފަރާތްތަކެއް ކަން އެނގިވަޑައިނުގަންނަވާ ކަމަށް އޭނާ ވިދާޅުވި އެވެ.\nދައްކާ ވާހަކައާ އަމަލު ދިމާނުވާ ސަރުކާރެއް ޒިންމާދާރު ކުރުވުމަކީ ވެސް އުނދަގޫ ކަމެއް ކަމަށް އަބްދުއްރަހީމް ވިދާޅުވި އެވެ. އެހެންވިޔަސް އެއް ދުވަހު ބައްދަލު ނުކުރިއްޔާ އަނެއް ދުވަހު ވެސް އިދިކޮޅުން މުއައްސަސާތަކަށް ދާނެ ކަމަށް އަބްދުއްރަހީމް ވިދާޅުވި އެވެ.\n"ރައީސް ޔާމީންގެ ހައްގު ކަށަވަރު ކުރެވެންދެން މި މަސައްކަތުގައި ދެމިތިބޭނަން،" އޭނާ ވިދާޅުވި އެެވެ.\nއޭނާ ވިދާޅުވި ގޮތުގައި އަބަދު ވެރިކަމުގައި ތިބެވޭނެ ކަމަށް މި ސަރުކާރުން ހީކޮށްގެން ނުވާނެ އެވެ. ރާއްޖޭގެ ވެރިކަމާ ދެން ހަވާލުވާނީ ޕީޕީއެމާއި ޕީއެންސީން ކަމަށް އަބްދުއްރަހީމް ވިދާޅުވި އެވެ.\nގާނޫނާ ޚިލާފަށް މި ސަރުކާރުން ކުރާ ކަންކަން ބަލާނެ ކަމަށާއި އެކަން ހަނދާންކޮށްގެން ތިބުމަށް އޭނާ އެދިވަޑައިގަތެވެ.\nއަބްދުއްރަހީމް ވިދާޅުވީ ގައުމު މިއޮތް ހާލަތުން އަރައިގަނެވޭނީ ޔާމީން މިނިވަންކޮށްގެން ކަން ރައްޔިތުން ގަބޫލުކުރާ ކަމަށެވެ. އެމަނިކުފާނު މިނިވަންކުރަން އިދިކޮޅުން ކުރާ މަސައްކަތް ވަރަށް އަވަހަށް ކާމިޔާބުވާނެ ކަމުގެ ޔަގީންކަން ވެސް އަބްދުއްރަހީމް ދެއްވި އެވެ.\nއިތުރު ލިޔުންތައް ހޯމް މިނިސްޓްރީ ދިވެހި ސަރުކާރު އިދިކޮޅު ފަރާތްތައް ޕީޕީއެމް ރައީސް އަބްދުﷲ ޔާމީން ޕީޕީއެމް/ޕީއެންސީ އިއްތިހާދު ޕީޕަލްސް ނެޝަނަލް ކޮންގްރެސް މަނީ ލޯންޑްރިން ކޮރަޕްޝަން


Ali Waaheedhuge mahsalaige thahuqeequ nimi, PG ah fonuvaifin: Police – Iru\nއަލީ ވަހީދުގެ މައްސަލައިގެ ތަހުޤީޤު ނިމި، ޕީޖީ އަށް ފޮނުވައިފިން: ޕޮލިސް\nފުލުހުންގެ މީޑިއާ އޮފިޝަލް ވިދާޅުވީ، މި މައްސަލައިގެ ތަހުޤީޤު ނިމި ދަޢުވާކުރަން ފޮނުވާފައިވާކަމަށެވެ. މައްސަލައާ ގުޅޭ ގޮތުން އިތުރު އެއްޗެއް ފުލުހުން ވިދާޅެއް ނުވެ އެވެ.\nއަލީ ވަހީދުގެ މައްސަލަ ފެންމަތިވެފައި ވަނީ، އޭނާ މިނިސްޓަރު ކަމުގައި ހުންނަވަނިކޮށް ދާދިފަހުން މިނިސްޓްރީގެ ބައެއް މުވައްޒަފުން ސީދާ ރައީސް އިބްރާހީމް މުޙައްމަދު ސޯލިހާއި ބައްދަލުކޮށް ޝަކުވާ ހުށަހެޅުމުންނެވެ. އެކަމާއި ގުޅިގެން އަލީ ވަހީދު މަގާމުން އިސްތިއުފާ ދެއްވަން ރައީސް އިބްރާހިމް މުހައްމަދު ސޯލިހް އެންގެވީ އެވެ. މަގާމުން ވަކިކުރެއްވީ އެ އެންގެވުމަށް އިޖާބަ ނުދެއްވުމުންނެވެ.


Hammp ge landun Maziya lead fulhaa kohfi\nލަނޑު ޖެހުމަށް ފަހު ހަމްޕް ޝުކުރު ސަޖިދައަށް ތިރިވެ --- ފޮޓޯ: އެފްއޭއެމް\nޔުނައިޓެޑް ވިކްޓަރީގެ މައްޗަށް އުނދަގޫ މޮޅެއް ހޯދައި، މާޒިޔާއިން ތާވަލުގެ އެއް ވަނައިގައި ލީޑް ފުޅާ ކޮށްފި އެވެ. މާޒިޔާ މެޗު ކާމިޔާބު ކުރީ 1-0 ންނެވެ.\nރޭ، ގުރީން ސްޓްރީޓްގެ މައްޗަށް ކުރި ހޯދައި ވެލެންސިއާ އިން މާޒިޔާ އާ ތިން ޕޮއިންޓަށް ފަރަގު ކުރި ނަމަވެސް މިއަދު ކުޅުނު މެޗުން މޮޅުވެ މާޒިޔާ ވަނީ އަލުން ހަ ޕޮއިންޓަށް ލީޑް ފުޅާ ކޮށްފަ އެވެ. ލީގްގައި މިހާތަނަށް ކުޅުނު 10 މެޗުން މާޒިޔާ ވަނީ ޖުމުލަ 24 ޕޮއިންޓް ހޯދާފަ އެވެ.\nގައުމީ ފުޓްބޯޅަ ދަނޑުގައި މިއަދު ހަވީރު ކުޅުނު މެޗުގައި، ޔުނައިޓެޑް ވިކްޓަރީގެ ކީޕަރު އަލީ ނާޖިހް ވަނީ ރަނގަޅު ސޭވްތަކެއް ކޮށްފަ އެވެ. އެހެންނަމަވެސް ދެ ވަނަ ހާފުގައި ހަމްޒާ މުހައްމަދު (ހަމްޕް) ފޮނުވާލި ބާރު ބޯޅަ ދިފައު ކުރުމުގައި ނާޖިހްއަށް ކުރެވޭނެ އެއްވެސް ކަމެއް ނެތެވެ.\nލަނޑު ޖެހުމަށް ފަހު މާޒިޔާގެ ކުޅުންތެރިން އުފާފާޅު ކުރަނީ\nމެޗަށް މާޒިޔާއިން ވެސް ނުކުތީ އެ ޓީމުގެ ދެ ވަނަ ކީޕަރު ހުސައިން ޝަރީފްއަށް ފުރުސަތު ދީފަ އެވެ. މާޒިޔާގެ ޓީމާ ގުޅެން ހަމަޖެހިފައިވާ ސީރިއާގެ ކީޕަރު މަހްމޫދު އަލް ޔޫސުފް އަދި ޓީމާ ގުޅުނުކަން ކަށަވަރު ކުރެވިފައެއް ނުވެ އެވެ. މެޗަށް އެކުލަވާލި ލިސްޓަގައި ބަދަލު ކުޅުންތެރިޔެއްގެ ގޮތުގައިވެސް އޭނާގެ ނަމެއް ނެތެވެ. ކީޕަރު ހުސައިންއަށް ދިން ފުރުސަތުގައި އޭނާ ވަނީ ދެ ވަނަ ހާފުގައި ޔޫވީން ފޮނުވާލި ނުރައްކާތެރި ހަމަލާއެއް ދިފާއު ކޮށްފަ އެވެ.\nމާޒިޔާގެ ކެޕްޓަން ބޭންޑު އަޅައިގެން ނުކުތް މުހައްމަދު އުމޭރުއަށް ވަނީ ލަނޑު ޖަހާނެ ތަނަވަަސް ފުރުސަތުތަކެއް ލިބިފަ އެވެ. އޭނާ ހުސްކޮށް ލިބުނު ފުރުސަތުތަކުގައި ގޯލަކަށް ހަދާލެވޭ ގޮތެއް ނުވި އެވެ.\nމާޒިޔާގެ ލަނޑު މެޗުގެ 74 ވަނަ މިނެޓްގައި ހަމްޕް ކާމިޔާބު ކުރީ ބާރު ބޯޅައެއް ގޯލްގެ ތެރެއަށް ފޮނުވާލައިގެންނެވެ. ލަނޑެއް ޖެހުމަށް ކެތް މަދުވެފައި ތިބި މާޒިޔާގެ ޓީމަށް ލިބުނު ލީޑާއެކު ހަމަޖެހުމެއް ލިބުނެވެ.\nމާޒިޔާ ދިވެހި ޕްރެމިއާ ލީގް ޔުނައިޓެޑް ވިކްޓަރީ\nއެއް ވަނައިގައި މާޒިޔާއިން ބޮޑު ލީޑެއް


MDN report ekulavaali meehun hayyaru kuran jehey: Idhikolhu\nއެމްޑީއެންގެ ރިޕޯޓް އެކުލަވާލި މީހުން ހައްޔަރު ކުރަން ޖެހޭ: އިދިކޮޅު\nޕީޕީއެމް ޕީއެންސީ އިން ބޭއްވި ނޫސްވެރިންގެ ބައްދަލުވުމެއްގައި މުހައްމަދު ހުސައިން ޝަރީފު (މުންދު) ވާހަކަ ދައްކަވަނީ -- ފޮޓޯ: އަވަސް އާކައިވް\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު "ޕްރިލިމިނަރީ އެސްސެމެންޓް އޮން ރެޑިކަލައިޒެޝަން އިން ދަ މޯލްޑިވްސް" ރިޕޯޓްގެ މައްސަލާގައި އެ ރިޕޯޓް އެކުލަވާލުމުގައި އިސްކޮށް އުޅުނު މީހުން ހައްޔަރު ކުރަން ޖެހޭނެ ކަމަށް އިދިކޮޅު ޕީޕީއެމާއި ޕީއެންސީގެ ކޯލިޝަނުން ބުނެފި އެވެ.\nޕީޕީއެމްއާއި ޕީއެންސީން ބޭއްވި ނޫސްވެރިންގެ ބައްދަލުވުމުގައި ޕީއެންސީގެ ނައިބު ރައީސް މުހައްމަދު ހުސައިން ޝަރީފު (މުންދު) ވިދާޅުވީ އިސްލާމް ދީނަށާއި ރަސޫލާއަށް ފުރައްސާރަކޮށް ވާހަކަ ދެއްކުމަކީ ދިވެހިން އެއްވެސް އިރެއްގައި ބަލައިގަންނާނެ ކަމެއް ނޫން ކަމަށެވެ. އޭނާ ވިދާޅުވީ އެއީ ގާނޫނު އަސާސީއާއި ގާނޫނުތަކާ ވެސް ހިލާފު ކަމެއް ކަމަށާއި އެ މީހުންނާ މެދު އަޅަންވާ ފިޔަވަޅު ވެސް ގާނޫނުގައި ވަރަށް ސާފު ކަމަށެވެ.\nމުންދު ވިދާޅުވި ގޮތުގައި އެމްޑީއެންގެ ރިޕޯޓްގައި ހުރި ދީނާ ހިލާފު ވާހަކަތައް މީގެ ކުރިން އެ ރިޕޯޓް އެންމެ ފުރަތަމަ ނެރުނުއިރު ނެތެވެ. އަދި އެފަދަ އެއްވެސް މައުލޫމާތެއް ކުރީގެ ރައީސް އަބްދުﷲ ޔާމީންގެ ސަރުކާރުގައި ލިބިފައެއް ނުވެ އެވެ.\nނަމަވެސް އެމްޑީއެންގެ އިސްކޮށް ތިއްބެވި ބޭފުޅުންނާއި މި ސަރުކާރު ހިންގާ މައި ޕާޓީ، އެމްޑީޕީއާ ގުޅުމެއް އޮންނަ ކަމަށް މުންދު ވިދާޅުވި އެވެ. މުންދު އެ ޖަމިއްޔާ ސިފަ ކުރެއްވީ އެމްޑީޕީގެ "ގޮތްޕެއް" ގެ ގޮތުގަ އެވެ. އެ ގޮތުން ސަރުކާރުގެ މަގާމުތަކުގާއި ޖަމިއްޔާގައި ތިއްބެވި ބައެއް ބޭފުޅުންނާއި އާއިލާ މީހުން ތިއްބެވި ކަމަށް މުންދު ވިދާޅުވި އެވެ.\nޕީޕީއެމް މުހައްމަދު ހުސައިން ޝަރީފު ޕީޕަލްސް ނޭޝަނަލް ކޮންގްރެސް - ޕީއެންސީ + ދީނަށް ފުރައްސާރަ ކުރުން މޯޑިވިއަން ޑިމޮކްރަސީ ނެޓްވޯކް ޝަހިންދާ އިސްމާއީލް


Hendhunah vure haveeru calorie andhaaleh gina | Mihaaru\nހެނދުނަށް ވުރެ ހަވީރު ކެލަރީ އަނދާލެއް ގިނަ\n17 ނޮވެމްބަރ 2018 - 06:35\nބަރުދަން ލުއިކުރަން މަސައްކަތްކުރާއިރު، ކެއުމަށް ވަރަށް ބޮޑަށް ބަލަންޖެހެ އެވެ. އެކަމަކު ފަހުގެ ކުޑަ ދިރާސާއަކުން ދައްކަނީ ކާ ވަގުތުގެ ގޮތުން ވެސް މިކަމަށް އަސަރުތަކެއް ކޮށްފާނެ ކަމަށެވެ.\nމަދު ބަޔަކު ބޭނުންކޮށްގެން ކުރި ދިރާސާއެއްގެ ވަގުތީ ނަތީޖާ ދައްކާ ގޮތުން ދުވާލުގެ ކުރީކޮޅަށް ވުރެ، މެންދުރު ފަހާއި ރޭގަނޑުގެ ވަގުތުގައި ގުދުރަތީ ގޮތުން، އަމިއްލަ ޒާތުގައި ވެސް ހަށިގަނޑުން ގިނައިން ކެލަރީ އަނދަ އެވެ.\nމި ދިރާސާކޮށްފައިވަނީ ތިން ހަފުތާގެ މުއްދަތަކަށް ހަތް އަންހެނުންނާއި ހަތް ފިރިހެނުންގެ މެޓަބޮލިޒަމަށް ދުވަހުގެ އެކި ވަގުތުގައި އަންނަ ބަދަލުތައް ބަލައިގެންނެވެ. މި އެންމެންނަށް ވެސް ކާންދީފައި ވަނީ ވަކި ބާވަތްތަކެއްގެ ކާނާ އެވެ. އަދި ކެލަރީ އަނދާނެ ފަދަ ހަރަކާތްތަކެއް އެ މީހުން ނުކުރެ އެވެ.\n"ދިރާސާއިން އެނގުނީ އެއްވެސް ކަމެއް ނުކޮށް އަރާމުކޮށްލަން ތިބޭއިރު ވެސް ދުވަހުގެ އެކި ވަގުތުގައި ހަކަތަ އަންދާ ވަރު ބަދަލުވަމުން ދިޔަކަން،" ދިރާސާގައި އިސްކޮށް ހުންނެވި ޖީން ޑަފީ ވިދާޅުވި އެވެ.\nނިއުރޯ ސައިންޓިސްޓެއް ކަމަށްވާ ޑަފީ ވިދާޅުވީ ދުވަހުގެ ކުރީކޮޅަށް ވުރެ މެންދުރު ފަހާއި ރޭގަނޑު 10 ޕަސެންޓް އިތުރަށް ކެލަރީ އަނދާ ކަމަށެވެ.\n"އެކަމަކު މިއީ ކީއްވެގެން ވާ ގޮތެއް ކަމެއް ބުނާކަށް އަދި ނޭނގޭ. ފަހަރެއްގައި މިއީ ދުވަހުގެ ވަކި ވަގުތުތަކެއްގައި ހަށިގަނޑުގައި ގިނައިރު ހަކަތަ ހިފަހައްޓަން ޖެހޭތީ މި ނިޒާމު ހިނގާ ގޮތް ކަމަށް ވެސް ވެދާނެ،" އޭނާ ވިދާޅުވި އެވެ.\nމި ދިރާސާ "ކަރަންޓް ބަޔޮލޮޖީ" ޖާނަލްގެ މި މަހުގެ އަށް ވަނަ ދުވަހުގެ އަދަދުގައި ވަނީ ޝާއިއުކޮށްފަ އެވެ.\nއިތުރު ލިޔުންތައް ސިއްހަތު ބަރުދަން ލުއިކުރުން ފަލަވުން ސައިންޓިފިކް ރިސާޗް\nފަލަވުމުން ކެންސަރަށް މަގު ފަހިވަނީ ކީއްވެ؟


Ali hameed ah kuraa dhauvaa aa medhu suvaalu thakeh amaazu vejje | Mihaaru\nސުޕްރީމް ކޯޓުގެ ކުރީގެ ފަނޑިޔާރު އަލީ ހަމީދު: އެމަނިކުފާނުގެ މައްޗަށް ދެވަނަ ފަހަރަށް ދައުވާ ކޮށްފައިވާތީ އެ މައްސަލާގައި ގިނަ ސުވާލުތަކެއް ދައުލަތަށް ވަނީ އަމާޒުވެފައި -- ފޮޓޯ/މިހާރު\nފައިސާ ޓްރާންސްފާ ކުރި ކަމަށް ބުނެ އަލީ ހަމީދަށް ކުރާ ދައުވާއާ މެދު ސުވާލުތަކެއް އަމާޒުވެއްޖެ\n17 އޮކްޓޯބަރ 2019 - 15:294comments\nއަލީ ހަމީދުގެ މައްޗަށް ދައުލަތުން ދައުވާ ކުރަނީ ސުޕްރީމް ކޯޓުގެ ފަނޑިޔާރަކަށް އޭނާ ހުންނެވިއިރު 2011 ވަނަ އަހަރުގެ ތެރޭގައި އެ ކޯޓުގެ ނަމުގައި އޮތް ފޯނު ނަމްބަރަކުން އަލީ ހަމީދުގެ ދެ ބޭފުޅެއްގެ ފޯނަށް 2،200 އަށް ވުރެ ގިނަ ރުފިޔާ ޓްރާންސްފާ ކުރި ކަމަށް ބުނެ އެވެ. އެ މައްސަލާގައި އަލީ ހަމީދުގެ މައްޗަށް ކުރަނީ ސަރުކާރުގެ އެއްޗެއް އަމިއްލަ ފައިދާ އަށް ބޭނުން ކުރެއްވި ކަމުގެ ދައުވާ އެވެ.\nއެ މައްސަލައިގައި އެންޓި ކޮރަޕްޝަން ކޮމިޝަން (އޭސީސީ) އިން ކުރި ތަހުގީގަކަށް ފަހު ދައުވާކުރަން ކްރިމިނަލް ކޯޓަށް ފޮނުވުމުން، އެ ކޯޓުން ކުރިން ނިންމާފައި އޮތީ އެ މައްސަލަ ބެލެން ނެތް ކަމަށެވެ. އެހެންވެ، އޭރު އެ މައްސަލަ ދައުލަތުން އޭސީސީ އަށް އަނބުރާ ފޮނުވާލާފައި އޮތުމަށް ފަހު، އަނެއްކާވެސް ދައުވާކުރަން އޭސީސީން ފޮނުވުމުން ދެވަނަ ފަހަރަށް އަލީ ހަމީދުގެ މައްޗަށް ދައުވާކުރީ މިދިޔަ އަހަރުގެ ކުރީކޮޅު އެވެ.\nއެ މައްސަލައިގެ މިއަދުގެ އަޑުއެހުމުގައި، އެ މައްސަލަ ކޯޓުން އަނބުރާ ފޮނުވާލާފައި ވަނިކޮށް، އަލުން ދައުވާކުރި ސަބަބާ މެދު އަލީ ހަމީދުގެ ވަކީލް ސުވާލު އުފެއްދެވި އެވެ. އެކަމާ ގުޅިގެން، އެ މައްސަލަ ބައްލަވާ އިސް ގާޒީ އަހުމަދު ހައިލަމް ވިދާޅުވީ، އަލުން އެ މައްސަލަ ކޯޓަށް ހުށަހެޅުމުން އެ ބަލައިގަތީ އެ ކޯޓުގެ ފަނޑިޔާރުންގެ މަޖިލީހުގައި އެކަމާ މެދު މަޝްވަރާ ކުރެއްވުމަށް ފަހު އަދި މައްސަލާގެ ކަން ހިނގާފައިވާ ގޮތަށް ވެސް ބެލުމަށް ފަހު ކަމަށެވެ.\nއެ މައްސަލަ ނުބެލޭނެ ކަމަށް ކޯޓުން ކުރިން ނިންމި ނިންމުން ދައުލަތުން އިސްތިއުނާފް ނުކުރި ސަބަބާ މެދު އިސް ގާޒީ ހައިލަމް ދައުލަތާ ސުވާލު ކުރެއްވި އެވެ.\nޖަވާބުގައި ދައުލަތުން ބުނީ އެ ނިންމުން އޭރު އިސްތިއުނާފް ނުކުރީ ފަނޑިޔާރުންގެ މަޖިލީހުގެ ނިންމުމަކީ އިސްތިއުނާފް ކުރަންޖެހޭ ފަދަ ނިންމުމަކަށް ނުވާތީ ކަމަށެވެ.\nދައުލަތުން އެގޮތަށް ބުނުމުން އިސް ގާޒީ ވަނީ އިސްތިއުނާފް ކުރަން ނުޖެހޭނެ ކަމަށް ދެކެނީ ކީއްވެގެންތޯ އާއި އެކަމުގައި ޕްރޮސެކިއުޓާ ޖެނެރަލްގެ ދައުރަކީ ކޮބައިތޯ ސުވާލު ކުރައްވައިފަ އެވެ.\nދައުލަތުން ބުނިގޮތުގައި، އޭސީސީން ދެވަނަ ފަހަރަށް ވެސް އެ މައްސަލައިގައި ދައުވާކުރަން އެދި ފޮނުވުމުން އެ މައްސަލަ ކޯޓަށް ހުށަހެޅީ އެވެ. ފުރަތަމަ އެ މައްސަލަ ކޯޓުން ނުބެލޭނެ ކަމަށް ނިންމުމުން، އޭރު އެ މައްސަލަ އޭސީސީ އަށް އަނބުރާ ފޮނުވާލީ ވަކި ގޮތެއް ކަނޑަނާޅާ ކަމަށް ދައުލަތުން ބުންޏެވެ.\nމީގެ އިތުރުން ކޮރަޕްޝަން ހުއްޓުވުމާއި މަނާ ކުރުމުގެ ގާނޫނުގެ ދަށުން އެ މައްސަލައިގައި ދައުވާ ކޮށްފައިވާތީ އެކަން ނުކުރެވޭނެ ކަމަށް އަލީ ހަމީދުގެ ވަކީލް ވިދާޅުވި އެވެ. ކޮރަޕްޝަން ހުއްޓުވުމުގެ ގާނޫނަކީ ޚާއްސަ ގާނޫނެއް ނޫން ކަން ފާހަގަ ކުރައްވައި، ވަކީލް ވިދާޅުވީ ޚާއްސަ ގާނޫނުތަކުގައި ހުރި ކުށްތައް ފިޔަވައި އެހެން ކުށްތަކުގައި ދައުވާ ކުރެވޭނީ ގާނޫނުުލް އުގޫބާތުގެ ދަށުން ކަމަށެވެ. އަދި ގާނޫނުލް އުގޫބާތުގައި އެފަދަ ކުށެއް ނެތް ނަމަ، އެކަމެއް ކުށަކަށް ނުވަނީ ކަމަށް ބަލަންޖެހޭ ކަމަށް އޭނާ ވިިދާޅުވި އެވެ.\nއެ އަޑުއެހުމުގައި ވާހަކަ ދައްކަވަމުން އަލީ ހަމީދު ވިދާޅުވީ، ސުޕްރީމް ކޯޓުގެ ނަމުގައި ނަގާފައި އޮންނަ ސިމް އެމަނިކުފާނުގެ ފޯނަށް ލައްވާފައި އޮއްވައި އެމަނިކުފާނަށް އެނގިވަޑައިނުގެން އެ ފޯނުން ފައިސާ ޓްރާންސްފާކުރީ އޭނާގެ ބޭފުޅުން ކަމަށެވެ. އެކަން އެނގިވަޑައިގަތުމާ އެކު، އެ ބިލްތަކަށް އަމިއްލަ އިސް ނެންގެވުމުގައި ސުޕްރީމް ކޯޓަށް ފައިސާ ދައްކަވާފައިވާނެ ކަމަށް އަލީ ހަމީދު ވިދާޅުވި އެވެ.\nމިއަދުގެ އަޑުއެހުން ނިންމާލީ ޝަރީއަތުގެ ކުރިން ހުށަހަޅާ ހުށަހެޅުންތައް ހުށަހެޅުމަށް ދެ ފަރާތަށް ވެސް ފުރުސަތު ދެއްވުމަށް ފަހު އެވެ.\nއަލީ ހަމީދުގެ މައްޗަށް އެ މައްސަލައިގައި ދައުވާ ކުރާއިރު، މިދިޔަ އަހަރުގެ ފެބްރުއަރީ މަހުގެ ފުރަތަމަ ދުވަހު ސުޕްރީމް ކޯޓުން ނެރުނު އަމުރާ ގުޅިގެން އެމަނިކުފާނު ހައްޔަރުކޮށް، ޖަލަށްލި އެވެ. އެ މައްސަލާގައި އެމަނިކުފާނަށް އިއްވި ހުކުމުގެ މުއްދަތު ހަމަވެ، ދާދި ފަހުން ވަނީ މިނިވަން ވެފަ އެވެ. އަދި ދެން އެ މައްސަލާގައި ކުރި ދައުވާތައް އޮތީ އަނބުރާ ގެންގޮސްފަ އެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް ކްރިމިނަލް ކޯޓް ސުޕްރީމް ކޯޓް ކުރީގެ ފަނޑިޔާރު އަލީ ހަމީދު


ޑިސެންބަރު 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nޑިސެންބަރު 2019ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nޑިސެންބަރު 2019ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 283 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 134 މައްސަލަ މިދިޔަ މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުވުމުގެ މައްސަލަތަކެވެ. އެ ގޮތުން މި ބާވަތުގެ 66 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިންސީ ހާނީއްކައިގެ 27 މައްސަލަ، ޖިސްމާނީ ހާނިއްކައިގެ 15 މައްސަލަ، ނަފްސާނީ ހާނިއްކައިގެ 14 މައްސަލަ، ގެވެށި އަނިޔާ ކުރާތަން ދެއްކުން ނުވަތަ ފެނުމުގެ 8 މައްސަލަ އަދި ނަހަމަގޮތުގައި ބޭނުންކުރުމުގެ4މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 17 މައްސަލަ މިދިޔަ މަހު ވަނީ ރިޕޯޓުކޮށްފައެވެ.\nމި ފަދަ މައްސަލަތަކުގެ ތެރޭގައި ވެކްސިން ނުދިނުމުގެ7މައްސަލަ، ތަޢުލީމަށް ހުރަސް އެޅުމުގެ6މައްސަލަ، އުފަންވުން ރަޖިސްޓްރީ ނުކުރުމާ ބެހޭ2މައްސަލަ، ޞިއްޙީ ފަރުވާއަށް ހުރަސްއެޅުމުގެ 1 މައްސަލަ އަދި ގަދަކަމުން ނުވަތަ މަޖުބޫރުން ކައިވެނި ކުރުވުމުގެ 1 މައްސަލަ ހިމެނެއެވެ.\nޢާއިލީ 30 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ޙަޟާނާ ނުވަތަ ކުދިންނާ ބައްދަލުނުކުރެވޭ 20 މައްސަލަ، ކުދިން ބެލުމުގައި ޖެހޭ9މައްސަލަ އަދި ދަރިންގެ ޚަރަދު ދިނުމުގައި ދިމާވާ 1 މައްސަލަ ހިމެނެއެވެ.\nއެކި ބާވަތުގެ ކުށްކުރާ ކުޑަކުދިންގެ7މައްސަލަ މިދިޔަ މަހު ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި އަމުރަށް ނުކިޔަމަންތެރި ވުމުގެ 1 މައްސަލަ، މަސްތުވާތަކެތި ބޭނުންކުރުމުގެ 1 މައްސަލަ އަދި ތަންތަނަށާއި ތަކެއްޗަށް ގެއްލުންދިނުމުގެ 1 މައްސަލަ ހިމެނެއެވެ.\nމި ފަދަ މައްސަލަތަކުގެ ތެރޭގައި ގެއިން ނުކުމެގެން ދިއުމުގެ7މައްސަލަ ހިމެނެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 44 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nމީގެ އިތުރުން، ނަފްސާނީ އަނިޔާކުރުން ނުވަތަ އަނގަބަހުން ކުރެވޭ އަނިޔާގެ 11 މައްސަލަ، ބިރުދެއްކުމުގެ ގޮތުން ކުރެވޭ ކަންކަމާ ގުޅޭ6މައްސަލަ، އިހުމާލުވުމުގެ2މައްސަލަ، ރޭޕްކުރުމުގެ2މައްސަލަ، ޖިންސީ ހާނިއްކަކުރުމުގެ 1 މައްސަލަ، ފާރަލުމުގެ 1 މައްސަލަ، ޖިންސީ ފުރައްސާރަކުރުމުގެ 1 މައްސަލަ، މުދާ ހިފެހެއްޓުމާއި މުދަލަށް ގެއްލުންދިނުމުގެ 1 މައްސަލަ އަދި ބާރާއި ނުފޫޒުފޯރުވުމުގެ 1 މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 33 މައްސަލަ މިދިޔަ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 27 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ6މައްސަލައެވެ.\nއަމިއްލަ ނަފުސަށް ގެއްލުންދިނުމާ ގުޅޭ3މައްސަލަ މިދިޔަ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.


vnews - Pepe PSG ah badhaluvaan ninmaifi\nޕެޕޭ ޕީއެސްޖީއަށް ބަދަލުވާން ނިންމައިފި\nރިއާލް މެޑްރިޑުގެ ޑިފެންޑަރ ޕެޕޭ، ފްރާންސްގެ ޕީއެސްޖީއަށް ބަދަލުވާން ނިންމައިފި އެވެ.\nމި ސީޒަނުގައި އެންމެ 18 މެޗު ރިއާލް މެޑްރިޑަށް ކުޅެދީފައިވާ ޕެޕޭ، ރެއާލް މި ދޫކޮށްލަނީ، 10 އަހަރަށް ފަހު އެވެ. އަދި އޭނާ ވަނީ ރެއާލްގެ ޖޯޒީގައި 300 އަށް ވުރެ ގިނަ މެޗު ކުޅެފަ އެވެ.\nރިޕޯޓުތައް ބުނާ ގޮތުން ޕެޕޭ ޕީއެސްޖީއަށް ބަދަލުވާނީ ހިލޭ ޓްރާންސްފާ އެއްގެ ދަށުންނެވެ. ސީޒަން ނިމުމަށްފަހު ކުރިން ޕެޕޭ އިޓަލީގެ އިންޓަ މިލާނާ ގުޅޭނެ ކަމަށް ބެލެވުނު ކަމުގައި ވީނަމަވެސް، ޕީއެސްޖީން ވަނީ އެންމެފަހު ވަގުތު ހުށަހެޅުމެއް ހުށަހަޅާ ޕެޕޭ ހޯދުމާއި ވަރަށް ގާތަށް ޖެހިލާފައި ކަމަށް ރިޕޯޓުތަށް ބުނެއެވެ.\nޕެޕޭގެ އޭޖެންޓް ޖޯޖް މެންޑޭޒް ވަނީ ޕީއެސްޖީއާއި އެކު އެންމެފަހުގެ ކަންތައް ނިންމުމަށް ދާދިފަހުން ބައްދަލުވުމެއް ބާއްވާފައެވެ.\nމިދިޔަ ހޮނިހިރު ދުވަހުގެ ރޭ ޗެމްޕިޔަންސް ލީގް ފައިނަލަށް ރިއާލް މެޑްރިޑުން ނެގި ސްކޮޑުގައި ވެސް 36 އަހަރުގެ ޕެޕޭ ހިމަނާފައެއް ނުވެއެވެ.\nރިއާލްގެ އިސްވެރިންނާ ހަވާލާދި ބައެއް މީޑިއާ ތަކުގައި މިއަދު ރިޕޯޓްކޮށްފައި ވަނީ ޕެޕޭގެ އިތުރުން މި ސީޒަންގައި އެޓީމަށް ކުޅުނު ހަތް ކުޅުންތެރިޔަކު ދޫކޮށްލާނެ ކަަމަށެވެ. އެގޮތުން އެކުޅުންތެރިންގެ ތެރެއިން ބައެއް ކުޅުންތެރިން ނަކީ ފަބިއޯ ކޮއެންޓްރާއޯ އާއި ހަމޭސް ރޮޑްރިގޭޒް އާއި އަލްވާރޯ މޮރާޓާ އާއި ޑިފެންޑަރު ޑަނިލޯ އަދި ޒުވާން ސްޓައިކަރު މަރިއާނޯ ޑިއަޒް ކަަމށް ވެސް މީޑިއާތަކުގައި ރިޕޯޓްކޮށްފައި ވެއެވެ.


10 Resort akaai 40 guesthouse hingumah huhdhadheefi - vNews.mv\n10 ރިސޯޓަކާއި 40 ގެސްޓްހައުސް ހިންގުމަށް ހުއްދަދީފި\nޠާހިރާ އަޒްހާރު 09 April 2019, 13:12\nރައީސުލްޖުމްހުރިއްޔާ އިބްރާހީމް މުހައްމަދު ސޯލިހްގެ ސަރުކާރުގެ ފުރަތަމަ3މަސް ދުވަހުގެ ތެރޭގައި ޓޫރިޒަމް މިނިސްޓްރީން 10 ރިސޯޓާއި 40 ގެސްޓްހައުސް ހިންގުމަށް ލައިސަންސް ދީފައިވާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެ އެވެ.\nނޫސްވެރިންނަށް މިއަދު މައުލޫމާތު ދެއްވަމުން އަލީ ވަހީދު ވިދާޅުވީ 10 ރިސޯޓެއް ހިންގަން ދިން ހުއްދައާއެކު ރާއްޖޭގައި ހުރި ރިސޯޓުތަކުގެ އަދަދު 141 އަކަށް އިތުރުވެފައިވާ ކަމަށެވެ. އަދި ރިސޯޓުތަކުގެ އަދަދު އިތުރުވުމާ ގުޅިގެން 1410 އެނދު ވެސް މާކެޓަށް އިތުރުވެފައިވާ ކަމަށް ވިދާޅުވި އެވެ. މިއަދަދަށް އެނދު އިތުރުކުރުމާއެކު މިހާރު ރިސޯޓްތަކުގައި 31،072 އެނދު ހުންނާނެ ކަމަށްވެސް ވިދާޅުވި އެވެ.\nއަލީ ވަހީދު ވިދާޅުވީ 40 ގެސްޓް ހައުސް ހިންގުމަށް ދެވުނު ހުއްދައާ ގުޅިގެން ގެސްޓްހައުސްތަކުގެ ދާއިރާއަށް ވެސް 666 އެނދު އިތުރުކުރެވިފައިވާ ކަމަށެވެ. މި އަދަދު އިތުރުވުމާ އެކު 8،944 އެނދު މިހާރު ރާއްޖޭގެ ގެސްޓްހައުސްތަކުގައި އެބަހުރި ކަމަށްވެސް ވިދާޅުވި އެވެ. އަދި 11 ޓޫރިސްޓް ހޮޓެލާއެކު 900 ހޮޓެލް އެނދު އެބަހުރި ކަމަށްވެސް ވިދާޅުވި އެވެ.\nމިނިސްޓަރު އަލީ ވަހީދު އިތުރަށް ވިދާޅުވީ ގެސްޓްހައުސް އަދި ރިސޯޓްތައް ހިންގުމަށް ހުއްދަ ދިނުމުގެ އިތުރުން 12 ޑައިވް ސެންޓަރަކަށްވެސް ހުއްދަ ދީފައިވާނެ ކަމަށެވެ. 212 ޑައިވް ސެންޓަރު މިވަގުތު ރާއްޖޭގައި އެބަހުރި ކަމަށްވެސް ވިދާޅުވި އެވެ. އަދި 22 ޓްރެވަލް އެޖެންސީ ރަޖިސްޓްރީ ކޮށްދީފާއިވާނެ ކަމަށާއި މިއަދަދާ އެކު 335 ޓްރެވަލް އެޖެންސީ ރާއްޖޭގައި މިވަގުތު އެބަހުރި ކަމަށްވެސް މިނިސްޓަރު އަލީ ވަހީދު ވަނީ ވިދާޅުވެފަ އެވެ.


Beirut ge haadhisaaaa gulhigen Raees thauziyaa fonuvaifi – Iru\nބެއިރޫތުގެ ހާދިސާއާ ގުޅިގެން ރައީސް ތައުޒިޔާ ފޮނުވައިފި\nލުބުނާނުގެ ވެރިރަށް ބެއިރޫތުގައި އިއްޔެ ބާރުގަދަ ގޮވުންތަކާއެކު އައި ހިތާމަވެރި ހާދިސާތަކާ ގުޅިގެން ރައީސް އިބްރާހިމް މުހައްމަދު ސޯލިހު ތައުޒިޔާ ފޮނުއްވައިފި އެވެ.\nރައީސް ސޯލިހު މިއަދު ކުރެއްވި ޓުވީޓެއްގައި ވިދާޅުވީ ދިވެހިރާއްޖޭގެ ހުރިހާ ރައްޔިތުން ތިބީ ލުބްނާންގެ ރައްޔިތުންނާ އެކުގައި ކަމަށެވެ. އަދި އިއްޔެ ހިނގި ހާދިސާގައި ނިޔާވި މީހުންނާއި، އަނިޔާ ލިބުނު މީހުންގެ ހިތާމައިގައި ބައިވެރިވެވަޑައިގަންނަވާ ކަމަށް ރައީސް ވިދާޅުވިއެވެ.\nވެރިރަށް ބެއިރޫތުގެ ބަނދަރު ސަރަހައްދުގައި ހިނގި ހާދިސާގައި މިހާތަނަށް 78 މީހަކު މަރުވެފައިވާކަމަށް ރިޕޯޓު ކޮށްފައި ވެ އެވެ. އަދި 4000 އަށް ވުރެ ގިނަ މީހުން ޒަހަމްވެ ދަނީ ފަރުވާ ދެމުންނެވެ. މި އަދަދުތައް އިތުރުވާނެ ކަމަށްވެސް އެ ގައުމުގެ ކަމާބެހޭ ފަރާތްތަކުން ވަނީ ލަފާކޮށްފަ އެވެ.\nފުލުސް ލޯންޗްގައި ރޯކޮށްލި މައްސަލައިގައި އިނާސް ދޫކޮށްލަން ކުރި ޢަމުރު ހައިކޯޓުން ބާޠިލްކޮށްފި\nލުބްނާންގެ ބޮޑުވަޒީރު ނެރުއްވި ބަޔާނެއްގައި ވިދާޅުވީ، އެ ހާދިސާ ހިނގާފައި ވަނީ ރައްކާތެރިކަމުގެ ފިޔަވަޅުތައް ނާޅާ، ވެއާހައުސް އެއްގައި ރައްކާކޮށްފައި ހުރި 2،750 ޓަނުގެ އެމޯނިއަމް ނައިޓްރޭޓްގައި ރޯވެގެންނެވެ.


"Meeheh Ge Furaana Dhuvvaalan Ves Adhuham Faheh Nujeheyne" - Vaguthu\n"މީހެއްގެ ފުރާނަ ދުއްވާލަން ވެސް އަދުހަމް ފަހެއް ނުޖެހޭނެ"\n"އަދުހަމް ގަބޫލު ކުރާ ގޮތުގައި މިއީ ކުފުރުގެ ބިމެއް، ރަލާއި އޫރު މަސް ވިއްކައިގެން ކާފަރުން އަތުން ހޯދާ ފައިސާ އިން ދިވެހިން ބަނޑުފުރާމުއްތި ކުރާ ކަމަށް އޭނާ ގަބޫލު ކުރަނީ، އޭނާ ދެކޭ ގޮތުގައި އެއީ ހަލާލް ފައިސާއެއް ނޫން،" މިދިޔަ ބުރާސްފަތި ދުވަހުގެރޭ ރައްޔިތުންގެ މަޖިލިހުގެ ރައީސް މުހައްމަދު ނަޝީދަށް އަމާޒުކޮށް ދިން ބޮމުގެ ހަމަލާގެ އެއް މޭސްތިރިޔާ އަހުމަދު އަދުހަމްގެ ގާތް މީހަކު ފެށީ މި ވާހަކައިންނެވެ.\nނަޝީދަށް ބޮމުގެ ހަމަލާ ދިނުމުގައި އަމަލީ ގޮތުން ބައިވެރިވި މީހަކީ ވ. ތިނަދޫ ހިޔާ، އަދުހަމް 25، އެވެ. އޭނާ ހައްޔަރުކޮށްފައި ވަނީ ރޭ ފަތިހު ހުޅުމާލޭގައި ފުލުހުން ހިންގި ހާއްސަ އޮޕަރޭޝަނެއްގައި ފްލެޓް 95-G-02 ގައި ހުއްޓައެވެ.\nއަދުހަމް ދިރިއުޅޭ އެ ފްލެޓަކީ އޭނާގެ ބައްޕަ އަށް ލިބިފައިވާ ފްލެޓެކެވެ. އަދުހަމްގެ އާއިލާގައި އޭނާއާ އެއްބަނޑު އެއްބަފާ ތިން ބެއިން ތިބޭއިރު އެ ފްލެޓުގައި އެ އާއިލާ ދިރިއުޅެމުން އަންނަތާ ހައެއްކަ އަހަރުވެއްޖެއެވެ. ވަޒީފާއަކަށް ނުދާ އަދުހަމް ކުރިން ކައިވެންޏެއްކޮށް، އެ ކައިވެނި ވަނީ ރޫޅިފައެވެ. އެ ކައިވެންޏަށް ދަރިއަކު ލިބިފައެއް ނުވެއެވެ. މައުލޫމާތު އެނގޭ މީހުންގެ ފަރާތުން އެނގުނު ގޮތުގައި އޭގެ ފަހުން ބަޔަކު އަދުހަމް "މަގުފުރައްދާލީ"އެވެ.\nއަދުހަމް އެ ގޭގައި އުޅޭތާ ހައެއްކަ އަހަރުވި ނަމަވެސް، އަވަށްޓެރިންނަށް އަދުހަމަކީ ދެކެ ފަރިތަ މޫނެއް ނޫނެވެ.\n"އަޅުގަނޑު މިތަނުގައި މިހާރު އަހަރަކަށް ވުރެ ގިނަ ދުވަސް މި ވަނީ، އެކަމަކު އަދުހަމް ދެކެފަރިތައެއް ނޫން. އަޅުގަނޑަށް މިއަދު އެނގުނީ ގޭތިރީގައި ހުރި ގެއަކުން އަދުހަމް ކިއާ މީހަކު ގެންދިޔަ ކަން ވެސް،" އަދުހަމް ދިރިއުޅޭ ފްލެޓު ކައިރިން ދިމާވި ޒުވާނަކު ކިޔައި ދިނެވެ.\n"އެކަމަކު، އަޅުގަނޑަށް ވަރަށް ފާހަގަވާ ކަމެއް އޮވޭ، ފްލެޓު ތިރި އަށް ވަރަށް ގިނަ އިން އަންނާނެ ތުނބުޅިލީ މީހުން، ފައި ކުރުކޮށްފައި ތިބޭ. އެމީހުން އެތަނުގައި ވަރަށް ގިނަ އިރު ތިބޭ ކަން ފާހަގަ ކުރެވިފައި ވަނީ،" ޒުވާނާ ކިޔައި ދިނެވެ.\nއެ ޒުވާނާ ދެއްކި ވާހަކަ، އެ ސަރަހައްދުން ދިމާވި އެހެން މީހަކު ދެއްކި ވާހަކައާ ވެސް ދިމާވިއެވެ.\nއަދުހަމް ދިރިއުޅޭ ގެ. --- ވަގުތު އިމޭޖަސް\n"އަސްލު ފޮޓޯ އާންމު ކުރީމަ މި އެނގުނީ، އަދުހަމަކީ މިއީ ކަން. މީގެ ދުވަސްތަކެއް ކުރިން ހަމަ އެސަރަހައްދުން އަޅުގަނޑު ދުށިން އަދުހަމާއި އިތުރު ބަޔަކު ދާ ތަން. އާންމުކޮށް އެތަނަށް އަންނާނީ ދެ ތިން މީހަކު ގިނަވެގެން،" އެމީހާ ބުންޏެވެ.\nއަދުހަމް ގެންގުޅޭ ބައެއް ސާމާނާއެކު އެ ގެއިން އޭނާ ހައްޔަރުކޮށްފައި ވަނީ އާއިލާގެ މީހަކު ދިން މައުލޫމާތަކާ ގުޅިގެންނެވެ.\nމި މައްސަލައިގައި އަދުހަމްގެ އިތުރުން ހައްޔަރު ކުރި އަނެއް ދެ މީހުންނަކީ މއ.ފޭރުގެ އުމުރުން 21 އަހަރުގެ މުޖާޒް އަހްމަދާއި ގއ.ކޮނޑޭ ފޫޅުމާގޭ އުމުރުން 32 އަހަރުގެ ތަހްމީނު އަހްމަދެވެ. ފުލުހުން ހާމަކުރި ގޮތުގައި މި މައްސަލައިގައި ހައްޔަރު ކުރި ތިން މީހުންގެ ވެސް ތަފާތު އެކިއެކި ކުށުގެ ރިކޯޑުތައް ހިމެނެއެވެ. އޭގެތެރޭގައި މަސްތުވާތަކެއްޗާއި ވައްކަމުގެ މައްސަލަތައް ހިމެނެއެވެ.\n2021 މެއި 06 ވަނަ ދުވަހުގެ ރޭ، މާލެ، ނީލޯފަރު ހިނގުމުގައި އައިއީޑީއެއް ގޮއްވާލި މީހާ ކަމަށް ތަހުމަތުކުރެވޭ އަދުހަމް އަޙްމަދު ރަޝީދު، އައިއީޑީ ގޮއްވާލުމުގެ ކުރިން ހަރަކާތްތެރި ވެފައިވާ ގޮތުގެ ވީޑިއޯ#May06TerrorAttack pic.twitter.com/MEqpsuS7t2\n— Maldives Police (@PoliceMv) May 9, 2021\n"އަދުހަމް، ހަރުކަށި ފިކުރަށް ގޮސް ފޯވެފައި"\nއަދުހަމްގެ އާއިލާގެ މީހަކު ކިޔައި ދިން ގޮތުގައި، އަދުހަމްގެ އުޅުމަށް ބަދަލު އަންނަން ފެށީ ހުޅުމާލެ ބަދަލުވި ފަހުންނެވެ. ހާއްސަކޮށް، އޭނާގެ ކައިވެނި ރޫޅުނު ފަހުން ވަރަށް ބޮޑަށް އާއިލާއާ އެކަހެރިވެގެން އުޅުނު ކަން ފާހަގަ ކުރެވުނު ކަމަށް އޭނާ ބުންޏެވެ.\n"ކުރިން ނަމަ، ނަސޭހަތްތައް އަޑު އަހާނެ، މައިންބަފައިން ވަރަށް މުހިންމު ބަޔަކަށް ހަދައިގެން އުޅޭނީ. އެކަމަކު ފަހުން އައިސް އާއިލާއާ ދުރުވެ، ހަރުކަށި އުސޫލުތަކަށް ބޯލަނބަން ފެށީ. ދައްކާ ވާހަކައެއް ގަބޫލެއް ނުކުރާނެ، ނަަސޭހަތެއް ދިނަސް އަޑެއް ނާހާ،" އެމީހާ ކިޔައި ދިނެވެ.\nއެމީހާ ބުނި ގޮތުގައި، އަދުހަމަކީ ފަހުން އައިސް މިސްކިތަށް ނަމާދަށް ވެސް ގޮސް ހަދާ މީހެއް ނޫނެވެ. ހަރުކަށި ފިކުރަށް ގޮސް ލެނބުނީ އާއިލާ އިން ގަބޫލު ކުރާ ގޮތުގައި ބޭރުގައި ނުވަތަ ކޮންމެވެސް ތަނަކަށް ގެންގޮސް ބަޔަކު މީހުންގެ އަވައިގައި ޖެހިގެންނެވެ. މީގެކުރިން އެފަދަ ކަމެއް ކޮށްފާނެ ކަމަށް އާއިލާގެ އެއްވެސް މީހަކާއި އަދުހަމްގެ ގާތް މީހަކު ވެސް ގަބޫލުކޮށްފައި ނުވާ ކަމަށް މައުލޫމާތު އެނގޭ މީހާ ކިޔައި ދިނެވެ.\nމައުލޫމާތު އެނގޭ މީހަކު ބުނީ ހަރުކަށި ފިކުރަށް އަދުހަމް ލެނބި، މީހާގެ ސިފައަށް ވެސް ބަދަލު އަންނަން ފެށި ކަމަށެވެ. އެގޮތުން ތުނބުޅި ދިގު ކުރުމާއި ފަޓުލޫނުގެ ފައިކުރި ކުރުކުރުން ފަދަ ކަންކަން ފާހަގަވި ކަމަށް އޭނާ ބުންޏެވެ.\n"އެއްވެސް މަސައްކަތެއް ނުކުރާނެ ފަހުން، އޭނާގެ ހިތް ފަހުން ދެވިފައި އޮތީ ހަރުކަށި ފިކުރަށް. ގެންގުޅޭނީ ހަރުކަށި ފިކުރުތައް. އެ ވިސްނުންތައް އަބަދު ހުންނަނީ. މީހެއްގެ ފުރާނަ ދުއްވާލަން ވެސް އަދުހަމް ފަސް ނުޖެހޭ ފަދަ ވިސްނުން ގެންގުޅުނީ،" އެމީހާ ކިޔައި ދިނެވެ.\n"އެކަމަކު އާއިލާގެ މެމްބަރުންނަކީ އެ ކަހަލަ ވިސްނުމެއްގައި ތިބޭ ބައެއް ނޫން. އަވަށްޓެރިންނާ މެދު ކަންކަން ކުރާނީ ވެސް ވަރަށް ރަނގަޅަށް، އަވަށްޓެރިއެއް ބޭރުން ފެނުނަސް ހީލާފައި ނޫނީ ނުދާނެ، ވާހަކަ ވެސް ދައްކާނެ،"\nމައުލޫމާތު އެނގޭ މީހުން ކިޔައި ދިން ގޮތުގައި މި ހަމަލާ ނަޝީދަށް އަމާޒުކޮށް ދީފައި ވަނީ އެމަނިކުފާނާ ދޭތެރޭގައި އެމީހުންގެ އޮތް ރުޅިވެރިކަމާއި ނަފްރަތުގެ ސަބަބުންނެވެ. ނަޝީދަކީ ކަމުދާ މީހެއް ނޫން ކަމަށް އެމީހުން ބައެއް މީހުން ގާތުގައި ބުނެފައިވެއެވެ.\nނަޝީދަށް އަމާޒުކޮށް ބޮން ގޮއްވާލި ކަމަށް ތުހުމަތު ކުރާ މީހާ އަދުހަމް ހުރީ ސިފަ ބަދަލުކޮށްފައި،\nސަބަބަކަށްވެފައި އޮތީ ހަރުކަށި ފިކުރު ނައްތާލުމަށް ނަޝީދު އިސްވެ ދައްކަވާ ވާހަކަފުޅުތަކުގެ ސަބަބުންނެވެ.\nއަދުހަމް ގެއަށް ގޮސްފައި ވަނީ ނަޝީދަށް ހަމަލާދިން ދުވަސް ނޫން އޭގެ އަނެއް ދުވަހުއެވެ. މި ހަމަލާ ދިން ފަހުން، އަދުހަމްގެ ސިފައަށް ބަދަލު ގެންނަން މަސައްކަތްކޮށްފައި ހުރި ކަން ފުލުހުން ފާހަގަކުރިއެވެ.\nފުލުހުން މިއަދު ބޭއްވި ނޫސްވެރިންގެ ބައްދަލުވުމުގައި ޕޮލިސް ކޮމިޝަނަރު މުހައްމަދު ހަމީދު ވިދާޅުވީ ތިން މީހުންގެ ވެސް މައުލޫމާތަށް ބަލާއިރު، ރާއްޖޭގައި ހިންގާ ހަރުކަށި ފިކުރުގެ ހަރަކާތްތަކުގައި ބައިވެރިވެފައިވާ ކަން ފާހަގަކުރެވިފައިވާ ކަމަށެވެ. އެކަމަކު، ރައީސް ނަޝީދަށް ހަމަލާ ދިނީ ހަރުކަށި އަދި ނިރުބަވެރި ޖަމާއަތަކާ ގުޅިގެން ކަމެއް ނޫނީ އެކަނި ރާވައިގެން ކަމެއް އަދި ސާފު ނުވާ ކަމަށް އޭނާ ވިދާޅުވިއެވެ.\nނަޝީދަށް ހަމަލާ ދީފައިވަނީ މިދިޔަ ބުރާސްފަތި ދުވަހުގެ ރޭ އިރާކޮޅެވެ. އެމަނިކުފާނުގެ ގެކޮޅު ކަމަށްވާ ގ. ކެނެރީގެއިން ނުކުންނަވައިގެން މަޖީދީ މަގުގައި ޕާކްކޮށްފައިވާ އެމަނިކުފާނުގެ ކާރުކޮޅަށް އަރުއްވަން އުޅުއްވަނިކޮށް ދިން ބޮމުގެ ހަމަލާގައި ނަޝީދަށް ސީރިއަސް އަނިޔާތަކެއްވިއެވެ. އަތަމާ ޕެލެސް ކައިރީގައި ހުރެ ރިމޯޓެއް ޒާތެއްގެ އެއްޗަކުން އަދުހަމް ބޮން ގޮއްވާލުމަށް ފަހު ފިލާ މަންޒަރު އެ ސަރަހައްދުގައި ހުރި ސީސީޓީވީ ކެމެރާތަކަށް ވަނީ އަރައިފައެވެ. އެ މައްސަލައިގައި އޭނާ ހައްޔަރުކޮށް ބަންދަށް މިހާރު ވަނީ 15 ދުވަސް ޖަހައިފައެވެ.\nނަޝީދަށް ފަރުވާ ދިން އޭޑީކޭގެ ޑޮކްޓަރުން އިންކުއަރީ އަށް ހާޒިރު ކުރަނީ\nމެއި 9, 2021 18:01\nތުނބުޅި ދިގު ރުމާ ފި ރިހެނުންގެ ފައިގެ ތަނބިކަށީގެ މައްޗަށް އިޒާ ރު ބެހެއްޓުމާ އެޔާ ވިއްދާފާ ހަ ރުކަށި ފިކު ރޭ އޮތީމާ ފާޑަކަށް ރަސޫލުﷲ ގެފާނަށް ފު ރައްސާ ރަކު ރެވެނީ އެ.\nޚަވާރިޖުންނާ ބެހޭގޮތުން އޮތް ޙަދީޡް ބައްލަވާ\nމެއި 10, 2021 06:08\nދީން ކިޔަވައިގެންހުރި ޢިލްމުވެރިއެއްގެ ޙާޟިރުގައި ސީދާ އަދުހަމް އާއި ސުވާލު ކޮށްބަލަ އޭނަގެ ވިސްނުން ހުރީ ކިހިނެއްތޯ ސާފު ކުރަން. އަދި މީހަކު ބުންޏޭ ބުންޏޭ އޭނާއަކީ އެކަހަލަ މީހެކޭ ބުނިކަމުގައި ވިއަސް ސީދާ ޔަގީން ނުވާނެ.\nމެއި 9, 2021 18:05\nތުނބުޅި ދިގުކު ރުމާ ފައިކު ރި ކު ރުކޮށް ތަނބިކަށީގެ މައްޗަށް އިޒާ ރު ބެހެއްޓުމަކީ ރަސޫލުﷲ ސައްލައް ﷲ ޢަލައިހި ވަސައްލަމްގެ ސުންނަތެއް... އެޔާ ހަ ރުކައްޓާ ގުޅުވާނެކަމެއް ނެތް...\nތާހި ރުވީސް އޭނާ ނަމާދެއް ނުކު ރެޔޭ ބަހެއް ނާހަޔޭ ފިކު ރު ހަ ރުކަށިވެގެންގޮސް އެހެން ބުނި ނަމަ.\nމެއި 9, 2021 18:07\nތުބުޅިލާފަ ފައިކުރުކޮއް ފޭރާންތުރުކުރުމަކީ ހަރުކަށިފިކުރެއްނޫން\nތިވިސްނުން ތިކަހަލަ އެންމެން ގެންގުޅެނީ.\nމެއި 9, 2021 18:35\n“މައުލޫމާތު އެނގޭ މީހަކު ބުނީ ހަރުކަށި ފިކުރަށް އަދުހަމް ލެނބި، މީހާގެ ސިފައަށް ވެސް ބަދަލު އަންނަން ފެށި ކަމަށެވެ. އެގޮތުން ތުނބުޅި ދިގު ކުރުމާއި ފަޓުލޫނުގެ ފައިކުރި ކުރުކުރުން ފަދަ ކަންކަން ފާހަގަވި ކަމަށް އޭނާ ބުންޏެވެ.“ ދަންނަވަންތޯ ވާހަކައެއް. ފައިކުރި ކުރުކުރުމާއި ތުނބުޅި ދިގުކުރުމަކީ ހަރުކަށި ފިކުރަށް ލެނބުމެއްނޫން. މިއީ އިސްލާމީ ޤައުމެއް. ދެންނެވުނު ކަންކަމަކީ ސުންނަތުން ސާބިތުވާ ކަންކަން.\nތިޔަ ތަރާދުން ހަރުކަށި ފިކުރު ކިރާކަމަށްވަންޏާ ނިވާކަން ކުޑަ ހެދުންލާ އަންހެނުންވެސް އެއީ ހަރުކަށި ފިކުރުގެ މީހުން.\nމެއި 9, 2021 19:56\nދަންނަވަންތޯ ވާހަކައެއް… ސުންނަތުގަ ބޮން ގޮއްވުން އިނދޭތޯ…\nމެއި 9, 2021 18:40\nހަރުކަށި ފިކުރުގެ މީހުންނަށް ދީން އެނގެނީ ކިހާވަރަކަށް ބާ؟؟؟؟\nމެއި 9, 2021 19:09\nތުންބުޅި ދިގުވުން ފައިކުރު ކުރުވުން އެއީ އަދި ހަރުކަށި ފިކުރުވުމެއްނޫން އާޓިކަލްއެއް ލިޔާއިރުވެސް މިމޖުތަމައުގެ މަސްލަހަތު ނުގެއްލޭ ގޮތައް ލިޔެބަލަ\nމެއި 9, 2021 21:37\nތުނބުޅި ދިގު ފައިކުރު ކޮންމެ މީހަކު ހަރުކަށި ނުވެދާނެ އެކސމަކު ރެޑިކަލް އިސްލާމް ޤަބޫލުކުރާ ހަރުކަށި ކޮންމެ މީހެއްގެ ވެސް އެ ސިފަހުރޭ\nމެއި 9, 2021 19:51\nއަދުހަމު ނުބުންޏަސް ރަލާ އޫރުމަހާ ވިއްކައިގެން ލިބޭ ފައިސާ އަކީ ހަރާމް އެއްޗެއްކަން އަހަރެމެން ދަންނަން.\nހަރުކަށި ފިކުރައް އޮތް އެންމެ ބޮޑު ހައްލަކީ ގައުމުގެ ހަތަރު ފަރާތުންނާއި ގާނޫނުންނާއި ވެރިކަމުން ލާދީނީޔައްތު ފިލުވާލުމާއި އެކު މިގައުމަކީ އިސްލާމްދީނައް ފުރައްސާރަކުނުރާ ބިމަކައް ހެދުމެވެ.\nމެއި 9, 2021 20:00\nދިވެހިން ހަރާން ފައިސާ ކަނީއޭ ކިޔާފަ މީނަ މިއުޅެނީ ހަކުރު ބޯ މީހުންނާ އެކީ ބޮން ގޮއްވަން ކިހާރީތި.. މި ހަމަ ސުންނަތު ގަ އޮންނަ ގޮތައްބާ މި އުޅެނީ ތުނބުޅިލާފަ ފައިކު ފަޓުލޫނު ލައިގެން..\nމެއި 9, 2021 20:01\nމިތާގަ ކޮމެންޓް ކޮއްފަ މިހުރީ ހުސް ސޭހުންތަ؟؟\nވަރިހަމަ ފްލެޓް ދީ.....\nމެއި 9, 2021 20:38\nދަފްތަރުގައި ޖެހިގެން ހުޅު މާލެއިން ފްލެޓް ލިބޭ އުޞޫލު ހުއްޓާލާކަށް ނުވޭ ހެއްޔެވެ؟\nމެއި 9, 2021 21:06\nޙަމަލާގައި ޒަޚަމްވެފައިވަނީ4މީހުންކަމަށްވާއިރު، އޭގެތެރޭގައި ދެހަށިފާރަވެރިން ހިމެނޭއިރު، އަދި ބިދޭސީއަކުވެސް ހިމެނޭއިރު، ބިދޭސީމީހާ ބޭސްއެޅުމަށްފަހު ދޫކޮށްލާފައިވާއިރު، ހަށިފާރަވެރިންނަށްވެސް ސީރިޔަސް އަނިޔާއެއް ލިބިފައިނުވާއިރު، ހުރިހާ ގެއްލުމަކާ ސީރިޔަސް އަނިޔާއެއް ލިބިފައިވަނީ ރައީސް ނަޝީދަށް ކަމަށްވާއިރު، ސުވާލަކީ، ހުރިހާ ސީރިޔަސް އަނިޔާއެއް ރައީސް ނަޝީދަށް ލިބިފައިވަނީ ބޮޑީގާރޑުންގެ އެއްވެސް އިހުމާލެއް އޮވެގެންތޯ މިސުވާލެވެ.\nމެއި 10, 2021 13:09\nގޮވި އެތި އުފެއްދި މީހާގެ މޮޅުކަން އެއީ. އޭތިހަދާފާ ވާކަމަށް މިބެލެވެނީ ސީދާ ނަޝީދަށް އަމާޒުވާގޮތަށް ކޮމްޕިޔުޓަރައިޒް ކޮށްގެން. ހުރިހާ ރޭޒާފުށްތައްވެސް ނަޝީދުގެ ހަށިގަނޑަށް ވަންނަގޮތަށް ޖީޕީއެސްވެސް ބޭނުންކޮށްގެން. އެހެންވެގެން ހަށިފާރަވެރިންގެ ގަޔަށް އެއްވެސް އެއްޗެއްނުވަދެ ސަލާމަތްވީ.\nމެއި 9, 2021 22:49\nއިސްލަމްދީނަކު ނޯވޭ ދެއްތޯ ބަޔަކާއިމެދު ހިތްހަމަނުޖެހުނީމަ މަރާކަށް ، ކުށެއް ކޮށްފިއްޔާމުން އިސްލަމީޝަރީއަތުން ސާބިތުވެގެން މެނުވީ ހުކުމެއް ތަންފީޒެއްނުކުރެވޭނެ. ދެން އަނެއްކަމަކީ ކުންމެމީހަކު އެމީހަކު މީހަކާއިދޭތެރޭގައި ހިތްހަމަ ނުޖެހޭއިރަށް އެމީހަކު މަރަންވެއްޖެއްޔާ އިންސާފް ޤާއިމްކުރާނީ ކިހިނެއްބާ؟ ރަސޫލުﷲގެފާނަކީ މީސްތަކުނަށް އެންމެ އޯގާތެތި އިންސާނާ ، އެކަލޭގެފާނު ފުނުއްވުނީ އާލަމްތަކަށް ރަހްމަތެއްކަމުގައި، ﷲވަހީކުރައްވަފައިވަނީ ކަލޭގެފާނުއަކީ ހަރުކަށިބޭކަލެއްކަމުގައި ވީނަމަމީސްތަކުން ކަލޭގެފަނަށް ތަބަނުވީހޭ. ވީއިރު ކޮންތަނަކުން މިމީހުން ހޯދައިގެން އުޅޭ ސުއްނަތެއްބާ؟ކުފުރުގެ ބިން ހުންނަކަމެއް ނުދެނެހުރިން ބިމެއް ﷲއަށް ކުފުރެއްނުވޭ ބިންވަނީ ﷲސުބުހާނަހޫ ވަތައަލާ އަށް ބިރުވެތިވެ ފުރިހަމައަށް ކިޔަމަންވެގެން، ކުފުރުވަނީ އިންސާނާ، އިންސާނާ މާތްކުރައްވާފައި ސިކުނޑި ދެއްވާފައިވަނީ ވިސްނަައި ފިކުރުކުރުމަށް، ތިމީހުން ވިސްނިވިސްނީނުން އިތުރުވަނި ޖާޖިލުކަން.\nމެއި 10, 2021 02:05\nކޮވިޑު ބަލީގަ އެންމެންގެ ދުވަސްދުއްވާލާފަ ބޮންގޮއްވައިފިޔޭ މަރައިފިޔޭ ކިޔާފަ ފިލީދޯ. ބުއްޅަބޭގެ ހަބަރަކީ މާ މުހިންމު ހަބަރެއްނޫން. ދިވެހިރާއްޖޭން އެތައްބައެއް އެއްފަހަރާ މަރުވަމުންދާ ހަބަރު އިވުނީމަ މާ އަސަރުކުރޭ\nމެއި 10, 2021 09:48\nބޮޑީގާޑުން ތިބޭނީ ރައީސް ނަޝީދުއާ އެހާ ގާތުގައިކަމަށްވާއިރު ތިބުނާ ރޭޒާ ފުށް އެމީހުންގެ ގަޔަށް ވާސިލުނުވީ ކީއްވެބާ ހިތަށް އަރާ. ސަބަބަކީ ހަށިގަނޑު ތެރެއަށް އެބުނާ ފުށްތަކެއް ދިޔަނަމަ ބޮޑީގާޑުން ހޮސްޕިޓަލުން އެދުވަހުން އެދުވަހަށް ދޫކޮށްނުލާ އެމީހުންނަށް ފަރުވާ ދޭނެ. ޢަދި އޮޕަރޭޝަންވެސް ކުރާނެތާ!\nމެއި 10, 2021 10:45\nފައިކުރުކޮށްފަ ތުނބުޅި ދިގުކުރުމަކީ މައްސަލައެެއް ކަމުގަ ވަންޔާ،ކުޑަކުދިންނާ ބެހި ފުޅާދާއިރާގަ މަސްތުވާތަކެތީގެ ވިޔަފާރިކޮށް ހަދާއިރު މިކަމަށް ތިވަރަށް ރިއެކްޓް ނުކުރަނީ ކީއްވެ.\nމެއި 11, 2021 02:13\nއަދުހަމް ބުންޏަސް ރަލާ އޫރުމަސް ވިއްކައިގެން ލިބޭ ލާރި ޙަލާލެއް ނުވާނެ\nމެއި 10, 2021 18:35\nމީސްތަކުންނޭ. މިވާ ގޮތަކާމެދު ފުންކޮށް ވިސްނާލަން އެބަޖެހޭ. ދީނީ ގޮތުން ހަރުކަށި ފިކުރުގެ މީހާ ވައްކަން ކޮށް މަސްތުވާ ތަކެތި ބޭނުން ކުރާނެތަ؟ ހީވާ ގޮތުން މި މީހުންނަކީ ދީނީ ގޮތުން ހަރުކަށި ފިކުރުގެ ބަޔަކަށް ނުވާނެ. ކޮންމެވެސް އެހެން މަޤްޞަދުތަކެއް ޙާޞިލް ކުރަން ދީން ހަތިޔާރަކަށް ހަދައިގެން އުޅޭ މުޑުދާރު ބައެއް.\nމެއި 10, 2021 18:46\nއޮޅުވާނުލައްވާ، ތިމޭރުމުން ވެއްޖިއްޔާ ތުނބުޅި ބާލައިގެން ހުރި ކޮންމެ މީހަކީ ލާދީނީ ހަރުކަށިފިކުރޭވެސް މުހާތަބުކުރަންވީނޫންތޯ، ތުނބުޅި ދިގުކުރުމާއި ފައިކުރި ކުރުކޮށްފައި ބެހެއްޓުމަކީ ސުންނަތުން ސާބިތުވާ ކަންކަން.\nމެއި 10, 2021 21:32\nއަދުހަމް ބުނާވާހަކައެއްނޫން އެއީ ބަނގުރަލާއޫރު މަސްނުވިއްކިޔަސް ހެޔޮލަފާ ސޯލިހު ވެރިޔަކު ލިބިއްޖެނަމަ މަސްވެރިކަމާ ހަލާލު ޓުވެރިޒަމުން ނަފާހޯދެން އެބައޮތް އިންސާނުން ދިނިޔެއައް ފޮނުއްވީ ހައްގާބާތިލުވަކިވާ ފޮތަކާއެކު އެއީ ހަރުކަށި ވުމެއްނޫން އެއީ ގުރުއާނުން އެނގެންއޮތްކަމެއް\nމެއި 12, 2021 12:57\nމީހެއްގެ ހުރި ނުރަނަގަޅު ސިފައެއް ސިފާކުރާކަށް ފަޓްލޫނު ދިގުކުރުމާ ތުބުޅި ދިގުކުރުން އެއީ މޮޅު ލިޔުމެއް ލިޔުމަކަށް ލިޔަންޖެހޭ ވާހަކައެއްނޫން. އޭނާ ކުރާނުރަނަގަޅު ކަންތައް ނުރަނަގަޅު ކަމަކަށް ވާނީ.މިއާރޓިކަލް ލިޔުނުމީހާއަށްވެސް އެކަންނޭގުނު.


ރާއްޖެ ޑިމޮކްރަސީ ފުރިހަމަވެ، ގައުމު މިދަނީ ބާރަށް ކުރިއަށް: ތަސްމީން އަލީ – Maldivian Democratic Party\nރާއްޖެ ޑިމޮކްރަސީ ފުރިހަމަވެ، ގައުމު މިދަނީ ބާރަށް ކުރިއަށް: ތަސްމީން އަލީ\nރާއްޖޭގެ ޑިމޮކްރެސީ ފުރިހަމަވެ، ގައުމު މިދަނީ ބާރަށް ކުރިއަށްކަމަށް ދިވެހި ރައްޔިތުންގެ ޕާޓީ (ޑީއާރޕީ)ގެ ލީޑަރ ތަސްމީން އަލީ ވިދާޅުވެއްޖެއެވެ. އެމަނިކުފާނު މިހެން ވިދާޅުވީ ރޭ (13 ސެޕްޓެމްބަރ 2013) ކާނިވާ ސަރަހައްދުގައި ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ)އިން ޕާޓީއަށް ތާއީދުކުރައްވާ ފަރާތްތަކާއެކު ބޭއްވުނު ޖަލްސާގައި ވާހަކަފުޅުދައްކަވަމުންނެވެ.\n12 ސެޕްޓެމްބަރ 2013ގައި ޑީއާރޕީގެ ކައުންސިލްގެ ތަނަވަސް އަޣްލަބިއްޔަތުން އެމްޑީޕީއާއި ގުޅެން ނިންމަފައިވާކަން ފާހަގަކުރައްވަމުން ތަސްމީން ވިދާޅުވީ ރައީސް ނަޝީދު އިންތިޚާބުގައި ފުރަތަމަ ބުރުގައި ވަރަށް ފުރިހަމަ ކާމިޔާބީއެއް ހޯދައިފައިވާކަމަށެވެ. ރައީސް ނަޝީދަށް ތާއީދުކުރަން ނިންމީ ވަރަށް ފުންކޮށް ވިސްނުމަށް ފަހުގައިކަމަށާއި ފުރަތަމަ ބުރުގެ ނަތީޖާ ބަދަލުވާވަރުގެ ގޯސްތަކެއްނެތްކަމަށް ވިދާޅުވިއެވެ.\nދެވަނަ ބުރުގައި ތާއީދުކުރާނެ ކެނޑިޑޭޓެއް ނިންމުމުގައި ބެލީ ގައުމަށް ހަމަޖެހުން ގެނެސް ބަދަލު ހިފުމުގެ ރޫހު އެންމެ ކުޑަވާނީ ކޮންކެނޑިޑޭޓެއްތޯކަމަށް ތަސްމީން ވިދާޅުވިއެވެ. އެބޭފުޅަކީ ރައީސް ނަޝީދުކަމަށާއި 2008 ވަނަ އަހަރުވެސް ވެރިކަން ލިބިވަޑައިގަތުމަށްފަހު ސިޔާސީ ވާދަވެރިންނާއި ކަންތައްކުރެއްވީ ވަރަށް ހިތްތިރިކޮށްކަން ފާހަގަކުރެއްވިއެވެ.\nއިދިކޮޅު ކެނޑިޑޭޓަށް އިޝާރާތްކުރައްވަމުން ތަސްމީން ވިދާޅުވީ އެބޭފުޅުންގެ ޒާތީ އަރާރުންވުންތަކުގެ ތެރޭގައި ތިބެން ރައްޔިތުން ބޭނުންނުވާކަމުގައެވެ. އަދި އެބޭފުޅުން އުޅުއްވަނީ އެއްބޭފުޅެއް އަނެއްބޭފުޅެއްގެ މައްޗަށް ކުރި ހޯދަން ސިޔާސީ ރޭވުންތަކެއްގެ ތެރޭގައިކަމަށާއި އެފަދަ ބައެއްގެ އަތްމައްޗަށް ރާއްޖެ ދޫކޮށްލެވެންނެތްކަމަށް ތަސްމީން ވިދާޅުވިއެވެ. ހަމަޖެހުން ނެތް ގައުމެއްގައި ތަރައްޤީ ނާންނާނެކަމަށް ވިދާޅުވިއެވެ.\nސިޔާސީ ވާދަވެރިކަން ހުންނަ މިންވަރަށް ބައްލަވައިލައްވަމުން ތަސްމީން ވިދާޅުވީ ވަރަށް ފަހުން އޭގެ ތެރެއިން ބޭފުޅަކު ރައީސް ނަޝީދު އިންތިޚާބުވިޔަސް ވެރިކަން ހަވާލުނުކުރާނެކަމަށް ބުނެފައިވާކަމަށެވެ. މިއަދު ރައްޔިތުން އެފަދަ ބޯދާ، ނާތަހުޒީބު ވާހަަކައެއް ގަބޫލުނުކުރާނޭކަމަށްވެސް ވިދާޅުވިއެވެ. 2005 ވަނައަހަރު އިސްލާހީ އެޖެންޑާ ހެދިއިރު ރައީސް މައުމޫނުގެ އަރިހުގައި ހުރިކަމަށާއި އޭރު ހީކޮށްގެން ހުރީ ރައީސް މައުމޫނު މަޑުމަޑުން ބާރުތައް ދޫކޮށްލައްވާ ޒުވާން ޖީލަށް ފުރުސަތުދެއްވާނޭކަމުގެ އުންމީދުގައިކަމަށް ތަސްމީން ވިދާޅުވިއެވެ. އެހެންނަމަވެސް 2008 ވަނަ އަހަރު އިންތިޚާބު ބަލިވުމުން މިއަދުވެސް އުޅޭ ގޮތުން އެދުވަހު 30 އަހަރުގެ ވެރިކަން ދަމަހައްޓަން މަސައްކަތްކުރިކަން ހާމަވާކަމަށް ތަސްމީން ވިދާޅުވިއެވެ.


ހުޅުމާލެއިން މަސްތުވާތަކެއްޗާއެކު ތިން މީހަކު ހައްޔަރުކޮށްފި - Sandhaanu\nހުޅުމާލެއިން މަސްތުވާތަކެއްޗާއެކު ތިން މީހަކު ހައްޔަރުކޮށްފި\nހުޅުމާލޭގައި ފުލުހުންހިންގި އޮޕަރޭޝަނެއްގައި މަސްތުވާތަކެއްޗާއެކު ތިން މީހަކު ހައްޔަރުކޮށްފި އެވެ.\nފުލުހުން ވިދާޅުވީ މި މީހުން ހައްޔަރުކުރީ އިއްޔެ ހުޅުމާލޭގައި ކުރިއަށްގެންދިޔަ ތިން އޮޕަރޭޝަނެއްގައި ދެ ފުލެޓާއި ގެ އެއް ބަލައި ފާސްކޮށް މަސްތުވާތަކެތި ކަމަށް ބެލެވޭ ތަކެތި ފެނިގެންނެވެ.\nމި އޮޕަރޭޝަންތަކުގައި ހައްޔަރުކޮށްފައިވަނީ ތިން ފިރިހެނުންކަމަށާއި އެއީ 44 އަހަރުގެ މީހަކާއި 23 އަހަރުގެ މީހެއްގެ އިތުރުން 19 އަހަރުގެ މީހެއްކަމަށް ފުލުހުން ވިދާޅުވެއެވެ.\nފުލުހުން ހާމަކުރެއްވި ގޮތުގައި އެ ތިން މީހުންގެ ތެރެއިން 44 އަހަރުގެ މީހާ ހައްޔަރުކޮށްފައިވަނީ ހުޅުމާލޭ ފްލެޓެއް ބަލައި ފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހޭކިފައިހުރި 30 ހުސް ރަބަރުޕެކެޓް ފެނުމާއި ގުޅިގެން ކަމަށެވެ.\nމި އޮޕަރޭޝަން ތަކުގައި ހައްޔަރުކުރި 23 އަހަރުގެ މީހާހައްޔަރުކުރީ ހުޅުމާލޭ ފްލެޓެއްބަލައި ފާސްކުރިއިރު މަސްތުވާތަކެތި ހުރިކަމަށް ބެލެވޭ ސެލޯފިން ކޮޅަކާއި ޑިޖިޓަލް ސްކޭލް އަކާއި މަސްތުވާތަކެތި ބަންދުކުރުމަށް ގެންގުޅޭ ޒާތުގެ ހުސް ރަބަރު ޕެކެޓްތަކެއް ފެނުމާއި ގުޅިގެންކަމަށް ފުލުހުން މައުލޫމާތު ދެއެވެ.\nއަދި މީގެ އިތުރުން ހައްޔަރުކުރި 19 އަހަރުގެ މީހާ ހައްޔަރުކޮށްފައިވަނީ ހުޅުމާލޭ ގެ އެއްބަލައި ފާސްކުރިއިރު އެގެއިން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ރަބަރު ޕެކެޓަކާއި ޓިޝޫ އެއް ފެނިގެން ކަމަށްވެސް ފުލުހުން މައުލޫމާތު ދެއެވެ.\nފުލުހުން މަސްތުވާތަކެއްޗާ ދެކޮޅަށް ކުރާމަސައްކަތް އިތުރުކޮށްފައިވާ އިރު މި މަހު 19ގައި ފުލުހުން ފުވައްމުލަކު ގައި ހިންގި އޮޕަރޭޝަނުގައި ވަނީ މަސްތުވާތަކެތިކަމަށް ޝައްކުކުރެވޭ 225 ކުދި ރަބަރުޕެކެޓާއި ބޮޑު ރަބަރު ޕެކެޓެއް ހޯދައިފައިކަމަށް ފުލުހުން ހާމަކުރެއެވެ. ނަމަވެސް މި މައްސަލައާ ގުޅިގެން އަދި އެއްވެސް މީހަކު ހައްޔަރުކޮށްފައި ނުވާކަަމަށް ވެސް ފުލުހުން ހާމަކުރައވައެވެ.


މާފަންނު ހުޅަނގު ދާއިރާގެ އެމްޑީޕީ ކެންޑިޑޭޓްގެ ޖަގަހައެއް މިރޭ ރައީސް ހުޅުއްވައިދެއްވާނެ – Maldivian Democratic Party\nދިވެހިރައްޔިތުންގެ ޑިމޮކްރެޓިކް ޕާޓީ (އެމްޑީޕީ)ގެ ޓިކެޓްގައި ލޯކަލް ކައުންސިލް އިންތިޚާބުގައި މާފަންނު ހުޅަނގު ދާއިރާގެ ގޮނޑިއަށް ވާދަކުރައްވާ މުޙައްމަދު ފަލާޙް (ފަލާ)ގެ ކެމްޕެއިން ޖަގަހައެއް ރައީސުލްޖުމްހޫރިއްޔާ މުޙަންމަދު ނަޝީދު މިރޭ ހުޅުއްވައިދެއްވާނެއެވެ.\nހަވީރީ ހިނގުމުގައި ހުންނަ މ.ފަރުހާނާ މަންޒިލްގައި ހުޅުވާ މި ޖަގަހަ ހުޅުވުމުގެ ރަސްމިއްޔާތު ފެށެނީ މިރޭ9ޖަހާއިރު އެވެ.\nމާދަމާ ވެސް އެމްޑީޕީގެ އިތުރު ދެ ޖަގަހައެއް ރައީސް ހުޅުއްވައިދެއްވާނެއެވެ. އެގޮތުން ފުރަތަމަ މާދަމާ ހަވީރު ރައީސް ހުޅުއްވައިދެއްވާނީ ހުޅުމާލޭގައި ހުޅުވާ ހުޅުހެންވޭރު ދާއިރާގެ ކެންޑިޑޭޓް އަލި މަނިކު (މައިޒާން އަލިބެ) ގެ ޖަގަހައެވެ. އެއަށްފަހު ރައީސް ހުޅުމާލޭގެ ރައްޔިތުންނާ ބައްދަލުކުރައްވައި ވާހަކަފުޅު ދައްކަވާ ގޮތަށް ހަމަޖެހިފައިވާ ކަމަށް މައުލޫމާތު ލިބެއެވެ.\nހުޅުމާލޭގައި މިހުޅުވާ ޖަގަހައިގެ އިތުރުން ދެން ރައީސް ހުޅުއްވައި ދެއްވާނީ މާދަމާ ރޭ ހުޅުވާ ގޮތަށް ހަމަޖެހިފައިވާ މައްޗަންގޮޅި އުތުރު ދާއިރާގެ އެމްޑީޕީ ކެންޑިޑޭޓް، މަޝްހޫރު ފިލްމީ ތަރީ (ޖަންބު) ހަސަން އަފީފްގެ ރާނީ ޖަގަހައެވެ.


Local Market huskurumuge massakkai City Council in fashaifi - One Online\n4 އޭޕްރީލް 2020، މާލެ، ލޯކަލް މާރުކޭޓުގައި މީހުން ވިޔަފާރިކުރަނީ -- ވަން ފޮޓޯ: މުހައްމަދު ހައްޔާން\nލޯކަލް މާރުކޭޓު ހުސްކުރުމުގެ މަސައްކަތް ސިޓީ ކައުންސިލުން ފަށައިފި\nކޮވިޑް 19 އާ ގުޅިގެން މާލެ ސަރަހައްދު ލޮކްޑައުން ކޮށްފައިވާތީ ލޯކަލް މާރުކޭޓުގައި ހުރި މޭވާ އާއި ތަރުކާރީ ފީވެ ހަލާކު ވަމުންދާތީ އެތަން ހުސްކުރުމުގެ މަސައްކަތް މާލޭ ސިޓީ ކައުންސިލުން ފަށައިފި އެވެ.\n"ވަން" އަށް މައުލޫމާތު ދެއްވަމުން ސިޓީ ކައުންސިލްގެ މީޑިއާ އޮފިޝަލް ވިދާޅުވީ ގޮޅިތައް ހުސްކުރުމުގެ މަސައްކަތް މިހާރުވެސް ކުރިޔަށްދާ ކަމަށެވެ. އެމަސައްކަތް ކުރަމުން އަންނަނީ އެޗްޕީއޭ އިން އަންގާފައިވާ ގޮތަށް ސިއްހީ ގޮތުން އަޅަން ޖެހޭ ފިޔަވަޅު އަޅައިގެން ކަމަށް އޮފިޝަލު ވިދާޅުވިއެވެ.\n"މިހާރުވެސް އެމަސައްކަތް ކުރަމުން އެބަދޭ. މިރޭ ވެސް ވަކި ގަޑިއެއްގައި ހުޅުވާފައި ހުންނާނެ. މިވަގުތުގެ ގޮތުން ފަހަރަކު މީހަކު ގެނެސްގެން އެމީހެއްގެ ތަކެތި ނެރުމުގެ ފުރުސަތު ދެމުން މިދަނީ." އޮފިޝަލް ވިދާޅުވިއެވެ.\nއޮފިޝަލް ވިދާޅުވީ ހުރިހާ ގޮޅިތައް ހުސްކުރުމަށް ވަކި ގަޑިތަކަކަށް ބަހާލައިގެން ފަހަރަކު މީހަކުގެނެސްގެން މަސައްކަތް ކުރާއިރު މުޅިތަން އެއްކޮށް ހުސްކުރަން ވަގުތު ނަގާނެ ކަމަށެވެ.\nމާލެއިން ކޮވިޑް 19 އަށް ޕޮޒިޓިވްވެފައިވާ މީހުންގެ އަދަދު މިހާރު 12އަށް އަރާފައިވާ އިރު، ރާއްޖެއިން ކޮވިޑަށް ޕޮޒިޓިވް ވި މީހުންގެ އަދަދު ވަނީ 32 އަށް އަރައިފައެވެ.\nމާލެއިން ކޮވިޑް 19 އަށް މީހަކު ފުރަތަމަ ޕޮޒިޓިވް ވީ މިދިޔަ ބުދަ ދުވަހުއެވެ. ޕޮޒިޓިވް ވި އެ އަންހެން މީހާ (ކޭސް 21) ގެ ތުއްތު ދަރިފުޅު (ކޭސް 22) ވެސް ކޮވިޑަށް ޕޮޒިޓިވްވިކަން އެދުވަހު އެނގުނެވެ.\nމުޖުތަމައު ތެރެއަށް ކޮވިޑް 19 ފެތުރުމާ ގުޅިގެން މިދިޔަ ބުދަ ދުވަހު މާލެ ލޮކްޑައުން ކުރުމަށްފަހު އެ މުއްދަތު މިހާރު 14 ދުވަހަށް އިތުރުކޮށްފައިވާ އިރު، މިހާރު ވަނީ މުޅި ރާއްޖެ ވެސް ލޮކްޑައުންކޮށްފައެވެ.\nގުޅޭ ޓެގު މާލެ ދިވެހީންގެ ތަކެތީގެ މާރުކޭޓު ކޮވިޑް 19 ބާޒާރުމަތި ލޮކްޑައުން


ނަމާދުގެ ސަފުތައް ސީދާކޮށް ފުރިހަމަ ކުރުމުގެ މުހިއްމުކަމާއި މާތްކަން\nޖަމާޢަތުގެ ނަމާދަށް ސަފުތައް ތަރުތީބު ކުރުމަކީ މިސްކިތުގެ އަދަބު ތަކުގެ ތެރޭގައި ޢިލްމުވެރިން ބަޔާންކުރައްވާފައިވާ ކަމެކެވެ. އިސްލާމްދީނުގައި ނަމާދުކުރާމީހުންގެ ސަފުތަކަށް ވަރަށް ބޮޑު އަހައްމިއްޔަތެއް ދެއްވާފައިވެއެވެ. އެގޮތުން ސަފުތައް ތަރުތީބު ކުރުމަށް ވަނީ އަމުރު ކުރައްވާފައެވެ. އަދި ސަފު ސީދާކޮށް ތަރުތީބު ކުރާނެ ގޮތް ވަނީ ބަޔާން ކުރައްވާފައެވެ. އަދި ސަފު ސީދާކޮށް ފުރިހަމަ ކުރުމުގެ މާތްކަމާއި އަހައްމިއްޔަތު ބަޔާންކޮށް ދެއްވާފައިވެއެވެ.<?xml:namespace prefix = "o" ns = "urn:schemas-microsoft-com:office:office" />\nއަނަސް ބުނު މާލިކް رَضِيَ اللَّهُ عَنْهُ ގެ އަރިހުން ރިވާވެގެން ވެއެވެ. ހަމަކަށަވަރުން ލޮބުވެތި ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. "سَوُّوا صُفُوفَكُم؛ فَإِنَّ تَسْوِيَةَ الصُّفُوفِ مِنْ تَمَامِ الصَّلاَةِ"، وفي رواية: "مِنْ إِقَامَةِ الصَّلاَةِ"(1) މާނައީ: ތިޔަބައިމީހުންގެ ސަފުތައް ތިޔަބައިމީހުން ސީދާ ކުރާށެވެ. ހަމަކަށަވަރު ސަފުތައް ސީދާކޮށް ފުރިހަމަކުރުމަކީ ނަމާދު ފުރިހަމަ ވުމުގެ ތެރެއިން ވާކަމެކެވެ. އެހެން ރިވާޔަތެއްގައި ވެއެވެ. (ސަފުތައް ސީދާކޮށް ފުރިހަމަކުރުމަކީ) ނަމާދު ޤާއިމުކުރުމުގެ ތެރެއިން ވާކަމެކެވެ.\nއަބޫ މަސްޢޫދުލް ބަދްރީ رَضِيَ اللَّهُ عَنْهُ ގެ އަރިހުން ރިވާވެގެން ވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ތިމަން ބޭކަލުންގެ ކޮނޑުފުޅުތަކުގައި ފިރުމާލައްވައި ޙަދީޘް ކުރައްވައެވެ. "اسْتَوُوا، وَلاَ تَخْتَلِفُوا فَتَخْتَلِفَ قُلُوْبُكُمْ . . "(2).މާނައީ: ތިޔަބައިމީހުން (ސަފު) ސީދާކުރާށެވެ. އަދި (ސަފުގައި އެކަކު އަނެކަކަށް ދުރުވެ) ޚިލާފު ނުވާށެވެ. (އެގޮތަށް ތިޔަބައިމީހުން ކަންތައް ކޮށްފިނަމަ) ތިޔަބައިމީހުންގެ ހިތްތަކުގެ މެދުގައި ޚިލާފު އުފެދިދާނެއެވެ.\nއައްނުޢުމާނު ބުނު ބަޝީރު رَضِيَ اللَّهُ عَنْهُ ގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވަނިކޮށް ތިމަންކަލޭގެފާނު އަޑުއެއްސެވީމެވެ. "لَتُسَوُّنَّ صُفُوفَكُمْ أَوْ لَيُخَالِفَنَّ اللَّهُ بَيْنَ وُجُوْهِكُمْ"(3). މާނައީ: ތިޔަބައިމީހުން ސަފުތައް ސީދާކުރާހުށިކަމެވެ. އެހެން ނޫންނަމަ ތިޔަބައިމީހުންގެ މެދުގައި ﷲ ޚިލާފު ކުރައްވަވާނެއެވެ.\nމަތީގައި ބަޔާންކުރެވުނު ޙަދީޘްފުޅުތަކަކީ އެއީ ސަފުތައް ސީދާކޮށް ފުރިހަމަކުރުމުގެ ވާޖިބުކަމުގެ މައްޗަށް ދަލީލިކޮށްދޭ ފާޅުކަންބޮޑު ދަލީލުތަކެކެވެ. އަލްއިމާމް އަލްބުޚާރީ رَحِمَهُ اللَّهُ تَعَالَى އެކަލޭގެފާނުގެ ޞަޙީޙްގައި ލިޔުއްވާފައިވެއެވެ. (بَابُ إِثْمِ مَنْ لاَ يَتِمُّ الصُّفُوفَ) [ސަފު ފުރިހަމަ ނުކުރާ މީހާއަށްހުރި ފާފައިގެވާހަކަ ނަންގަނެވުނު ބާބު]. މިގޮތަށް ބާބު ބެންނެވުމަށްފަހު، އެކަލޭގެފާނުގެ އަމިއްލަ ސަނަދުން އަނަސް ބުނު މާލިކު رَضِيَ اللَّهُ عَنْهُ ގެ އަރިހުން ރިވާކުރެއްވިއެވެ. އަނަސް ބުނު މާލިކު رَضِيَ اللَّهُ عَنْهُ މަދީނާއަށް ވަޑައިގެންނެވިއެވެ. އެހިނދު އެކަލޭގެފާނަށް ދެންނެވުނެވެ. ރަސޫލުﷲ ޞައްލަﷲ ޢަލައިހި ވަސައްލަމްގެ ޒަމާނާއި މިއަދު ތިމަންމެންގެ ޙާލަތާއިމެދު ބައްލަވައި، ކަލޭގެފާނު އިންކާރު ކުރައްވަނީ ތިމަންބޭކަލުންގެ ކޮންކަމަކަށްތޯއެވެ؟ އެކަލޭގެފާނު ވިދާޅުވިއެވެ. ތިމަންކަލޭގެފާނު، ތިޔަބައިމީހުން ސަފުތައް ފުރިހަމަކޮށް ޤާއިމު ނުކުރާކަން ފިޔަވައި އެހެން ކަމެއް އިންކާރެއް ނުކުރައްވަމެވެ.(4).\nސަފުތައް ސީދާކޮށް ފުރިހަމަކުރުމުގެ މާތްކަމާމެދު عبد الله بن عمر رَضِيَ اللَّهُ عَنْهُما ގެ އަރިހުން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރެއްވިއެވެ. "أَقِيْمُوا الصُّفُوفَ، وَحَاذُوا بَيْنَ الْمَنَاكِبِ، وَسُدُّوا الْخَلَلَ، وَلاَ تَذَرُوا فُرُجَاتٍ لِلشَّيْطَان، وَمَنْ وَصَلَ صَفاًّ وَصَلَهُ اللَّهُ، وَمَنْ قَطَعَ صَفاًّ قَطَعَهُ اللَّهُ"(5).މާނައީ: ތިޔަބައިމީހުން ސަފުތައް ޤާއިމު ކުރާށެވެ. ކޮނޑާއި ކޮނޑު ޖައްސާށެވެ. އަދި ހުސްތަން ފުރާށެވެ. އަދި ޝައިޠާނާއަށްޓަކައި ހުސްޖާގަތައް ދޫނުކުރާށެވެ. އަދި ސަފެއް ގުޅުވައިފި މީހާ ﷲ އޭނާ އެއިލާހުގެ ރަޙްމަތާ ގުޅުއްވާނެއެވެ. އަދި ސަފެއް ކަނޑައިފި މީހަކު ﷲތަޢާލާ އެއިލާހުގެ ރަޙްމަތުން ކަނޑުއްވާނެއެވެ.\nއަދި عَائِشَةُ رَضِيَ اللَّهُ عَنْها ގެ އަރިހުން ރިވާވެގެންވެއެވެ. "مَنْ سَدَّ فُرْجَةً رَفَعَهُ اللَّهُ بِهَا دَرَجَةً، وَبَنَى لَهُ بَيْتاً فِيْ الْجَنَّةِ"(6) މާނައީ؛ (ސަފުގައިވާ) ހުސްތަނެއް ފުރައިފި މީހާގެ ދަރަޖަ، އޭގެ ސަބަބުން ﷲ ތަޢާލާ އުފުއްލަވައެވެ. އަދި އޭނާއަށްޓަކައި ސުވަރުގޭގައި ގަނޑުވަރެއް ބިނާކޮށްދެއްވައެވެ.\nއަދިވެސް عائشة – رَضِيَ اللَّهُ عَنْها ގެ އަރިހުން ރިވާވެގެންވެއެވެ. "إِنَّ اللَّهَ وَمَلاَئِكَتَهُ يُصَلُّونَ عَلَى الَّذِيْنَ يَصِلُوْنَ الصُّفُوفَ"(7). މާނައީ: ހަމަކަށަވަރުން ﷲ އާއި އެއިލާހުގެ މަލާއިކަތުން ސަފުތައް ގުޅުވާ މީހުންނަށް ޞަލަވާތް ލައްވައެވެ.\nއަދިވެސް عَبْدُ اللَّهِ بْنُ عُمَرَ رَضِيَ اللَّهُ عَنْهُما ގެ އަރިހުން ރިވާވެގެންވެއެވެ. " خِيَارُكُمْ أَلْيَنُكُمْ مَنَاكِبًا فِي الصَّلاةِ ، وَمَا مِنْ خُطْوَةٍ أَعْظَمُ أَجْرًا مِنْ خُطْوَةٍ مَشَاهَا رَجُلٌ إِلَى فُرْجَةٍ فِي صَفٍّ فَسَدَّهَا "(8). މާނައީ: ތިޔަބައިމީހުންގެ ތެރެއިން އެންމެ ހެޔޮ މީހަކީ، ނަމާދުގައި އެމީހުންގެ ކޮނޑުތައް އެންމެ މަޑުމީހުންނެވެ. (އެބަހީ؛ ސަފުގައި ތިބޭއިރު، އެކަކު އަނެކަކަށް ކޮނޑު ޖެހޭ ގޮތަށް ސަފު ރުކުރުވާލައިގެން ތިބޭމީހުންނެވެ.) އަދި ސަފުގައިވާ ހުސްތަނެއް ފުރުމަށްޓަކައި މީހަކު ހިނގުމަށް އަޅާ ފިޔަވަޅަށްވުރެ ދަރުމަ ބޮޑު ފިޔަވަޅެއް ނުވެއެވެ.\nމަތީގައި ބަޔާންވެދިޔަ ޙަދީޘްތަކުން ސަފު ފުރިހަމަ ކުރާމީހާއަށް ހުރި ދަރުމައާއި، ސަފު ފުރިހަމަ ކުރުމުގެ މުހިއްމުކަން ސާފުކޮށް އެނގެއެވެ. އަދި ސަފުގައި ހުންނައިރު ތިމާގެ އަޚުންގެ މެދުގައި، ސަފުސީދާ ކުރުމަށް އަމުރުކުރެވިއްޖަނަމަ، ނުވަތަ މީހަކު ސަފަށް ވަންނަން ބޭނުންވެއްޖެނަމަ، މަޑުމައިތިރިކަމާއެކު އެމީހާއަށް ފުރުޞަތު ދިނުމާއި، އެގޮތަށް އެދޭ މީހާގެ ގައިގައި ކޮނޑުން ޖަހައި އެމީހާ އަށް ފުރުސަތު ނުދީ ނުހެދުމުގެ މުހިއްމުކަން އެނގިގެން ދެއެވެ. އަދި މިއީ އެންމެ ހެޔޮ މީހުންގެ ސިފަ ކަމުގައިވެސް ބަޔާންވެގެން ހިނގައްޖެއެވެ.\nއެހެން ނަމަވެސް އަޅުގަނޑުމެންގެ މިސްކިތްތަކުން ފެންނަ ހިތާމަވެރި މަންޒަރަކީ، ސަފުގައި ޖާގައެއް ހުރެގެން އެޖާގަ ފުރުމަށްޓަކައި، ފަހަތުން މީހަކުގޮސް ތިމާގެ ކޮނޑުގައި މަޑުމަޑުން އަތުން ބީހިލައިފިނަމަ، ކޮނޑުން އެމީހަކު ފޮޅުވާލުމެވެ. އަދި އޭގެ އިތުރަށް ނަމާދު ނިމުމަށްފަހު މިސްކިތުގެ ތެރޭގައި އެމީހަކަށް ހުތުރު ބަހުން ޒުވާބު ދިނުމެވެ.\nއަޅުގަނޑުމެންގެ މައްޗަށް ވާޖިބުވެގެންވަނީ ލޮބުވެތި ނަބިއްޔާ ޞައްލަﷲ ޢަލައިހި ވަސައްލަމްގެ ސުއްނަތުގައި އިރުޝާދު ދެވިފައިވާ ގޮތަށް ތަބާވުމެވެ.\n( أخرجه البخاري رقم (690)، ومسلم (433)، والرواية الثانية للبخاري.\n( أخرجه مسلم رقم (432).\n( ރިވާކުރެއްވީ البخاري (685)، އަދި مسلم (436).\n( ރިވާކުރެއްވީ البخاري (724).\n( ރިވާކުރެއްވީ أبو داود (666)، އަދި ޙަދީޘްގެ "ومن وصل صفاً . . " މިހިސާބުން ފެށިގެން ابن خزيمة (3/23) އަދި النسائي (2/93) އަދި الحاكم (1/213) ރިވާކުރެއްވި. އަދި ވިދާޅުވި. މިއީ މުސްލިމްގެ ޝަރުޠު ހަމަވާ، އެހެންނަމަވެސް އެކަލޭގެފާނުގެ ޞަޙީޙްގައި ނުވާ، ޞައްޙަ ޙަދީޘެކެވެ. އަދި އަލް الألباني "صحيح أبي داود" (1/131) ގައި ޞައްޙަ ކުރައްވާފައިވޭ.\n( ރިވާކުރއްވީ الطبراني ، الأوسط ގައި (5793) / އަދި صحيح الترغيب ގެ (502) ވަނަ ނަންބަރު ބައްލަވާ.\n( ރިވާކުރެއްވީ أحمد (5/316 الفتح الرباني)، އަދިابن ماجه (997) އަދި އެހެން ބޭކަލުން، އަދި މިޙަދީޘްގެ ސަނަދު ޞައްޙައެވެ.\n(ރިވާކުރއްވީ الطبراني ، الأوسط ގައި (6/103، 115، 141) އަދި ޙަދީޘްގެ ފުރަތަމަ ބައި البزار (351 زوائدގައި) މިޙަދީޘްގެ ސަނަދު حسن؛ މިޙަދީޘަށް أبي داود (672) ގައިވާ ابن عباس ގެ ރިވާޔަތް ބާރުދޭ.


Sovereign fund ah jamaakuri faisaage adhadhu madhuvejje\nއެސްޑީއެފް ފަންޑަށް ޖަމާކުރި ފައިސާގެ އަދަދު މަދުވެއްޖެ\nވީއައިއޭގައި އެމްއޭސީއެލްގެ މުވައްޒަފުން ތަކެއް: ރާއްޖޭގެ ލޯނުގެ ބޮޑުބައި ހިއްސާ ކުރާ މަޝްރޫއުއަކީ ވީއައިއޭ ތަރައްގީ ކުރުން -- ފޮޓޯ: އަވަސް\nސޮވަރިން ޑިވެލޮޕްމެންޓް ފަންޑު (އެސްޑީއެފް) އަށް މި އަހަރުގެ މިހާތަނަށް ޖަމާކުރި ފައިސާގެ އަދަދު މިދިޔަ އަހަރަށް ވުރެ މަދުވެއްޖެ އެވެ.\nފިނޭންސް މިނިސްޓްރީން އާއްމު ކޮށްފައިވާ މި އަހަރުގެ ފަސް ވަނަ ހަފުތާގެ މާލީ ރިޕޯޓުގައިވާ ގޮތުން މި އަހަރު އެސްޑީއެފް ފަންޑަށް މިހާތަނަށް 78.6 މިލިއަން ރުފިޔާ ޖަމާކޮށްފައިވާއިރު، މިދިޔަ އަހަރުގެ އެ މުއްދަތުގައި ޖަމާކޮށްފައި ވަނީ 120 މިލިއަން ރުފިޔާ އެވެ.\nމި އަހަރުގެ ބަޖެޓުން މި ފަންޑަށް ޖަމާކުރާނީ ކިހާ އަދަދެއް ކަމެއް ފިނޭންސް މިނިސްޓްރީން އަދި އާއްމުކޮށްފައެއް ނުވެ އެވެ.\nއެސްޑީއެފް ފަންޑަކީ ކުއްލި ހާލަތުގައި ކުރިމަތި ވެދާނެ ކަމަކަށްޓަކައި އަދި ތަރައްގީގެ އެކި މަޝްރޫއުތައް ހިންގަން ނަގާ ބޮޑެތި ލޯނުތައް އަނބުރާ ދެއްކުމުގައި އިގުތިސޯދަށް އަތުވެ ދާނެ ލޮޅުމަކުން ލިބޭ ގެއްލުން ފޫބެއްދުމަށް ސަރުކާރުން އުފައްދާފައިވާ ހާއްސަ ފަންޑެކެވެ.\nރައީސް އަބްދުﷲ ޔާމީންގެ ވެރިކަމުގައި މި ފަންޑު އުފައްދާފައި ވަނީ ތަރައްގީގެ ބޮޑެތި މަޝްރޫއުތަކަށް ލޯނު ނަގަމުން ދިއުމާއެކު، ރާއްޖޭގައި ލޯނު ދެއްކުމުގެ ގާބިލްކަން އިތުރު ކުރުމެވެ. ތަރައްގީގެ މަޝްރޫއުތައް ހިންގަން ނަގާ ލޯނުގެ ބޮޑު ބަޔަކީ ވެލާނާ އިންޓަނޭޝަނަލް އެއާޕޯޓް (ވީއައިއޭ) ތަރައްގީ ކުރުމަށް ހިންގާ މަޝްރޫއަށް ނަގާފައިވާ ލޯނުތަކެވެ. މި ފަންޑަށް ފައިސާ ޖަމާ ކުރަނީ ވީީއައިއޭ އިން ބޭރަށް ފުރާ މީހުންގެ އަތުން ނަގާ ފައިސާ އެވެ.\nފިނޭންސް މިނިސްޓްރީގެ ތަފާސް ހިސާބުތައް ދައްކާ ގޮތުގައި މިދިޔަ އަހަރު އެސްޑީއެފް ފަންޑަށް ޖަމާކުރި ފައިސާގެ އަދަދު ވަނީ އިތުރު ވެފަ އެވެ. މިދިޔަ އަހަރު 1.3 ބިލިއަން ރުފިޔާ މި ފަންޑަށް ޖަމާކުރިއިރު، މިދިޔަ އަހަރުގެ ބަޖެޓުގައި ފަންޑަށް ޖަމާކުރަން ކަނޑައަޅާފައި އޮތީ 705.6 މިލިއަން ރުފިޔާ އެވެ.\nއެސްޑީއެފް ފަންޑަށް 2022 ވަނަ އަހަރު އަންނަން ވާއިރަށް 500 މިލިއަން ޑޮލަރަށް އިތުރުވާނެ ކަމަށް ސަރުކާރުން ކުރިން ބުނެފައިވެ އެވެ.\nފިނޭންސް މިނިސްޓްރީ ސޮވެރިން ޑިވެލޮޕްމަންޓް ފަންޑު\nއެސްޑީއެފަށް މިއަހަރު ޖަމާކުރީ 214 މިލިއަން


BREAKING: Norway Miskithakah Badin Hamalaa Dheefi - Vaguthu\nނޯވޭގެ ވެރިރަށް އޮސްލޯގައި ހުންނަ މިސްކިތެއް ކަމަށްވާ އަލް ނޫރް އިސްލާމިކް ސެންޓަރު ތެރޭގައި ބަޑި ޖަހައި އެކަކު ޒަހަމް ކޮށްލައިފިއެވެ.\nނޫސްތަކުން ބުނެފައިވާ ގޮތުގައި މިއަދުގެ ވަގުތެއްގައި ޒުވާން އުމުރުގެ ދޮން މީހަކު މިސްކިތު ތެރެއަށް ވަދެ ބަޑި ޖެހާފައިވެއެވެ. އެ ހާދިސާގައި އެކަކު ޒަހަމްވިކަން ޔަގީންވެފައިވާއިރު، އެ މީހާ މިސްކިތަށް ވަދެ ބަޑި ޖެހީ ކޮން ސަބަބަކާ ހުރެ ކަމެއް ނޭނގެއެވެ. އަދި އަނިޔާވި މީހާގެ ހާލުވެސް އަދި ޔަގީންވެފައެއް ނުވެއެވެ.\nމިހާރު އެތަނުގައި އެމަޖެންސީ ޓީމުތަކުން ހަރަކާތްތެރިވާއިރު، ހެލްކޮޕްޓަރުވެސް ބޭނުން ކުރަމުންދާ ކަމަށްވެއެވެ.\nބައެއް މީޑިއާތަކުން ބުނެފައިވާ ގޮތުގައި، ބަޑި ޖެހުމަށް ވަން މީހާ ދިޔައީ ހެލްމެޓް އަޅައިގެންނެވެ. އޮފިޝަލުން ބުނެފައިވާގޮތުގައި އޭނާ މިސްކިތަށް ވަދެފައި ވަނީ ދެ "ޝޮޓްގަން" ހިފައިގެންނެވެ. އޭނާ މިސްކިތަށް ވަދެފައި ވަނީ މިސްކިތުގެ ކުޑަދޮރެއްގެ ބިއްލޫރިގަނޑު ތަޅާލައިގެންނެވެ.\nމި ހާދިސާ އަށްފަހު ފުލުހުން މިސްކިތް ތެރެ ބަލައި ފާސްކޮށްފައިވާއިރު، ހަމަލާދިނުމަށް އޭނާ ބޭނުންކުރި ހަތިޔާރުތައް ވަނީ ހޯދާފައެވެ.\nމި ހަމަލާ ދިން ކަމަށް ތުހުމަތު ކުރެވޭ މީހަކު ހޯދުމުގެ މަސައްކަތް މިހާރު އިދާރާތައް ގުޅިގެން ކުރަމުން އަންނައިރު، ނޯވޭގައި މިހާރު ވަނީ ސަލާމަތީ ކަންކަން ވަރުގަދަކޮށްފައެވެ. މިރޭ ދިން މި ހަމަލާގެ ޒިންމާ ނިރުބަވެރި ޖަމާއަތަކުން އަދި އުފުލާފައެއް ނުވެއެވެ.\nމިރޭ ނޯވޭގެ މިސްކިތަކަށް ހަތިޔާރުއެޅި މީހަކު ވަދެ ބަޑިން ހަމަލާދީ އެކަކު ޒަޚަމްކޮށްލާފައިވާއިރު، މީގެ ދުވަސްތަކެއް ކުރީން ނިއުޒިލޭންޑުގެ މިސްކިތަކަށް ހަމަލާ ދިން މީހަކު ވަނީ މިސްކިތުގައި އެވަގުތު ތިބި 51 މީހަކަށް ހަމަލާދީ ޝަހީދުކޮށްލާފައެވެ.\nބޮޑު ލޭއޮހޮރުވުމެއް ހިންގާނެކަމުގެ އިންޒާރާއެކު ކެނެޑާގެ މިސްކިތެއް ބަންދުކޮށްފި\nނޯވޭގައި ކޮވިޑް-19 ގެ ބަލިމަޑުކަމުން އަރައިގަނެ ފިޔަވަޅުތައް ލުއި ކުރަނީ!\nއޮގަސްޓް 11, 2019 00:49\nޙައްލަކީ އިސްލާމީ ޚިލާފަތް ޤާއިމް ކުރުން


SunOnline: Feature: ''Keyolhaa'': Nashid ge Adu neevi oiy ''Journey'' in thankolheh!\nޒީރޯ ޑިގްރީ އެޓޯލްސް ބޭންޑުން ރާއްޖޭގައި އުފެދުނު މިއުޒިކީ ލެޖެންޑް އަހުމަދު ނާޝިދު (ފުލޫ ނާޝިދު) ޝޯއެއްގައި ހުށަހަޅައިދެނީ --- ފޮޓޯ/ އޮބޮފިލި\n"ކެޔޮޅާ": ނާޝިދުގެ އަޑުނީވި އޮތް "ޖާނީ" އިން ތަންކޮޅެއް!\nމިއީ ނާޝިދުގެ އުއްމީދުތަކާ ގުޅިފައިވާ އަލްބަމެއް\nލަވަ ރިލީޒްކުރީ ނާޝިދު ނިޔާވިތާ އަހަރެއް ފަހުން\nލަވަ އަޑު އަހާލެވޭނީ "ލަވަފޮށި" އެޕުން\n8 މަސް 1 ހަފްތާ ކުރިން - 11 އޮކްޓޯބަރ 2017 0\nދިވެހި މިއުޒިކީ ދާއިރާއަށް އިންގިލާބެއް ގެނުވި މަޝްހޫރު ބޭންޑް ޒީރޯ ޑިގްރީ އެޓޯލްސް އިން ރާއްޖޭގައި އުފެދުނު މިއުޒިކީ ލެޖެންޑް، އަހުމަދު ނާޝިދު (ފުލޫ ނާޝިދު) އަކީ ރާއްޖޭގައި މިހާތަނަށް އުފެދުނު އެންމެ ތަފާތު އެއް މިއުޒިކީ ފަންނާނެވެ. އަމިއްލަވަންތަ ކަމާއި ދިވެހި ސަގާފަތުގެ ރަހަ އެކުލެވިގެންވާ އޭނާގެ ލަވަތައް މި ދިވެހި ޖައްވުން ފަޑުވެ ނުދާކަމީ އޭގެ ހެއްކެކެވެ.\nގަދަ ހިތްވަރާއެކު ކެންސަރާ ހަނގުރާމަ ކުރަނިކޮށް މީގެ އެއް އަހަރު ކުރިން ނާޝިދު ނިޔާވި ނަމަވެސް، ދުނިޔެ ދޫކޮށް ދިޔައީ އޭނާގެ ހަނދާންތައް އަބަދުމެ އާކުރާނެ އެއްޗެއް ދޫކޮށްފައެވެ. އެއީ އޭނާގެ "ޖާނީ" އެވެ.\nނާޝިދުގެ ބައްޕަ ލިޔެފައިވާ ޅެންތަކެއްގެ މައްޗަށް ހަދާފައިވާ ލަވަތަކެއް ހިމެނޭ އެ އަލްބަމަކީ އޭނާ ކެންސަރަށް ޑައިގްނޯސް ވުމުގެ ކުރިން ފެށިގެން މަސައްކަތް ކުރަމުންދިޔަ އަލްބަމެކެވެ. ބަލި ހާލަތު ހުރި ގޮތުން ދުނިޔޭގެ ތަންތަން ބަލާލަން ނުދެވުނު ދަތުރުގައި، ބެލުންތެރިން ގެންދިއުމަށް ހެދި އަލްބަމެކެވެ.\nއެ އަލްބަމުގައި ނާޝިދު އަމަލީ ގޮތުން ބައިވެރިވެ މިއުޒިކް ކުޅެފައިވާއިރު ނާޝިދު ބުނެފައިވާ ގޮތުން މިއީ އޭނާގެ ފޭނުންނަށާއި މިއުޒިކަށް ލޯބިކުރާ މީހުންނަށާއި އޭނާގެ އެކުވެރިންގެ އިތުރުން ހަތުރުންނަށް އޭނާ ދޫކުރާ އެއްޗެކެވެ.\nއެ އަލްމަބް ރިލީޒް ކުރާނެ ކަމުގެ އިންތިޒާރުގައި އެތައް ބަޔަކު ތިބިއިރު އިއްޔެ މިވަނީ އެ އަލްމަބުގެ އެއް ލަވަ ބެލުންތެރިންނާ ހަމައަށް އިއްވާލާފައެވެ. "ކެޔޮޅާ"ގެ ނަމުގައި ނެރުނު އެ ލަވަ ރިލީޒް ކޮށްފައިމިވަނީ ނާޝިދު ނިޔާވިތާ އެއް އަހަރު ފުރުނު ދުވަހު އެވެ.\nލަަވަ އަޑު އަހާލުމުގެ ފުރުސަތު ލިބޭނީ ރާއްޖޭގަައި އުފެއްދި ފުރަތަމަ މިއުޒިކް ސްޓްރީމިން އެޕް "ލަވަފޮށި" އެޕް މެދުވެރިކޮށެވެ.\n"ބައްޕަ ނިޔާވުމުގައި ހިތާމަ ކުރުމުގެ ބަދަލުގައި މިއަދު އަހަރެމެން މިވަނީ ބައްޕަގެ ދިރިއުޅުން ފާހަގަކުރަން ނިންމާފައި. އެކަން ފާހަގަކުރަން ބައްޕަގެ ނެރެން އޮތް އަލްމަބްގެ ލަވައެއް އަޑު އަހާލުމަށްވުރެ ރަނގަޅު ގޮތެއް ނޯންނާނެ،" ނާޝިދުގެ ތިން ކުދިންގެ ފަރާތުން ނިޝް ނާޝިދު ބުންޏެވެ.\nއޭނާ ބުނި ގޮތުގައި، ބައްޕަގެ ދަރިއެއް ފަދަ، އަދި ބައްޕަގެ އެންމެ އުދަނގޫ ވަގުތުތަކުގައި ހިތްވަރަކަށްވީ އެ އަލްމަބް ކަމަށެވެ. އަދި ކުރިއަށް އޮތް ތަނުގައި އަލްމަބްގެ އިތުރު ލަވަތަކެއް ރިލީޒް ކުރާނެ ކަމަށް އޭނާ ބުންޏެވެ.\n"ލެޖެންޑް ގޮސްދާނެ. ނަމަވެސް އޭނާގެ އަޑާއި މިއުޒިކް ދެމިގެންދާނެ،"\nނާޝިދުގެ "ޖާނީ" އަލްމަބްގެ ލަވައެއްގެ އިތުރުން އިއްޔެ ލަވަފޮށީގައި ވަނީ ރާއްޖެއާއި ބައިނަލްއަގްވާމީ ގިނަ ޕްލެޓްފޯމްތަކެއްގައި ޑީޖޭގެ ހުނަރު ދައްކާލާފައިވާ މަޝްހޫރު ޑީޖޭ ކުރުން ތެރިޔާ، އިސްމާއިލް ނިޝާމް (ޑީޖޭ ޕައިޑޭ)ގެ ފަރާތުން ހާއްސަ ޓްރިބިއުޓެއް ދީފައެވެ.\nސްކޫލް ދައުރުން ފެށިގެން މިއުޒިކުގެ ތެރޭގައި އުޅެބޮޑުވި ނާޝިދުގެ ދިވެހިވަންތަ ރާގުގެ ލަވަތަކަކީ އަދިވެސް ދިވެހިންގެ ތެރޭގައި މަގުބޫލު ލަވަތަކެވެ. އަދިވެސް ދިވެހިންގެ ވިންދާ ކުޅެމުންދާ ރާގުތަކެކެވެ. އޭނާ އަކީ ދިވެހި މިއުޒިކީ ދާއިރާއަށް އަގުހުރި ގިނަ ހިދުމަތްތަކެއް ކޮށްދީފައިވާ އެވަރު ދެވަނައެއް ނުވާ ފަންނާނެ ކަމަށް ގިނަ ބަޔަކު ގަބޫލުކުރާ ލެޖެންޑެކެވެ.\nރާއްޖޭގެ އިތުރުން ބައިނަލްއަގްވާމީ މައިދާނުގައި ވެސް އޭނާ އަކީ މަގްބޫލު ފަންނާނެކެވެ. އެކި ފެންވަރުގެ އެތައް އެވޯޑްތަކެއް ވެސް މިއުޒިކީ ދާއިރާއިން ހޯދާފައިވާ ހުނަރުވެރި އެކެވެ.\nއެގޮތުން 2003 ވަނަ އަހަރު ބޭއްވި ނިއު ޔޯކު އިންޓަނޭޝަނަލް މިއުޒިކް ފެސްޓިވަލުގައި އޭނާއަށް ވަނީ ބެސްޓް އެކޯސްޓިކް ބުލޫސް އެކްޓުގެ އެވޯޑް ލިބިފައެވެ. އެ އެވޯޑާއެކު އޭނާ ވަނީ ނިއު ޔޯކުގެ މަގްބޫލު މެޑިސަން ސްކުއާ ގާޑަންގައި ހުށަހަޅައިދިނުމުގެ ޝަރަފް ލިބުނު ދިވެހި ފަންނާނުގެ މަގާމް ހޯދާފައެވެ.\nނާޝިދުގެ ފާހަގަކޮށްލެވޭ ހަނދާންތަކުގެ ތެރެއިން މިއުޒިކަށް އިންގިލާބެއް ގެނުވި "ދޯނި" އަލްބަމާއި "އައިލެންޑްސް ޕަލްސް" އަދި 2002 ވަނަ އަހަރު ރިލީޒްކުރި "ބާޑް އިން ފްލައިޓް" ހިމެނެއެވެ.\nލަވަފޮށިން މިހާރު އަޑު އަހާލެވޭނެ "ބާޑް އިން ފްލައިޓް" އަލްމަބް ޕްރޮމޯޓް ކުރުމަށް ނާޝިދު ވަނީ އޮސްޓްރޭލިއާ، ޖަރުމަން އަދި ނިއުޔޯކް ފަދަ ގައުމުތަކުގައި އެ އަލްބަމުގެ ލަވަތައް ހުށަހަޅައިދީފައެވެ.\nކެންސަރު ބައްޔާ ގިނަ ދުވަސްތަކެއް ވަންދެން ހަނގުރާމަ ކުރަމުންދިޔަ ނާޝިދު 53، ނިޔާވީ އިތުރަށް ހާލު ސީރިއަސްވެގެން އޭޑީކޭ އަށް ގެންގޮސް ފަރުވާދެމުން ދަނިކޮށް މިދިޔަ އަހަރުގެ އޮކްޓޯބަރު މަހުގެ 10 ވަނަ ދުވަހުއެވެ. ނާޝިދު ނިޔާވި އިރު ދެ ކައިވެންޏެއްކޮށް ދެ އަންހެން ކުދިންނާއި ފިރިހެން ކުއްޖަކު ވަނީ ލިބިފައެވެ.\nއަދި ނާޝިދު ކޮށްދީފައިވާ ހިދުމަތުގެ އަގުވަޒަންކޮށް މިދިޔަ އަހަރުގެ ޖުމްހޫރީ ދުވަހުގައި އޭނާގެ ހަނދާނަށް ޝަރަފުވެރިކަމުގެ ގައުމީ އިނާމް އަރުވާފައިވާއިރު މީގެ ކުރިން އޭނާއަށް ވަނީ ރައީސްގެ ހާއްސަ އެވޯޑް ވެސް ލިބިފައެވެ.\nމުނިފޫހިފިލުވުން ފީޗަރ އަހުމަދު ނާޝިދު (ފްލޫ ނާޝިދު)\nޖޭޕީގެ ހުދުމުހުތާރު ނިންމުމާ އެކު ކޯލީޝަން ރަތަށް! 13 ގަޑި9ސިކުންތު ކުރިން\nބާއިސް ޗެމްޕިއަނަކަށް ހަދައިދިނީ އިންމަ! 14 ގަޑި 33 މިނެޓް ކުރިން\nޔަމަންގެ ހުދައިދާގެ ހަނގުރާމައާއެކު އެރަށުގެ ރައްޔިތުންނަށް ކާންބޯން ނުލިބޭތާ ހަތަރު ދުވަސް3ދުވަސް 11 ގަޑި ކުރިން


REPORT: Bidheyseen thafaathu kurun: Sarukaaruge bahaa amalu dhimaeh nuvey\nބިދޭސީން ތަފާތުކުރުން: ބަހާ އަމަލު ދިމައެއް ނުވޭ!\nބިދޭސީންނަށް މައުލޫމާތު ދިނުމަށް ހީނާމާގޭ ޕާކިންގް ޒޯނެއްގައި ގާއިމުކޮށްފައިވާ ހެލްޕް ޑެސްކަކުން ހިދުމަތް ހޯދަން ބިދޭސީން ކިޔު ހަދާފައި. -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކޮވިޑް-19 އާ ގުޅިގެން މުޅި މާލެ ސަރަހައްދު ލޮކްޑައުންކޮށް އެންމެން ގޭބަންދަށް ދާން ޖެހުނު ފަހުން އެންއީއޯސީގެ ސިލްސިލާ ނޫސްވެރިންގެ ބައްދަލުވުމަށް މުޅި ގައުމު، ދެ އިރަށް އިންތިޒާރު ކުރެ އެވެ. މި ބަލާއާފާތާ ގުޅިގެން ސަރުކާރުން އަޅަމުން އަންނަ ފިޔަވަޅުތަކުގެ އެންމެ ފަހުގެ މައުލޫމާތު ހޯދާށެވެ. ކޮންމެ ދުވަހަކު ޕޮޒިޓިވްވެފައިވާ މީހުންގެ އަދަދު އިތުރުވަމުން ދާއިރު، އެ މީހުނާ ގުޅުންހުރި މީހުންގެ އެންމެ ފަހުގެ ހަބަރުތައް ހޯދާށެވެ. އެންމެންގެ ސަމާލުކަން ވެސް އޮންނަނީ މިހާރު ވީޑިއޯ ކޮންފަރެންސް މެދުވެރިކޮށް ބާއްވާ އެ ނޫސްކޮންފަރެންސަށެވެ.\nމީގެ ކުރިން އަޑުވެސް ނާހާ އާ ނޫސްތަކާއި އާ ނޫސްވެރިން ވެސް ބައިވެރިވާ އެ ބައްދަލުވުމުގައި މިދިއަ ހޯމަ ދުވަހުގެ ފަހު ބައްދަލުވުންވީ ވަރަށް ތަފާތު ބައްދަލުވުމަކަށެވެ. އެ ބައްދަލުވުމުގައި ބައިވެރިވ ނޫސްވެރިއަކު ކުރަން ފެށި ސުވާލަކާއެކު ރާއްޖެ ކެކި އަރައިގަތެވެ. އެ ކަން އައީ ގިނަ ބަޔަކަށް ނުވެސް އެނގޭ ނޫހެއްގެ ފަރާތުން ބައިވެރިވި ފިލްމީ ތަރިއަކު ކުރި ސުވާލެއްގައި ބަންގްލަދޭޝްގެ ރައްޔިތުންނަށް ނިސްބަތްކޮށް "ބަންގާޅީން" ކަމަށް އިޝާރާތްކޮށް ސުވާލެއް ކުރިއަށް ގެންދަން ފެށުމުން އެޗްޕީއޭގެ މެޑިކަލް އޮފިސަރު ޑރ. ފާތިމަތު ނަޒްލާ ރަފީގު އެކަން ހުއްޓުވުމާ އެކުއެކީ އެވެ.\n"އަޅުގަނޑަށް ހީވަނީ އަޅުގަނޑުމެން ސުވާލު ކުރާއިރު ވެސް ހަމަ އެންމެންނަކީ އިންސާނުން ކަމަށްވީމަ ދޭންވާ ރެސްޕެކްޓްހެން [އިހުތިރާމްކުރުންހެން] ބަހުރުވައިގައި ވެސް ހުންނަން ވާނީ،" ނަޒްލާ ވިދާޅުވި އެވެ. އޭގެ ފަހުން އެ މީހާ ވަނީ ލަފުޒު ފުރޮޅާލައި "ބަންގްލަދޭޝް" ކަމަށް ބުނެފަ އެވެ.\nއޭނާގެ ސުވާލު ފަހުން ވެސް ކުރި އެވެ. އޭގެ ޖަވާބު ނަޒްލާ ދެއްވި އެވެ. އޭނާ ވިދާޅުވި ގޮތުގައި ރާއްޖޭގައި އުޅޭ އެންމެންގެ ސިއްހަތު ސަލާމަތް ކުރަން މަސައްކަތް ކުރުމަކީ އެޗްޕީއޭގެ މައްޗަށް ލާޒިމް ކަމެކެވެ. އޭގައި ވަކި ބައެއް އަދި ވަކި ގައުމަކުން އައިސް ތިބި ބަޔަކު ތަފާތު ކުރުމެއް ނޯވެ އެވެ.\n"އަޅުގަނޑަށް ނުވިސްނޭ ވަކި ގައުމަކުން އައިސް ތިބި ބަޔަކާމެދު ތަފާތު ކުރުން މި އޮންނަ ސަބަބެއް، ވަކި ބަޔަކު ނުވަތަ ވަކި ގައުމެއްގެ ބަޔަކަށް [ބަލި] ޖެހިއްޖެއާ އަހަރެމެންނަށް ޖެހޭނެއޭ... އެކަމަކު ފުރަތަމަ ވެސް [ރާއްޖެއިން ބަލި] ފެނުނީ ދިވެއްސެއްގެ ފަރާތުން ނޫންތޯ؟" ސުވާލުތަކަށް ޖަވާބު ދެއްވުމުގައި "ގޮތެއް" ގެންގުޅުއްވާ ނަޒްލާ އެއްސެވި އެވެ.\nއޭނާ ވިދާޅުވި ގޮތުގައި ބަންގްލަދޭޝްގެ މީހުން ރާއްޖެ އައިސް އުޅެމުން އަންނަ ހާލަތަކީ އެކަމުގައި ދިވެހިން ޒިންމާ ނަގަން ޖެހޭ ކަމެކެވެ. އެމީހުން ރާއްޖެ ގެނެސް އެ ހާލަތަށް ދޫކޮށްލީ ވެސް ދިވެހިންނެވެ. ނަޒުލާގެ އެ ވާހަކައަކީ ދެބަހެއް ނެތް މުޅީން ތެދު ވާހަކަ އެކެވެ.\nނަޒްލާގެ ޖަވާބާއެކު ގިނަ ބައެއްގެ ތައުރީފު އޭނާއަށް ބަންޑުންވި އެވެ. އަދި ނޫސްވެރިޔާއަކީ ނަސްލީ ތަފާތު ކުރުމާއި ނަފުރަތު އުފެއްދުމުގެ މޫނެއްގެ ގޮތުގައި ވެސް ބަޔަކު ކަނޑައަޅައި އެ އެންމެން ވެގެން އޭނާ "ނޮޅައިލި" އެވެ. މީގެ ކުރިން ވަރަށް ފާޅުގައި ބިދޭސީ މަސައްކަތްތެރިންނަށް ބަދު ބަސް ރައްދުކޮށްފައިވާ މީހުން ވެސް ކުއްލިއަކަށް ހުދު ތޮފި އަޅައި ނޫސްވެރިޔާގެ ސުވާލު ކުށްވެރިކުރި އެވެ.\nޒިންމާ ފެށެނީ ސަރުކާރާ ހަމައިން\nދޭދޭ ގައުމުތަކާއި ބަންގްލަދޭޝް ފަދަ އަވަށްޓެރި ގައުމުތަކުން ރާއްޖެ އައިސް އުޅޭ މީހުންގެ ހާލު އެއްވެސް ދިވެއްސަކަށް އޮޅިފައެއް ނޯންނާނެ އެވެ. އަދި އެކަން ހިނގާ ގޮތް ވެސް މީހުނަށް އޮޅިފައެއް ނޯވެ އެވެ. އެއީ އެއިރެއްގައި އޮންނަ ސަރުކާރަކާ ވިޔަފާރިވެރިންނާ ދެމެދު ކޮރަޕްޝަނާއި ފަސައިދާއިގެ ފާލަމެއް އަޅައިގެން ކުރާ ބޮޑު ވިޔަފާރި އެވެ. އޭގައި ހިއުމަން ޓްރެފިކިން ވެސް ހިމެނެ އެވެ. އެކަމަށް ހަމަ އެއްވެސް ސަރުކާރަކަށް ހައްލެއް ނުގެނެވެ އެވެ. ކޮރަޕްޝަނާއި ފަސާދައިގެ ތެރެއިން ވިޔަފާރި ނަފާ ވަންޏާ އެކަން ކޮންޓްރޯލް ކުރަން ބޭނުންވާނީ ވެސް ކާކު، ކޮން ކޮންޓްރޯލާއެއް ހެއްޔެވެ؟\nމާލޭގައި ކޮވިޑް-19 ފެތުރިގެން ދިއުމުގެ ކުރިންވެސް، އެފަދަ ހާލަތެއް މެދުވެރިވެއްޖެނަމަ، އެންމެ ބޮޑު ނިކަމެތިކަމެއް ލިބޭނީ ބިދޭސީން، ހާއްސަކޮށް އޭގައި ގިނަ އަދަދަކަށް ހިމެނިފައިވާ ބަންގުލަދޭޝްގެ މީހުން ކަމަށް އެންމެނަށް ވެސް އޮތީ ގަބޫލު ކުރެވިފަ އެވެ.\nމިހާރު ކަން ހިނގަމުން މިދަނީ ވެސް ކުރިން އަންދާޒާ ކުރެވުނު ގޮތަށެވެ. ފިލައިގެން އުޅުނު އެތަކެއްހާސް ބިދޭސީން ހޮރުން ނުކުންނަން މަޖުބޫރު ވެއްޖެ އެވެ. އެތަކެއް ހާސް ބިދޭސީންނެއް ވަޒީފާ ގެއްލި ބިކަ ވުމާއެކު މަގުމަތިވެއްޖެ އެވެ. އެ މީހުން ކާބޯތަކެތި ލިބޭނެ ގޮތެއް ނެތެވެ.\nތޮއްޖެހިފައި ހުންނަ ކުދި ކުދި ތަންތަންކޮޅުގައި ބިދޭސީން ބައިތިއްބާފައި ތިބޭއިރު، ގައިދުރު ކުރުމާއި ސާފުތާހިރުކަން އިސްކުރެވޭނެ ގޮތެއް އެމީހުނަކަށް ނެތެވެ. އެއިން ކަމެއް ނުވިސްނޭ ދިވެހިން މާގިނަ އެވެ.\nކިތަންމެ ހިއުމަން ރައިޓްސް ވެފައިވި ނަމަވެސް ކިތަންމެ މޮޅު ޑިމޮކްރަސީއެއް ވިޔަސް ބިދޭސީންނަށް ތަފާތު ކުރުމަކީ ޒަމާނުއްސުރެ ދިވެހިންގެ ތެރޭގައި މޫ ލާފައި އޮތް މައްސަލަ އެކެވެ. އެކަން ހައްލު ކުރަން ބޭނުން ނަމަ އެ ނަމޫނާ ފުރަތަމަ ދައްކަންޖެހޭނީ ދިވެހި ސަރުކާރުގެ އިދާރާތަކާއި ދިވެހި ދައުލަތުގެ މުއްސަސާތަކުގެ އިސްވެރިންނެވެ.\nއަޅުގަނޑަށް ނުވިސްނޭ ވަކި ގައުމަކުން އައިސްފަ ތިބި ބަޔަކާމެދު ތަފާތު ކުރުން މި އޮންނަ ސަބަބެއް، ވަކި ބަޔަކު ނުވަތަ ވަކި ގައުމެއްގެ ބަޔަކަށް ޖެހިއްޖެއާ އަހަރެމެންނަށް ޖެހޭނެއޭ، އެކަމަކު ފުރަތަމަ ވެސް ފެނުނީ ދިވެހިންގެ ފަރާތުން ނޫންތޯ؟\nކޮވިޑް-19 އަށް މާލެއިން ޕޮޒިޓިވްވި ކޭސްތަކަކާ ގުޅިގެން، ކަރަންޓީނަށް ގެންދިޔަ ބިދޭސީ މަސައްކަތްތެރިންތަކެއް އިންސާނުން ބައިތިއްބަން އެކަށީގެން ނުވާ ތަނަކަށް ގެންގޮސް ދޫކޮށްލި އެވެ. ދަނގަޑު ޓިނުން ހަދާފައިހުރި ފާހަނާތަކެއް ހުރި ތަނެއްގެ ތެރެއަށް ނިކަމެތިވެފައި ތިބި އިންސާނުންތަކެއް ގެންގޮސް އަޅައިލީ އެވެ. އެހެން ނަމަވެސް މިއީ ސަރުކާރުން ކުރާ ގިނަކަންކަން ސިއްރު ކުރަން ވަރަށް ދަތި ޒަމާނެކެވެ. ކަމެއް ހިނގާއިރަށް އެ ކަމަކާއި ތަނުގެ ފޮޓޯތަކާއި ވީޑިއޯތައް ބޭރުވެ އެވެ. އެހެންވެ މިކަމުގައި ވެސް ސަރުކާރުން އެންމެ ފަހުން މަފަށް އެދެން ޖެހުނީ އެވެ.\nބިދޭސީންތައް ކޮއްޕާލި ތަނުގެ ފާހަނާތަކުގައި ދޮރުވެސް ނެތް އިރު، ކަރަންޓީނަށް ގެންދާ ނިކަމެތި ބިދޭސީންނާމެދު އަމަލުކުރަނީ މިގޮތަށްތޯ ބުނެ، ގިނަ ބައެއްގެ ފާޑުކިއުން ސަރުކާރަށް ވަނީ ވަރަށް ބޮޑަށް އަމާޒުވެފަ އެވެ.\nބަންގްލަދޭޝުން ރާއްޖެއަށް ހަދިޔާކުރި ބޭހާއި މެޑިކަލް އިކުއިޕްމަންޓް ހަވާލުވުމަށް ބޭއްވި ރަސްމިއްޔާތުގައި ފޮރިން މިނިސްޓަރު އަބްދުﷲ ޝާހިދު ވާހަކަ ދައްކަވަނީ -- ފޮޓޯ: ފޮރިން މިނިސްޓްރީ\nއެންއީއޯސީގެ ތަރުޖަމާން، އަދި ރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒު ވިދާޅުވި ގޮތުގައި މާލޭގައި ވަރަށް ތޮއްޖެހިފައިވާ ތަނަކުން، 80 ބިދޭސީ މަސައްކަތްތެރިން ވަރަށް ކުއްލި ގޮތަކަށް ވިލިވަރުގައި ގާއިމު ކޮށްފައިވާ ކަރަންޓީނު ފެސިލިޓީއަށް ގެންދިޔަ އެވެ. އެތަނަކީ 30 ކޮޓަރީގެ ފެސިލިޓީއެކެވެ. ރިިސޯޓެއް ތަރައްގީ ކުރުމުގެ މަސައްކަތް އެތަނުގައި ކުރިއަށް ދިއައިރު، ގާއިމުކޮށްފައިހުރި ބައެއް ވަސީލަތްތައް އެތަނަށް ގެންދިއަ ބައެއް މީހުން ބޭނުން ކުރަން ޖެހުނެވެ. މިހާރު އެ ހުރިހާ މީހުން، ކުޑަބަނޑޮހަށާއި އިރުފުށި ރިސޯޓުގައި ގާއިމުކޮށްފައިވާ ކަރަންޓީނު ފެސިލިޓީތަކަށް ވަނީ ބަދަލުކޮށްފަ އެވެ.\n"އެއްގޮތަކަށްވެސް އެތަނުގައި ގިނަ ދުވަހު ބައިތިއްބާކަށް ނޫން. [ބިދޭސީންނާމެދު] އެއް ގޮތަކަށްވެސް އެ ގޮތަށް އަމަލެއް ނުކުރާނެ. އެކަން އެގޮތަށް ހިނގާފައިވާތީ ނިހާޔަތަށް މައާފަށް އެދެން،" ތަރުޖަމާނު މަބުރޫކު ވިދާޅުވި އެވެ.\nއެކަމަކު މަބުރޫކު ވިދާޅުވި ސަބަބު އެއްގޮތަކަށްވެސް ދެކޮޅު ޖެއްސޭނެ ގޮތެއް ނުފެނެ އެވެ. ކިތަންމެ އަވަހަށް ބިދޭސީންތަކެއް ތިބި ތަނުން ނެރެންޖެހުނަސް، އެފަދަ ތަނަކަށް 80 މީހުން ލެވޭނެ ގޮތެއް ނުވިސްނެ އެވެ. ތޮއްޖެހިފައި އޮތް ތަނަކުން އެމީހުން ނެރެ އަނެއްކާވެސް ތޮއްޖައްސަން އެހެންތާކަށް ލުމަކީ ދެކޮޅުޖެހޭ ކަމަކަށް ނުވެ އެވެ.\nސަރުކާރުން ކުރިން ބުނެފައިވާ ގޮތުގައި އެ 80 މީހުން ފަހުން ބަދަލުކުރި ކުޑަބަނޑޮހާއި އިރުފުށި ވެސް ހުރީ ތައްޔާރަށެވެ. އަދި އެ ނޫންވެސް ފެސިލިޓީތައް ވެސް ހުއްޓެވެ. ވީއިރު އެމީހުން ވިލިވަރަށް ގެންދަންޖެހޭ ސަބަބު މަބުރޫކު ލައްވާ ސަރުކާރުން ތަރުޖަމާ ކޮށްދިނަސް ގަބޫލު ކުރާނީ ކާކު ހެއްޔެވެ؟\nސޯޝަލް މީޑިއާގައި ކުރާ ސުވާލަކީ، އެ މީހުނަކީ ދިވެހިންނަމަ، ނޫނީ ފަތުރުވެރިންނަމަ އެފަދަ ތަނަކަށް ވަގުތީ ގޮތުން ގެންދާނެ ހެއްޔެވެ؟ އެ ސުވާލުގެ ޖަވާބު ވަރަށް ސާފެވެ. ނޫނެކެވެ. ނުގެންދާނެ އެވެ. އެފަދަ ހާލެއްގައި އެމީހުން ޖެއްސީ ނިކަމެތި ބިދޭސީންނަށްވީމަ އެވެ. އެކަން ފަޅާ އަރުވާނުލިނަމަ އަދިވެސް އެމީހުން ތިބޭނީ އެތަނުގަ އެވެ.\nމި ބަލާއާފާތުގެ ތެރެއިން މިހާރުވެސް ގިނަ ބިދޭސީންތަކެއް ކޮވިޑް-19 އަށް ޕޮޒިޓިވްވެފައިވާއިރު، އިތުރަށް ނިކަމެތިވާނެ އެފަދަ އެތައް ބިދޭސީ މަސައްކަތްތެރިންނެއް ތިބޭނެ އެވެ. މަގުމަތިވެ، ބަނޑަށްޖެހޭނެ އެތައް ބިދޭސީންނެއް ވެސް ކުރިއަށްއޮތް ދުވަސްތަކުގައި ފެންނާނެ އެވެ.\nދިވެހި މުޖުތަމައުގެ ތެރޭގައި އޮތް ތަފާތުކުރުމުގެ ބަލި ކޮވިޑް-19 އަށް ވުރެ ވަކި ނުރައްކާކަން ކުޑައެއް ނޫނެވެ. އިންސާނިއްޔަތުކަމާއި ދީލަތިކަމާއި، އޯގާތެރިކަން އިސްކުރަންޖެހޭ މިއަށްވުރެ މުހިއްމު ދަނޑިވަޅެއް ރާއްޖެ ކީއްކުރަން މި ދުނިޔެވެސް މީން ޒަމާނަކު ނުދެކެ އެވެ. ރާއްޖޭގައި މިހާލަތުގައި ރައްޔިތުންނަށް ނަމޫނާ ދައްކަންވީ ފުރަތަމަ ސަރުކާރުންނެވެ. އެކަން ނުވާނަމަ، އެންމެ ކުޑަމިނުން ސަރުކާރުގެ އެކިއެކި ބޭފުޅުންގެ ބަހާއި އަމަލު ދިމާކުރަންޖެހެ އެވެ. އޭރުން އެ ބިދޭސީން ނިސްބަތްވާ އަވަށްޓެރި ގައުމުތަކުން ދޭ އެހީގައި ހިފާއިރު، ލަދު ނުގަނެ ސަލާމަތްވާނެ އެވެ.\nބަންގްލަދޭޝް ފޮރިން މިނިސްޓްރީ ބިދޭސީން + އެޗްޕީއޭ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު އެޗްއާރްސީއެމް


Gaumee cricket team ge captain akah Azyaan - vNews.mv\nގައުމީ ކްރިކެޓް ޓީމުގެ ކެޕްޓަނަކަށް އަޒްޔާން\nއައްފާން މުހައްމަދު 21 June 2022, 17:11\nރާއްޖޭގެ ސީނިއަރ ގައުމީ ކްރިކެޓް ޓީމުގެ ކެޕްޓަނަކަށް، ޔޫސުފް އަޒްޔާން ފަރުހަތު ހަމަޖައްސައިފިއެވެ.\nއަންނަ މަހު މެލޭޝިޔާގައި އޮންނަ މުބާރާތެއްގައި ވާދަކުރާ ރާއްޖޭގެ ގައުމީ ކްރިކެޓް ޓީމުގެ ކެޕްޓަނަކަށް އަޒްޔަން ހަމަޖެއްސިއިރު އޭނާ އަކީ، ކުރީގެ ކްރިކެޓް ކުޅުންތެރިޔާ އަދި ކްރިކެޓްގެ ޚިދުމަތްތެރިޔާ ފަރުހަތު ޖަލީލްގެ ދަރިފުޅެވެ.\nމެލޭޝިއާގައި އޮންނަ ކްރިކެޓް މުބާރާތުގައި ރާއްޖެއިން ވާދަކުރަން ނިންމާ، ތަމްރީނުތައް ކުރިއަށް ގެންދާއިރު މި މުބާރާތުގައި ހަތަރު ގައުމަކުން ވާދަކުރާނެއެވެ. އެއީ ރާއްޖޭގެ އިތުރުން ބޫޓާނާއި ތައިލެންޑް އަދި މުބާރާތް ހޯސްޓު ކުރާ މެލޭޝިއާއެވެ.\nގައުމީ ކްރިކެޓް ޓީމުގެ ކެޕްޓަނަކަށް އަޒްޔާން ހަމަޖެއްސިއިރުމިއީ އޭނާ ސީނިއަރ ގައުމީ ޓީމުގެ ކެޕްޓަންކަން ކުރާނެ ފުރަތަމަ ފަހަރެވެ. އެހެންނަމަވެސް މީގެކުރިން އޭނާ ވަނީ އުމުރުފުރައިގެ ޓީމުތަކުގެ ކެޕްޓަންކަން ކޮށްފައެވެ.\nއަޒްޔާން ގައުމީ ޓީމުގެ ކެޕްޓަކަށް ހަމަޖެއްސިއިރު، ޓީމުގެ ވައިސް ކެޕްޓަނަކަށް ހަމަޖައްސާފައިވަނީ އާދަމް ނާސިފް އުމަރު (އައްދަޅޭ) އެވެ. ޓީމްގެ ކުރީގެ ކެޕްޓަން މުޙައްމަދު މަހުފޫޒް މިފަހަރު ޓީމާއެކު ނުދެއެވެ. މެލޭޝިޔާގައި މުބާރާތް އޮންނާނީ ޖުލައި 3-11 އަށެވެ. އޭގެކުރިން މިއަދު ސްރީލަންކާގައި ޓީމް ކޭމްޕް ކުރާނެއެވެ. ސްރީލަންކާގައި ޤައުމީ ޓީމުން 10 މެޗު ކުޅުމަށް ވަނީ ހަމަޖެހިފައެވެ.\nކްރިކެޓް ކްރިކެޓް ބޯޑް އޮފް މޯލްޑިވްސް ކުޅިވަރު


Aasandha Akee ''Ghairu Dhusthoori'' Kameh- MP Jabir އާސަންދަ އަކީ “ޣައިރު ދުސްތޫރީ” ކަމެއް: ޖާބިރު – Huvadhoo News Aasandha Akee ''Ghairu Dhusthoori'' Kameh- MP Jabir Huvadhoo News\nއާސަންދަ އަކީ “ޣައިރު ދުސްތޫރީ” ކަމެއް: ޖާބިރު\nހިލޭ ބޭސްފަރުވާ ދެވޭ ގޮތަށް ގާއިމްކޮށްފައިވާ އާސަންދަ ނިޒާމަކީ “ޣައިރު ދުސްތޫރީ ނިޒާމެއް” ކަމަށް ޑީއާރުޕީގެ ލީޑަރު އަދި ކާށިދޫ ދާއިރާގެ މެންބަރު އަބްދުﷲ ޖާބިރު ވިދާޅުވެއްޖެއެވެ.\nމެމްބަރ ޖާބިރު މިހެން ވިދާޅުވީ ސަރުކާރުގެ ފަރާތުން ކުރެންދޫ ދާއިރާގެ މެންބަރު އަބްދުލް ޣަނީ އަބްދުލް ހަކީމް ހުށަހެޅުއްވި އަމިއްލަ ފަރުދުންގެ ވިޔަފާރިގެ ގާނޫނަށް އިސްލާހު ގެނައުމުގެ ބިލުގެ ބަހުސްގައި ވާހަކަ ދައްކަވަމުންނެވެ.\nއެގޮތުން ޖާބިިރު ވިދާޅުވީ، ހުރިހާ ޚިދުމަތެއް ހިލޭ ލިބޭ ގޮތަށް ހެދުމުން ދިވެހިން މާ ބޮޑަށް މުއްސަނދިވީ ކަމަށާއި، އާސަންދަ ހުއްޓާލަން ޖެހޭ ކަމަށްވެސް ޖާބިރު ވަނީ ވިދާޅުވެފައެވެ. އަދި އާސަންދަގެ ޚިދުމަތް ހުއްޓާލުމަށް ފަހު ދިވެހިން މަސައްކަތު ނުކުތުމަށް ޖާބިރު ވަނީ ގޮވާލާފައެވެ.\nޖާބިރު ވިދާޅުވީ ދިވެހި ވިޔަފާވެރިންނަށް ފުރުސަތެއް ނެތް ކަމަށެވެ. އެމެރިކާއިން މިސާލު ނަންގަވައި ޖާބިރު ވިދާޅުވީ އެ ގައުމުގެ ބޮޑެތި ވިޔަފާރިވެރިންނަކީ ސިޔާސީ ބޭފުޅުން ނޫން ކަމަށެވެ.\nއާސަންދަ ނިޒާމަކީ ރައީސް މުހައްމަދު ނަޝީދުގެ ވެރިކަމުގައި ދިވެހި ރާއްޖެއަށް ތަޢާރަފް ކޮށްދިން ޚިދުމަތެކެވެ. އާސަންދަ ނިޒާމުގެ ބޭނުމަކީ، ބޭސް ސިޓީއަށް ސަލާން ޖެހުން ހުއްޓުވުމަށް އެއިރުގެ ރައީސް މުހައްމަދު ނަޝީދު ވިދާޅުވިއެވެ.


Mihaaru Thibi Vakeelun Aa Huhdhaeh Hoadhaakah Nujeheyne - Bar Council - Vaguthu\nމިހާރު ތިބި ވަކީލުން އާ ހުއްދައެއް ހޯދާކަށް ނުޖެހޭނެ - ބާ ކައުންސިލް\nދިވެހިރާއްޖޭގެ ގާނޫނީ ފަންނުގެ ގާނޫނަށް އަމަލުކުރަން ފެށިއިރު، ވަކީލު ކަމުގެ ހުއްދަ ލިބިފައި ތިބި ވަކީލުންނަށް އިތުރު ހުއްދައެއް ނަގަން ނުޖެހި، ދަށު ކޯޓުތަކުގައި ވަކާލާތު ކުރުމުގެ ހުއްދަ ދޭން ބާ ކައުންސިލުން ނިންމައިފިއެވެ.\nއެގޮތުން ރާއްޖޭގެ ދަށު ކޯޓުތަކާއި ޓްރައިބިއުނަލްތަކުގައި ވަކާލާތު ކުރުމުގެ ހުއްދަ މިހާރު ތިބި ވަކީލުންނަށް ލިބޭނެއެވެ. ބާ ކައުންސިލުން މިގޮތަށް ނިންމާފައިވަނީ އެ ކައުންސިލްގެ އެގްޒެކެޓިވް ކޮމިޓީންނެވެ.\nބާ ކައުންސިލުން ނެރެފައިވާ ސަރކިއުލާއެއްގައިވާ ގޮތުން، މި ގާނޫނަށް އަމަލު ކުރަން ފެށިއިރު ފަނޑިޔާރުންގެ މަގާމަށް އައްޔަންކޮށްފައިވާ ގާނޫނީ ވަކީލުން ފިޔަވާ ކޯޓުތަކުގައި ވަކާލާތު ކުރުމުގެ ހުއްދަ ލިބިފައިވާ ވަކީލުން އަލަށް ހުއްދަ ހޯދަން ނުޖެހޭނެ އެވެ.\nއަދި މިހާރުވެސް ހުއްދަ ލިބިގެން ވަކާލާތު ކުރައްވާ ވަކީލުންންނަށް ރާއްޖޭގެ އެންމެހައި ތަހްގީގީ އިދާރާތަކަށާއި އެހެނިހެން މުއައްސަސާތަކަށް ހާޒިރުވުމުގެ ހުއްދަ ލިބިގެންވާކަމަށް އެ ސާކިއުލާގައި ވެއެވެ.\nނަމަވެސް ރާއްޖޭގެ ހައިކޯޓާއި ރާއްޖޭގެ ސުޕްރީމް ކޯޓުގައި ވަކާލާތު ކުރުމުގެ ފުރުސަތު އޮންނާނީ ގާނޫނީ ފަންނުގެ ގާނޫނަށް އަމަލުކުރަން ފެށުމުގެ ކުރިންވެސް އެ ކޯޓުތަކުގައި ވަކާލާތު ކުރުމުގެ ހުއްދަ ލިބިގެން ވަކީލުންނަށް ކަން ބާ ކައުންސިލުން ވަނީ ނިންމާފައެވެ.\nއެ ދެ ކޯޓުގައި ވަކާލާތު ކުރުމުގެ ހުއްދައަށް އަލަށް އެދޭ ފަރާތްތަކަށް އެ ކައުންސިލުން އެކުލަވާލާ ގަވާއިދުގެ ދަށުން ހުއްދަ ދޫކުރާނެ ކަމަށް އެ ކައުންސިލުން ބުނެއެވެ.\nބާ ކައުންސިލްގެ އިންތިހާބީ ކޮމިޓީ އަށް ވަކީލަކު ހޯދަނީ


Innafinolhu dheburivi iru garunevvee landamark gellijje | Mihaaru\nއިންނަފިނޮޅު ދެބުރިވިއިރު ގަރުނެއްވީ ލޭންޑްމާކް ގެއްލިއްޖެ\nމިއީ 1917 ވަނަ އަހަރު އިންނަފިނޮޅު ފަރަށް އެރި ބޯޓެއް. އެތަނަށް ފީނައިގެން ބެލުމުން ބޯޓުގެ އެކި ބައިތައް ފެނޭ\nހއ. އިންނަފިނޮޅު ފަރަށް މީގެ 104 އަހަރު ކުރިން އަރާފައިވާ ބޯޓުގެ ބައިތައް ކުރިން ފެންނަން ހުރި ގޮތް (ކ) އަދި މިހާރު އެތަން އޮތް ގޮތް. -- ފޮޓޯ:/އަރުޝަދު އަހްމަދު\n03 އޯގަސްޓް 2021 - 11:20\nރާއްޖޭގެ އުތުރުގައި ހުންނަ ރީތި ފަޅުރަށްތަކުގެ ތެރެއިން ހއ. އިންނަފިނޮޅުގެ ވާހަކަ މީގެ ދުވަސްކޮޅެއް ކުރިން ދެކެވުނީ ގަދަ ވިއްސާރާގައި އެ ރަށް ދެ ބުރިވުމުންނެވެ. މި ބޮޑު ހާދިސާއަށް އެންމެންގެ ސަމާލުން ލިބުނު އިރު މީހުންނަށް ނޭނގި އޮތް ކަމަކީ އެ ރަށު ފަރަށް މީގެ 100 އަހަރަށް ވުރެ ކުރިން އަރާފައި އޮތް ބިޔަ އާގު ބޯޓުގެ ނިޝާންތައް ވެސް ގަދަ ކޮޅިގަނޑުގެ ރާޅުތަކާ އެކު ގަރުނެއް ފަހުން ގެއްލިގެން ދިޔަ ކަމެވެ.\nއެ ރަށަށް ދަތުރުދާ މީހުންނަށާއި އެ ހިސާބު ކަނޑުތަކަށް ނުކުމެ މަސްވެރިކަން ކުރާ މީހުންނަށް "އިންނަފިނޮޅު ބޯޓުގަނޑު" އެއީ ލޭންޑް މާކެކެވެ. އެކަމަކު މިދިޔަ މެއި މަހު ފަހުކޮޅު ކުރި ގަދަ ވިއްސާރާގައި ރާއްޖޭގެ އުތުރުގެ ރަށްތަކަށް ލިބުނު ބޮޑެތި ގެއްލުންތަކާ އެކު ބޯޓުގަނޑު ވެސް ގެއްލިއްޖެ އެވެ. އެކަމަކު މަސްވެރިން ބުނާ ގޮތުގައި ވިއްސާރައަށް ފަހު ވެސް ބޯޓުގަނޑު ފެންނަން ހުއްޓެވެ. އެކަމަކު ގަދަ ރާޅާ އެކު ބޯޓުގަނޑު ބަލިވެ ފަހުން ބިނދިގެން ވެއްޓުނީ ކަމަށް ބެލެވެ އެވެ.\nހއ. އިންނަފިނޮޅު ފަރަށް މީގެ 104 އަހަރު ކުރިން އަރާފައިވާ ބޯޓުގެ ބައިތައް ރަށުގެ ފަޅުތެރެއަށް ރާޅާ އެކު ގޮސްފައި. -- ފޮޓޯ:/އަރުޝަދު އަހްމަދު\nމެއި މަހުގެ ވިއްސާރާގައި ހއ. ތުރާކުނުން ބައެއް ގިރާލައި އެ ރަށުގެ ލޭންޑްމާކް ބައްތި ވެސް މޫދު ތެރެއަށް ދިޔަ އެވެ. ހޯރަފުށީ އެއާޕޯޓް ސަރަހައްދަށް ރާޅު އަރައި ގެއްލުންވެ ދަތުރުތައް ހުއްޓާލަން ޖެހުނެވެ. އަދި އެހެން ރަށްތަކަށް ވެސް އެކި ވަރުގެ ގެއްލުންތައް ވި އެވެ. އިންނަފިނޮޅު ވެސް އޮތީ ދެބުރިވެ ދެ ރަށެއްގެ ގޮތުގަ އެވެ.\nހއ. އިންނަފިނޮޅު ފަރަށް މީގެ 104 އަހަރު ކުރިން އަރާފައިވާ ބޯޓުގެ ބައިތައް ފަރުމަތީގައި -- ފޮޓޯ:/އަރުޝަދު އަހްމަދު\nއިންނަފިނޮޅު ބޯޓުގަނޑާ ބެހޭ ގޮތުން މީގެ ކުރިން "މިހާރު" ގައި ލިޔުނު ރިޕޯޓަށް ހޯދި މައުލޫމާތުން އެނގިފައިވާ ގޮތުގައި އެއީ ޖުލައި 19، 1917 ގައި އިންނަފިނޮޅު ފަރަށް އެރި ބޯޓެކެވެ. އެއީ އިނގިރޭސި ވިލާތުގެ ކާގޯ ބޯޓް އެސްއެސް. އޯޝަނޯ އެވެ. ބޯޓު ބަނދެފައި ވަނީ ޓައިޓެނިކް ބަނުމުގެ މަސައްކަތް ފެށުމުގެ ނުވަ އަހަރު ކުރިން 1900 ވަނަ އަހަރު އެވެ. ރަސެލް އެންޑް ކޯ ކުންފުނިން ބަން މި ބޯޓުގެ ދިގުމިނުގައި 112.62 މީޓަރު ހުރެ އެވެ. ފުޅާ މިނުގައި 15.85 މީޓަރު އަދި އުސްމިނުގައި 8.23 މީޓަރު ހުރެ އެވެ. މިއީ އޭރުގެ ނިސްބަތުން ބޮޑު ބޯޓެކެވެ. ބޯޓު ފަރަށް އެރީ މިސްރުން ފުރެއްދެ ލޮނު ހިފައިގެން އިންޑިއާގެ ކަލްކަތާ އަށް ދަތުރުކުރަނިކޮށެވެ.\nއިންނަފިނޮޅު ފަރަށް އެރި ބޯޓާ ބެހޭ ގޮތުން ކުރިން ލިޔެފައިވާ ރިޕޯޓް\nބޯޓާ ބެހޭ ގޮތުން ކުރިން ލިޔުނު އިރު އެތަނަށް ފީނައި މުޅި ތަން ރަނގަޅަށް ބަލައިލަން ފުރުސަތު ހުޅަނގު މޫސުން ކަމަށް ވާތީ މި ދުވަސްވަރު އެ ހިސާބަށް ކައިރިއެއް ނުވެވެ އެވެ. މެދުކެނޑުމެއް ނެތި ފަރުމައްޗަށް ޖަހަމުންދާ ރާޅުތަކާ ހެދި އެތަން ބަލަން ޖެހުނީ ޑްރޯން ފޮނުވައިގެންނެވެ. ޑްރޯން ފޮޓޯތަކުން ފެންނަ ގޮތުގައި އެއް ގަރުނު ވަންދެން ފަރުމަތީ ފެންނަން ހުރި ބައިތައް މިހާރު އޮތީ ފަރުމައްޗަށް ވެއްޓިފަ އެވެ. އިހަކަށް ދުވަހާ ޖެހެންދެން ވެސް ބޯޓުގެ ސްޓީމް އިންޖީނުގެ ތިން ޕިސްޓަން ފަރުމަތީ ހުރެ އެވެ. ދަބަރު ޖަހާފައި ހުއްޓަސް އޭގެ މައްޗަށް އެއްފަހަރާ އެތައް ބަޔަކަށް އަރައިގެން އުޅެވޭހާ ވަރުގަދަ އެވެ.\nމިދިޔަ މެއި މަހު ކުރި ވިއްސާރާގައި ހއ. އިންނަފިނޮޅު ދެބުރި ވެފައި، މިއީ ރަށުން ބުރިވި އެއްކޮޅުގައި ހުރެފައި އަނެއްކޮޅު ފެންނަ ގޮތް.\nފަރުމަތީ ފެނުން މައްޗަށް ފެންނަ ގޮތަށް ގަރުނެއް ވަންދެން ހުރި ބައިތައް ޑްރޯން ފޮޓޯތަކުން ވެސް ފެންނަނީ ރާޅު ޖަހާ ދަމާލާ ވަގުތު އެވެ. ފޮޓޯތަކުން ފެންނަ ގޮތުގައި އެ ހުރި ދިމާލަށް "ބޯޓުގަނޑު" އޮތީ ވެއްޓިފަ އެވެ. އެ ހިސާބުގެ މޫދު އަޑީގައި ބޯޓުގެ އެކި ބައިތައް ހުރި ތަން ވެސް ފެނެ އެވެ.\nބޯޓުގެ ބުރަފައްޗާއި ދުންހޮޅި އާއި އެކި ބައިތައް، ފަރުމައްޗަށް ފީނައިގެން ފެނެ އެވެ.\nމި ހާއްސަ ލޭންޑްމާކް ގެއްލިގެން ދިޔައިރު ހަމަ އެ ފަރުމައްޗަށް މީގެ ދެތިން އަހަރު ކުރިން އަރާފައި އޮތް ބާޖެއް ވެސް އެބަ އޮތެވެ. ހަވާލުވާނެ ބަޔަކު ނެތި އެ ބާޖު ދޫކޮށްލާފައި އޮތީ އެވެ. "އިންނަފިނޮޅު ބޯޓުގަނޑު" ގެ ތާރީހާ އެ ބާޖާ އެއްވެސް ގުޅުމެއް ނެތަސް ޒަމާންތަކެއް ފަހުން މި ދެ ހާދިސާ އޮޅުން ވެސް އެކަށީގެންވެ އެވެ.\nކަނޑުމަތީގެ ހާދިސާ ހއ. އަތޮޅު\n8 ކޮމެންޓް, 28 ރިއެކްޝަންސް\nމިއީ ރާއްޖޭގެ އާޖުފާޖުނުދަންނަ މީހަކުހެދި އީއައިއޭގެ މައްޗަށް ބަލައިގެން ވައިގެ ބަނދަރެއް އަޅަންނުވާ ތަނުގައި އެޅުމުގެނަތީޖާއެވެ.އެއަރޕޯރޓް މިއޮތީމައިތޮށީމަތީގައެވެ. މިހާ ބައިމަދު ތަނެއްގައި އެޅުމުން އެކަން ވަނީ ފޫނުބެއްދޭ ކަމަކަށް ވެފައެވެ. އެއަރޕޯރޓް އަޅަންވީ އަތޮޅުގެ މެދުތެރޭގައެވެ.އަތޮޅުގެ ބޮޑު އާބާދީއަށް މިކަމުގެ ފައިދާ އޮތީ އެއިރުންނެވެ. ދެން ހޭއަރާ ޓްރާންޝިޕްމެންޓް ބަނދަރު ކެލާ ފަޅުގައި އަޅަންވީ އެވެ. އެއީ ބޮޑެތި ބިންތައް ހުރި ދިމާއެވެ.\nއެބާޖަކީ އެ ބޯޓް ފުންކުރަން އައި ބާޖެއް 104 އަހަރުވީ ބޯޓް މިހާރު ފުންކޮއްގެން ބައިބައި ވަކިން ގެންދަނީ. ބާޖް ބަލާ އަދި އެހެން ޓަގެއް އެބައާދެ.\nރަށްރަށަށްވާގޮތް ސަރުކާރުން އެއްގޮތަކަށްވެސް ނުބަލާކަން އެނގޭހެއްކެއް ލިޔެލާނަން. ގިރައިގެންގޮސް ހުސްވެފައިވާ ރަށްރަށް ޓޫރިޒަމްއަށް ހުޅުވާލުން.\nރާއްޖޭގެ ރަށެއް ބުރިވުމަކީ މިހާރަކަށްއައިސް މޫސުމަށް އަންނަ ބަދަލުތަކާ ތޫފާންތަކުގައި ދެންހުރި ރަށްތަކަށް ކިހާވަރެއްގެ ގެއްލުމެއް ލިބިދާނެ ކަމެއްބާއޭ ހިތައްއަރާ. https:///ESA_Multimedia/Images/2021/07/Male_the_Maldives..މީގެ4ދުވަސްކުރިން ޝައިއުކުރެވުނު އާޓިކަލް އެއްގައިވަނީ ރާއްޖޭގެ ވެރިކަންކުރާރަށަކީ މީހާރު ދުނިޔޭގޭ އެންމެ ޕޮޕިއުލޭޝަން ޑެންސިޓީ ބޮޑުތަނޭ. މިރަށަށް ކަމެއްވެދާނެތީ ބަޔަކު ވިސްނާނެބާއޭ\nނުވިސްނާތީތާ އަދިވެސް ހަމަ ބިޔަ އިމާރާތްތައް އެތަނުގަ އެ ނަގަނީ. މާލޭގެ ލިމިޓް ހަމަވެދާނެ މިހާރު. އެކަން ދަންނާނެ މީހަކު ނެތް.\nތާރީޙީ ސާމާނު ހުންނާނެ ހޯދާ\nތި ސާމަނު ހުރެގެން ފަރަށް ގެއްލުންވެސް ވާނެތާ، ތިމާވެށި ޓެކްސް ބޭނުން ކޮއްގެން ތި ނަގަން އުޅޭނެ ޖެހެންއެބަ\nކީބޯޑް ވޯރިއާ ސޭވް އޯސަން\nއެވެސް ހަލާކުވީ ވެލާ ނަގާ ގިނައިން ފަރުމަސް ބާނާތީ އެސަރަހައްދުން.


Cocktail coalition eh gai thibumakee fahureh: Ali Zahir | Mihaaru\nއިދިކޮޅު ޕާޓީތަކުން ސްރީ ލަންކާގައި ބޭއްވި ޖަލްސާގައި ޕާޓީތަކުގެ އިސް ބޭފުޅުން ބައިވެރިވެވަޑައިގަންނަވަނީ. --ފޮޓޯ/އެމްޑީޕީ\n"ކޮކްޓެއިލް ކޯލިޝަން" އެއްގައި ތިބުމަކީ ފަޚުރެއް: އަލީ ޒާހިރު\n27 އޯގަސްޓް 2018 - 22:48 14 comments\nމި އަހަރުގެ ރިޔާސީ އިންތިޚާބަށް އިދިކޮޅުން ޕާޓީތަކުން އެކުލަވައިލި އިއްތިހާދަށް ރައީސް އަބްދުﷲ ޔާމީން "ކޮކްޓެއިލް ކޯލިޝަން" ގެ ނަން ދެއްވިޔަސް، ގައުމީ މަސްލަހަތު އިސްކޮށްފައިވާ އެ އިއްތިހާދަކީ ފަޚުރެއް ކަމަށް އަދާލަތު ޕާޓީގެ ނައިބު ރައީސް އަލީ ޒާހިރު މިރޭ ސްރީ ލަންކާގައި ވިދާޅުވެއްޖެ އެވެ.\nއަންނަ މަހުގެ 23 ގައި ބާއްވާ ރިޔާސީ އިންތިޚާބު ކާމިޔާބު ކުރުމަށް އިދިކޮޅުން ހަދާފައިވާ ކޯލިޝަނަކީ ކަންކަމަށް އެއްބަސް ނުވެވޭ "ކޮކްޓެއިލް ކޯލިޝަނެއް" ކަމަށް ރައީސް އަބްދުﷲ ޔާމީން މިއަދު ވަނީ ވިދާޅުވެފަ އެވެ. އެ ކޯލިޝަންގެ ކޮންމެ ލީޑަރަކު ވެސް ބޭނުން ވަނީ ވެރިކަމަށް ވަޑައިގަތުން ކަމަށް ވެސް ރައީސް ޔާމީން ވިދާޅުވި އެވެ.\nއިދިކޮޅު ޕާޓީތަކުން ސްރީ ލަންކާގައި، ބޭއްވި ކެމްޕޭން ޖަލްސާގައި އެ ވާހަކަތަކަށް ރައްދު ދެއްވައި އަލީ ޒާހިރު ވިދާޅުވީ، ތަފާތު ފިކުރުތައް ހިމެނޭ ޕާޓީތަކުން އިއްތިހާދެއް އެކުލަވައިލުމަކީ، ލީޑަރުންގެ ހިތްވަރާއި ކެރުންތެރިކަމުން ކަމަށެވެ. އަމިއްލަ މަސްލަހަތު އެއްފަރާތް ކުރައްވައި ކޮންމެ ލީޑަރަކު ވެސް އިސްކުރެއްވީ ގައުމީ މަސްލަހަތު ކަމަށް ވިދާޅުވި އެވެ.\nއިދިކޮޅު ކޯލިޝަންގައި ހިމެނެނީ އެމްޑީޕީ އާއި ޖުމްހޫރީ ޕާޓީ އާއި އަދާލަތު ޕާޓީގެ އިތުރުން ކުރީގެ ރައީސް މައުމޫން އަބްދުލްގައްޔޫމްގެ ސަޕޯޓަރުންނެވެ.\n"އެއީ، [ކޯލިޝަނަކީ] އަޅުގަނޑުމެންގެ ލީޑަރުންގެ އަމިއްލަ އެދުމެއް ނެތް ކަން. އެހެންވެ ފަޚުރުވެރިކަމާ އެކު ކޮކްޓެއިލް ކޯލިޝަނެއްގެ ގޮތުގައި އަޅުގަނޑުމެން މިތިބީ،" ކުރީގެ ރައީސް މުހައްމަދު ނަޝީދު ވެސް ބައިވެރިވެވަޑައިގަތް ޖަލްސާގައި އަލީ ޒާހިރު ވިދާޅުވި އެވެ.\nސްރީ ލަންކާގައި ބޭއްވި ޖަލްސާގައި އަލީ ޒާހިރާއި ޕާޓީތަކުގެ އިސް ބައެއް ބޭފުޅުން ބައިވެރިވެވަޑައިގަންނަވަނީ. --ފޮޓޯ/މިހާރު\nއަލީ ޒާހިރު ވިދާޅުވީ، ރައީސް ޔާމީން ވިދާޅުވި ގޮތަށް، އިދިކޮޅު ކޯލިޝަންގައި ހިމެނިވަޑައިގަންނަވާ ކޮންމެ ލީޑަރަކީ ވެސް ވަކިން ނުކުމެވަޑައިގެން ގައުމުގެ ވެރިކަން ކުރެއްވޭނެ ބޭފުޅެއް ކަމަށެވެ. ނަމަވެސް އޭގެ ބަދަލުގައި، އެއް ކެންޑިޑޭޓަކު ނެރުނީ، ގައުމަށް މިވަގުތު އެންމެ ރަނގަޅު ގޮތަކީ އެއީ ކަމަށް ވާތީ ކަމަށް ވިދާޅުވި އެވެ.\nމި ފަހަރުގެ ރިޔާސީ އިންތިޚާބުގައި ރައީސް ޔާމީން ބަލިކޮށް، ކާމިޔާބީ ހޯދާނީ ވެސް އެ "ކޮކްޓެއިލް ކޯލިޝަން" އިން ކަމަށް ވިދާޅުވި އެވެ.\nއެމްްއެމްޕީއާރުސީ މެދުވެރިކޮށް މި ސަރުކާރުގައި ހިންގި ބޮޑު ޚިޔާނާތުގައި ނެގި އެތައް ބިލިއަން ރުފިޔާއެއް ހުރި ތަން އެނގޭނީ އިދިކޮޅު ޕާޓީތަކަށް ކަމަށް ރައީސް ޔާމީން ވިދާޅުވެފައިވާތީ، އެކަމަށް ރައްދު ދެއްވައި، އަލީ ޒާހިރު ވިދާޅުވީ "އެ ފައިސާ ހުރި ތަން އެނގޭ" ކަމަށެވެ. ވަކި ބޭފުޅެއްގެ އަމިއްލަ އިއުތިރާފާ ވެސް ގުޅިގެން މައްސަލަ ތަހުގީގު ކޮށްދޭން އިދިކޮޅު ޕާޓީތަކުން މުއައްސަސާތަކުގައި އެދުނީ އެހެންވެ ކަމަށް ވެސް ވިދާޅުވި އެވެ.\nއޭނާ އެ އިޝާރާތް ކުރެއްވީ، އެމްއެމްޕީއާރުސީން ގެއްލުނު ފައިސާ އެމަނިކުފާނުގެ އަމިއްލަ ގެކޮޅަށް ވަން ކަމަށް ރައީސް ޔާމީން ވިދާޅުވި މައްސަލަ ތަހުގީގު ކޮށްދޭން އެދި ފުލުސް އޮފީހަށް ހުށަހެޅި ވާހަކަ އަށެވެ. އިދިކޮޅުން ހުށަހެޅި އެ މައްސަލަ ފުލުހުން ތަހުގީގެއް ނުކުރެ އެވެ.\n"އަޅުގަނޑުމެންނަށް އެ ފައިސާ ވީ ތަން އެނގޭތީ ކަމާބެހޭ މުއައްސަސާތަކަށް އޮންނާނެ ހުށަހަޅާފައި. މިވެނި މީހެއްގެ އެކައުންޓަށް ވަން ފައިސާގެ ވާހަކަ ބަލައިދޭށޭ. މިވެނި މީހަކު ވަގަށް ނެގި ފައިސާގެ ވާހަކަ ބަލައިދޭށޭ،" އަލީ ޒާހިރު ވިދާޅުވި އެވެ.\n"ނަމަވެސް ރައީސް ޔާމީން ސަރުކާރުގެ މުއައްސަސާއެއްގައެއް ނެތް މިއިން މައްސަލައެއް ބަލާނެ ހިތްވަރެއް، މިއިން މައްސަލައެއް ބަލާނެ ކެރުންތެރިކަމެއް."\nސްރީ ލންކާގައި ބޭއްވި އިދިކޮޅު ޕާޓީތަކުގެ ކެމްޕޭން ޖަލްސާގައި ސަޕޯޓަރުންތަކެއް ބައިވެރިވަނީ. --ފޮޓޯ/އެމްޑީޕީ\nއެކަމަކު، އިދިކޮޅު ޕާޓީތަކުގެ ރިޔާސީ ކެންޑިޑޭޓު ވައުދުވެވަޑައިގެންފައިވާ ގޮތަށް، ދައުލަތުން ވަގަށް ނަގާފައިވާ ަފައިސާ ހޯދުމުގެ މަސައްކަތް ވެރިކަމުގެ ފުރަތަމަ ދުވަހު ވެސް ފަށާނެ ކަމަށް ވިދާޅުވި އެވެ.\nއެމްޑީޕީ އަކީ އަބަދު މުޒާހަރާ ކުރާ ޕާޓީއެއް ކަމަށާއި "ކައްވަޅުގައި" ވެސް ކުރާނީ މުޒާހަރާ ކަމަށް ރައީސް ޔާމީން ވިދާޅުވެފައިވާތީ، އަލީ ޒާހިރު ވިދާޅުވީ އެމްޑީޕީ އަދި ގުޅިފައިވާ އެހެން ޕާޓީތަކަކީ ވެސް ގާނޫނުން ކަށަވަރުކޮށްދީފައިވާ ހައްގުތައް ރައްޔިތުންނަށް ހޯދައިދޭން ކެރޭ ޕާޓީތަކެއް ކަމަށެވެ. ރައީސް ޔާމީން ހިފަހައްޓަވައިގެން އުޅޭ ހައްގުތައް ވެސް ރައްޔިތުންނަށް އިޔާދަކޮށްދޭނީ، ރިޔާސީ އިންތިޚާބަށް ފަހު އިދިކޮޅު ކޯލިޝަންގެ ވެރިކަމެއް ގާއިމްވުމުން ކަމަށް ވިދާޅުވި އެވެ.\nއިތުރު ލިޔުންތައް އެމްޑީޕީ އަދާލަތު ޕާޓީ ރައީސް އިބްރާހިމް މުހައްމަދު ސޯލިހް އަލީ ޒާހިރު، ޗީފް އޮފް ސްޓާފް (ރައީސް އޮފީސް) އިދިކޮޅު ފަރާތްތައް ސްރީ ލަންކާ ރައީސް އަބްދުﷲ ޔާމީން


އަންނަންދެން ހުންނާނަން ލޯބިން 53 (ފަހު ބައި) – Esfiya\nއަންނަންދެން ހުންނާނަން ލޯބިން 53 (ފަހު ބައި)\nމިވާހަކައިގެ ފަހުބައި އަލުން ގެނެސް މިދިނީ ކުރިން ކަންތައް ވީގޮތުން، މާބޮޑަށް ނޫނަސް ބައެއް ކުދިކުދި ބަދަލުތަކާއިވެސް އެކުގައެވެ.\n2 އަހަރު ފަސް\nކިޔާންމެން ގޭގައި މީހުން ވަރަށް ގިނައެވެ. މުޅިގޭ އޮތީ ފުރިފައެވެ. ވާނީވެސް އެހެންތާއެވެ. ކިޔާނާއި ސާރާގެ ފުރާނަ ފަދަ އެންމެ ލޯބިވާ ދަރިފުޅަށް ނަން ކިޔަނީއެވެ. އެހެންކަމުން އެކަމުގެ އުފަލުގައި ކައްކަނއެވެ. އައިލާ އާއި ރައްޓެހިންނަށް ބޮޑު ކެއުމެއް ދޭއިރު ގޭތެރެ ހިމޭނުން އޮންނާނެ ހެއްޔެވެ؟\n“ކޮބާ ބައްޕިގެ ދޫނިކޮޅު؟” ކިޔާން ކޮޓަރިއަށް ބޯ ދިއްކޮށްލަމުން ގޮވާލިއެވެ. އެވަގުތު ފާޚާނާއިން ނުކުތް ސާރާ ފެނުނެވެ. “ހަމަ އެ ނިދީ.” ސާރާ ހީލިއެވެ. “އެހެންތަ؟ ވަރަށް ވަރު ދައްކާލި ދޯ؟” ހިނިއައިސްފައި ކިޔާން އަހާލިއެވެ. އަދި ކޮޓަރިއަށް ވަނެވެ. “އާނ.”\nކިޔާން އައިސް ސާރާގެ ގައިގައި ބައްދާލިއެވެ. “އައި މިސްޑް ޔޫ.”\n“ޕިސް ޕިސް. މީގެ2ގަނޑި އިރު ކުރިން މިތާ ހުރެ ހުރެފަ ތި ދިޔައީ.” ސާރާ ޕިސް ޖަހާލިއެވެ. “އައި ސްޓިލް މިސް ޔޫ.2އަވާސް އެއީ ހާދަ އިރެކޭ އެހެން ނޫނަސް.” ކިޔާން ސާރާގެ މޫނާއި މޫނު އިތުރަށް ކައިރިކޮށްލިއެވެ. ސާރާގެ ހިތް އަވަސް ވެގެން ދިޔައެވެ.\nދެން އިވުނީ ތުއްތު ކުއްޖެއްގެ ރުއިމުގެ އަޑެވެ. ސާރާއަށް ކިޔާންގެ ގައިގައި އަޅާ ކޮށްޕާލެވުނެވެ. އެއާއެކު ކިޔާން ހޭން ފެށިއެވެ. “ކޮން ދުވަހަކުންތަ މަ ކޮށްޕާލުން ހުއްޓާލާނީ؟ އަހަރުން އެންމެ ފުރަތަމަ މީޓް ވި ދުވަހުއްސުރެ އަދިވެސް ސިއްސައިގެން ދާއިރަށް އެބަ ކޮށްޕާލާ.”\nސާރާ ކިޔާނާއި ދިމާއަށް ލޯ އަޅާލިއެވެ. އަދި ގޮސް ދަރިފުޅު އުރާލައި ރުއިންގަނޑު މަތަކުރެވޭތޯ ބެލިއެވެ. އިރުކޮޅެއްފަހުން އެކަން ވެސް ވިއެވެ. ކިޔާން އައިސް އެ ކުއްޖާ އުރާލިއެވެ. “ބައްޕިގެ އައިމިނަތު ކިޔާރާ ކިޔާން.” ކިޔާން އެ ކުއްޖާގެ ނިތްކުރިއަށް ބޮސްދިނެވެ. ސާރާއަށް ހެދިފައި އެ މަންޒަރު ބަލަހައްޓައިގެން ހުރެވުނީއެވެ.\nކިޔާރާ ބޮޑަށް ވައްތަރީ ތާރާ އާއިއެވެ. ލިބިފައިވަނީ ތާރާގެ ބޮޑުބޮޑު އަޅިފެހި ލޮލާއި ކިޔާންގެ ކަޅުކަންގަދަ އިސްތަށިގަނޑެވެ.\n“ދެން މަ މީ ކާކު؟” ސާރާ ދެރަވާ ކަމަށް ހަދަލިއެވެ. “ތީ ކާކު؟” ކިޔާން ވެސް ނޭނގޭ ކަމަށް ހަދާލިއެވެ. “ކިޔާންންން!” ތާރާ ތުންކޮޅު އޫކޮށްލިއެވެ. “ސީރިއަސް ކޮށޭ ތީ ކާކުތަ؟” ކިޔާން ހިނިގަނޑު ކޮންޓްރޯލް ކޮށްލިއެވެ.\n“ހުއް. ވަރަށް ފޫހިވެ. މަ މިދަނީ ބަދިގެއަށް.” ސާރާ ދާން ހިނގައިގަތެވެ. “އޭއި! އޭއި!” ކިޔާން ސާރާގެ އަތުގައި ހިފާފައި ގެނެސް މޭގައި ލައްކޮށްލިއެވެ. ސާރާ ހީލަމުން ކިޔާންގެ މޭގައި ބޯ އަޅާލަމުން ލޯ މަރާލިއެވެ. “އަދި ކިރިޔާ ވިހައިގެން ތިޔައީ. އަދި ނުވޭ މަސައްކަތް ކުރާ ވަރެއް.” ކިޔާން ބުނެލިއެވެ.\n“ހުމްމްމް. ދެން ބުނެބަލަ މަ މީ ކާކު؟” ސާރާ އަހާލިއެވެ. “މައި ލިޓްލް މަންކީ.” ކިޔާން ހޭން ފެށިއެވެ. ސާރާ ވަގުތުން ކިޔާންގެ މޭގައި ތަޅައިގަތެވެ. “ތީ ޑޮންކީގަނޑު.”\n“ހަހަހަ. އައި ވޯޒް ކިޑިން. ޔޫ އާ މައި ކުއީން.” ކިޔާން ސާރާގެ ބޮލަށް ބޮސްދިނެވެ. “އެން ދިސް އިޒް މައި ލިޓްލް ޕްރިންސެސް.” ކިޔާން ބުނެލިއެވެ. ސާރާ ހިނިތުންވެލިއެވެ. އަދި ކިޔާންގެ މޭގައި ބޯ އަޅާލައިގެން ހުރެ ކިޔާރާއަށް ބަލައިލިއެވެ. “މަންމިގެ ކުޑަ ކުޑަ ޔާރު އެން ހޭންޑްސަމް ހަޒްބެންޑް. އައިމް ސޯ ހެޕީ ނައު. ސޯ ސޯ ހެޕީ.”\nމީގެ އަހަރެއް ކުރިން ކިޔާން ސާރާއަށް އީމާގެ ވާހަކަ ކިޔާދިނެވެ. އީމާގެ ދަރިފުޅު އީނަމަކީ ކިޔާންގެ ކުއްޖެއް ނޫންކަމެވެ. އީމާ ބަލިވެއިނީ ކިޔާންގެ އެކުވެރިއަކަށް ކަމަށް ބުންޏެވެ. އަދި އީމާ ކުށްވެރި ނުވާން ވެގެން ކިޔާންގެ ބޮލުގައި އެޅުވީ ކަމަށް ބުނެވެސް ބުންޏެވެ. އެކަމަށް ކިޔާންގެ ކުރީގެ އެކުވެރިޔާ އިޢުތިރާފުވެސް ވިއެވެ.\nސާރާ ވެސް ކިޔާނަށް ވަނީ ނާއިލްގެ ވާހަކަ ކިޔާނަށް ކިޔާދީފައެވެ.\n“މަންމީ؟” އިވުނީ4އަހަރުގެ ތުއްތު ކިޔާރާގެ އަޑެވެ. “ލައްބަ ޔާރޫ. ކިހިނެއްވީ ލޯބީ؟” ސާރާ ބަދިގެއިން ނުކުމެ ބަލައިލިއެވެ.\n“ބަލާ މަންމީ. ޔާއު ކުވުހި އެއްތެއް.” ކިޔާރާ ގަނޑެއް ދައްކާލިއެވެ. ސާރާ އެގަނޑު ބަލައިލިއެވެ. އޭގައި އިނީ3ދަނޑި މީހުންނެވެ. “މީ މަންމި. މީ ޔާއު. އެން ދެން މީ ދެދީ. ވީތި ތަ؟” ކިޔާރާ އަހާލިއެވެ. “ލައްބަ މަންމި ލޯބިކޮޅޫ. ވަރަށް ލޯބި.” ސާރާގެ ފެންކަޅިވިއެވެ. އަދި ތިރިވެލާފައި ކިޔާރާ ގެނެސް އޭނާގެ މޭގައި ޖައްސާލިއެވެ.\nއެވަގުތު ގެއަށް ވަދެގެން އައީ ކިޔާނެވެ. “ޑެޑީގެ ޕްރިންސެސްސްސް!” ކިޔާން ގޮވާލިއެވެ. ވަގުތުން ކިޔާރާ ކިޔާނާއި ދިމާއަށް ދުއްވައިގަތެވެ. “ނުދުވޭ ޔާރޫ ވެއްޓިދާނެ.” ކިޔާރާ އަކީ ސާރާހެން ހަލަނި ކުއްޖަކަށް ވުމުން ސާރާ ގޮވާލިއެވެ. ނަމަވެސް ކިޔާރާ އަޑެއް ނާހައެވެ. ދިޔަގޮތަށް ގޮސް ކިޔާންގެ ގައިގައި ބައްދާލިއެވެ. “ދެދީ!! އައި މިސްވް ޔޫ.”\n“އޯވްވްން. ޑެޑީ ވެސް ޔާރު މަތިން ވަރަށް މިސް ވިޔޭ.” ކިޔާން ކިޔާރާ އުރާލިއެވެ. އަދި ގޭތެރެއަށް ހިނގައިގަތެވެ. ކިޔާން ސޯފާ މަތީގައި ދަބަސް ބަހައްޓާފައި ކިޔާރާ ގޮވައިގެން ބަދިގެ ދޮށަށް ދިޔައެވެ. “ހާދަ މީރުވަސް ދުވައޭ.” ކިޔާން ބުނެލިއެވެ. “ހުމްމްމް. މިހަދަނީ ޔާރުގެ ފޭވްރިޓް ބިރިޔާނީ އޭ ދޯ؟” ސާރާ އެހެން ބުނަމުން ކެއްކުމާއިގެން ކުރިއަށް ދިޔައެވެ. “އެހެންތަ؟”\n“ހުމްމްމް… މިއަދު އާދޭ ތިއްތަ މެން ވެސް. އެހެންވެ.” ކިޔާރާ ބުނެލިއެވެ. އަދި ބިންމަތީގައި ބެހެއްޓުމަށް ކިޔާން ގާތު ބުންޏެވެ. ކިޔާން ކިޔާރާ ބިންމަތީގައި ބެހެއްޓުމުން ދުވެފައި ކުޅެން ދިޔައެވެ. ކިޔާން ކަރުގައި އަޅާފައި އިން ޓައީ ދޫކޮށްލަމުން ބަދިގެ ތެރެއަށް ވަނެވެ. އަދި ކައްކަން ހުރި ސާރާގެ އުނަގަނޑުގައި އަތް ވަށާލިއެވެ.\n“ކިޔާން! ކީއް ތި ކުރަނީ؟” ސާރާ އަހާލިއެވެ. “ކަމެއް ނުކުރަމެއްނު. މައި ވައިފް ކައްކާތަން ބަލަނިއްޔޭ މި.” ކިޔާން ސާރާގެ ކޮނޑުގައި ދަތްދޮޅި އަޅުވާލިއެވެ. އަދި ސާރާގެ ކޮލަށް ބޮސްދިނެވެ. “ހުމްމްމް.. އެކަމް ތިހެން ނުހަދަބަ. އިޓްސް ޑިސްޓްރްކްޓިން މީ.” ސާރާ ލަދުން އިސްޖަހާލިއެވެ. “ހަހަ. މިހާރު އަހަރެމެން މެރީކޮށްގެން އުޅޭތާ7އިޔާޒް ވީ. އަދިވެސް ލަދުން ތިއުޅެނީ.” ކިޔާން ހޭން ފެށިއެވެ. ސާރާ ކިޔާނާއި ދިމާއަށް އެނބުރިލާފައި ކިޔާންގެ މޭގައި ޖަހާލިއެވެ. “ދެންންން.”\nނަމަވެސް ކިޔާން ދަނޑިވަޅުގެ ބޭނުން ހިފައި ސާރާގެ ތުންފަތުގައި ބޮސްދިނެވެ. ސާރާއަށް ވެސް އެ ޢަމަލުގައި ބައިވެރި ވެވުނެވެ. ދެމީހުން ދުރުވެލީ ނޭވާ ކޮޅަށް ދިޔުމުންނެވެ. އޭރު ކިޔާން ލާނެތް ގޮތަކަށް ހީލައިގެން ހުއްޓެވެ. “ޔޫ ނޯ ޔޫ ލައިކް އިޓް.”\n“ޝަޓް އަޕްޕްޕްޕް!………. އޯހް. މައި. ގޯޑްޑްޑް! އާރްގްގްގް! ހުވާ މިބުނީ ކިޔާން ކަންތަކޭ މީ! ސޯސްގަނޑު އެ އެނދީ ވިއްޔަ! ހުންނާތި. މި ހޫނު ދޭފަތުގެ ކުޅި ދައްކާލާނަމޭ މިފަހަރު.”\nއެންމެން ދިޔައީ ރޭގަނޑު 10 ޖަހައި ބޮޑުވި ފަހުންނެވެ. އޭރު ކިޔާރާ ނިދައިފިއެވެ. ކިޔާނާއި ސާރާ ކިޔާރާގެ ކޮޓަރި ބޭރުގައި ބަލަހައްޓައިގެން ހުއްޓެވެ. އެހެން ހުރެފައި ގޮސް އެމީހުންގެ ކޮޓަރިއަށް ވަނެވެ.\nސާރާ ފާޚާނާއަސް ވަދެފައި ނިދާ ހެދުން ލައިގެން އައިސް ކިޔާން ކައިރިއަށް އެނދަށް ނިދަން އެރިއެވެ. ވަގުތުން ކިޔާން ސާރާގެ ގައިގައި ބައްދާލިއެވެ. “ކިޔާން؟”\nދެމީހުންގެ އިންތިޒާރުގެ ނިމުން ނިކަން ދެކި ބަލާށެވެ. ކިހާ ފުރިހަމަ ހެއްޔެވެ؟ އެތަކެއް ގޮންޖެހުންތަކެއް ކަޑައްތުކޮށްފައި ވެސް ދެމީހުން އެތިބީ އެކުގައެވެ. ދެ ހިތުންވި ތެދުވެރި ލޯބިގެ އިންތިޒާރުގެ ސަބަބުންނެވެ.\nއުންމީދު ކުރަން މި ވާހަކަ ކިޔުންތެރީންނަށް ވަރަށް ކަމުދިޔަ ކަމަށް.\nLove you guys so much for the support. Without you guys I couldn’t have completed this story.\nއުންމީދު ކުރަން އަޅުގަނޑުގެ ނިއު ސްޓޯރީ ވެސް ކިޔާލާނެ ކަމަށް. ‘ލޯބި އޭގެ އަސްލުގައި’ މައި ނިއު ސްޓޯރީ. ކިޔާން އެން ތާރާ… އައި މީން ސާރާ. ހެހެ. ކިޔާން އެން ސާރާގެ ސްޓޯރީ ރީތިވިފަދައިން އެ ސްޓޯރީ ވެސް ކިޔުންތެރީންނަށް ރީތި ވާނެކަމަށް އުންމީދު ކުރަން.\nGood luck to all those who are doing their exams.\nAnd stay safe❤❤\nFirst of alll I amavery big fan of uuuu\nI love this stry soo much . Vrh vrh vrh Hama Sali stry eh meee ❤\nHama kiyaahithun konme duvahaku hureveny vrh happy vey duvahaku part eh kiyaalan libeythee vxxx\nThank uuu usoo much for this lovely stry\nRil mihunany vxx mi part aeemaa cmnt eh kohlan kama . Heheheh ❤❤\nThaaraa oops I mean saaraa and kiyaan ge love stry Wass enough to make me cry vrh lwbi de kudhin eyyy Masha Allah❤❤\nAnd I love the way shaiii stry genesfaa in goi Hama bunelan othy thigothugaa kuri ah daashey ISA u will beagreat writer in future\nAnd may Allah bless u and protect u from evil eyes . And unmeedukuran Hama mihaaa reethi vaane kama dhn in stry thank uuuestry ge vxx2part ehfaharaa up kohladiny maa .I am soo extieddd. ❤❤\nWill read it ingey Hama support kuran shaii ah abaduvxxx.❤❤\nAnd Thankx Ril men ge exam feshigen mioleny shaiii ahxvxx good luck Ingey ❤❤\nLove uuuuu sooo much ❤❤\nStay safe and tvgc❤❤\nUr number on fan 🌹🌹\nSisooooooo… Finally… Story nimunee dhw.. This story is really special for me for some reason.. hehe.. anyways mee mihaathanah nayaa ah kiyunu enme reethi vhk.. sis buneemennu thankolheh kurin alhugandaa liyam ge kairi story ge kuriyah huri episode thakun vx fennaane kamah ummeedhu kuramey.. hehe mi fenuneenu dhw.. sisooo i really really really miss u.. and this story is the best.. vvvvvvvv lwbi saaraa and kiyaan ge love story… HATE TO LOVE dhw.. hehe.. so cute.. and thanx for wishing me good luck on my exams.. sis good luck keema kanneynge miadhu business test nayaa ah hedhunee vrh salhi koh.. i think i will get full marks.. hehe.. sisooo good luck to u as well ingey.. bas ahaigen kiyavahche.. sis mihaaru liyaa vhk vx nayaa hama baraabarah kiyaanan insha allah… i will always support u.. lyssssssssssssssssmmmm… mysssssssssssssmm.. ss and tc\nand btw biriyani akee Kiyaaraa ge vx favourite dish tha? really? sisoo guess what? wii nayaa ge vx most favourite dish.. i can’t live without biriyani.. hehehe.. liyam vx buni mifaharu nayaa gebday ah vx fonuvaanee biriyani oa.. hahaha.. sis ah vx biriyani meeru tha?\nHiii. Thanks everyone for your support. n v special koh Naayaa ah❤❤❤. Haha.\nI can’t reply to hurihaa comments ah cuz shaige phone akah nudhahkaa Gina comments eh😭😭\nBut still thanks to all❤❤❤\nތިޔަ ލޯބީގެ ހައްޤުގައި (17)\nލޯބި October 21, 2020\nވާނަމޭ އުމުރަށް އެކީ ޖާނާ (6)\nހަޤީޤީ ހިތާމަ އެހެނިހެން ލޯބި March 5, 2020\nޚަމްދު ލީލާ – 04\nހަޤީޤީ އެހެނިހެން ލޯބި April 2, 2020


BREAKING: Covid-19: Male Kairin 1000 Kotari Hoadhanee - Vaguthu\nކޮވިޑް-19 މާލެ ކައިރިން 1000 ކޮޓަރި ހޯދަނީ\nރާއްޖެއިން ކޮވިޑް-19 ފެނުމާއި ގުޅިގެން މާލެ ސަރަހައްދުގައި ކަރަންޓީން ފެސިލިޓީއެއް ގާއިމް ކުރުމަށް 1000 ކޮޓަރި ހޯދަން ރައީސުލްޖުމްހޫރިއްޔާ އިބްރާހިމް މުހައްމަދު ސާލިހު އަންގަވާފައިވާކަމަށް ޓުއަރިޒަމް މިނިސްޓަރ އަލީ ވަހީދު ވިދާޅުވެއްޖެއެވެ.\nމިއަދު ދަރުބާރުގޭގައި ޓުއަރިޒަމް މިނިސްޓްރީ އިން ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މިނިސްޓަރ އަލީ ވަހީދު ވިދާޅުވީ، ރައީސް އިބްރާހިމް މުހައްމަދު ސާލިހްގެ ވިސްނުންފުޅު ހުރީ އަދިވެސް އިތުރު 1000 ކޮޓަރި މާލެ ކައިރި ސަރަހައްދުން ހޯދުމަށް ކަމަށާއި، އެކަމުގެ އިރުޝާދު މިނިސްޓަރ އަލީ އަށް ރައީސް ވަނީ މިހާރު ދެއްވާފައި ކަމަށެވެ. އަދި މިހާރު އެމަސައްކަތް ކުރަމުން ދާކަމަށް އަލީ ވިދާޅުވިއެވެ.\nއަލީ އިތުރަށް ވިދާޅުވީ ސަރުލާކާރުން އޮތީ ވާން ޖެހޭ، އަދި މިވަގުތަށް މުހިންމު ހުރިހާ ތައްޔާރީތަކެއްވެސް މިވަގުތު ވެފައި ކަމަށެވެ. އެހެން ކަމުން މިކަންކަން ކުރެވި މި މުސީބާތުން މުޅި ދިވެހި ރާއްޖެ ސަލާމަތް ވާނެ ކަމުގެ ފުރިހަމަ ޔަގީންކަން އެބަ އޮތް ކަމަށް އޭނާ ވިދާޅުވިއެވެ.\nރާއްޖޭގައި މިހާތަނަށް 60 އަށްވުރެ ގިނަ ކަރަންޓީނު އަދި، އައިސޮލޭޝަން ފެސިލިޓީސް ވަނީ ގާއިމްކޮށްފައެވެ.\nރާއްޖެ އިން މިހާތަނަށް 13 މީހަކު ކޮވިޑް-19 އަށް ފައްސި (ޕޮޒިޓިވް) ވެފައި ވެއެވެ. އޭގެ ތެރޭގައި ހިމެނެނީ މުޅިން ވެސް ބިދޭސީންނެވެ. މައުލޫމާތު ލިބިފައިވާ ގޮތުގައި ރާއްޖެ އިން ކޮވިޑް-19 އަށް ފައްސިވި ގިނަ މީހުންނަކީ އިޓަލީވިލާތުގެ ރައްޔިތުންނެވެ. ރާއްޖެ އަށް އިޓަލީވިލާތުން ފަތުރުވެރިން އައުން މަނާ ކުރީ އިޓަލީވިލާތް މެދުވެރިވެގެން ވަރަށް ގިނަ ގައުމުތަކަށް ކޮވިޑް-19 ފެތުރުނު ފަހުންނެވެ.\nއަދިވެސް ކޮޓަރި ތަ ނުހޯދިގެން މިއުޅެނީ ސާބަސް ސޯލިޙޫ. ޑރ.ނާއި ޢިލްމުވެރިންދޭ ނަސޭޙަތްވެސް އަޑު އެހުމެތްނެތްތޯ؟\nމާޗް 17, 2020 22:39\nމިދިޔަ ޖަނަވަރީގަ ކަލޭ ބުނީ އެންމެ ސީރިއަސް ހާލަތަށް ތައްޔާރުވެ ނިމިފައޭ އޮތީ. މިހާރު ކީކޭ ތިކިޔަނީ؟ ބޮޑު މުސީބާތެއްނު ތިކަނޑާހާ ފޮންޏަކާހެދިވެސް.\nމާޗް 17, 2020 18:39\nޔާމީން 7000 ފްލެޓް އެޅިޔޯ ހުޅުމާލޭގަ ... ޢަހާބަލަ 1000 ހަމަވޭތޯ؟\nމާޗް 17, 2020 18:52\nގާޟިމް ބަންދު ކުރި ރިޒޯޓް ހޯދަބަލަ\nމާޗް 17, 2020 21:04\nއަދިވެސް ކޮޓަރިތަ އަޅޭ ފަހެ މިބަލާވެރި ސަރު ކާރުން ކީއްވެތަ ރައްޔަތުންނާއި އިލްމުވެރިންގެ ބަސްނާހަނީ.\nމާޗް 17, 2020 21:37\nބަޔަކަށް ފައިސާތަކެއްދޭން ރެޑީވަނި ތަ؟1000 ކޮޓަރި މާލެ ކައިރިޔަކުންނުލިބެނެ . ބައެއް ރިސޯޓް ތައް ބަންދުކުރަންޖެހޭތީ ރެސޯޓް ތަކުގެ ރޫމް ތައް ކުއްޔަށްހިފައިގެން ފައިސާ ދޭނެ ގޮތެއްރަވަާލީތަ؟ ބަލަގަ ހުޅުމާލެ އެޕާޓްމަންޓްތައް ރެޑީކޮށް 1000 ކޮޓަރި ނަގަންވިއެއްނު. އަވަހަށް 1000 ކޮޓަރި ރެޑީކުރަން ފަށާ ގިނަދުވަހެއްނުނަގާނެދޯ ،\nމާޗް 17, 2020 22:18\nއިރާދަ ކުރެއްވިއްޔާ މިމީހުން ރައްޔިތުންނާ މެދު މިވާ އިހްމާލު ދެން އަންނަ ސަރުކާރަކުން ބަލާ ހަރުކަށި ފިޔަވަޅު ތަކެއް މިމީހުންނަށް އަޅާނެ\nމާޗް 17, 2020 23:03\nބުންޏެއްނު ތައްޔާރު ވެގެންނޭ މިތިބީ. ތަނެއް ރާނައިގެންވެސް ތައްޔާރު ކުރާހާ ދުވަސް ވެއްޖެ. ކަމެއް ކުރެވޭތޭ. ރ. ޔާމީން ފަހާދުވުންނޫން ކަމެއް އެބަވޭތޭ. އިސްތިއުފާދިނިއްޔާ ބޮލަށް ފަސޭހަވާނެ. ކަންކަމާއި ޙަވާލުވެފައި ނުކުރެވެންޏާ އެވާހަކަ ދައްކާނެ ކަމެއް ނޭނގޭތޭ